
Căldura care dogorea peste aceste câmpii înalte s-ar fi dovedit o 
încercare serioasă pentru oricine. 

Erina O'Neill își trecu limba peste buzele uscate, agasată de 
vântul cald care îi bătea în faţă. Își dădu la o parte pletele blonde 
care îi fluturau pe obraji și se rezemă de portiera Toyotei ei roșii, 
uitându-se la tânărul indian care era de gardă în spatele barierei. O 
placă pe care scria „Intrarea interzisă“ era agăţată de bariera care nu 
permitea trecerea mai departe. 

Santinela se legăna de pe un picior pe celălalt, stânjenit 
întrucâtva de privirea acuzatoare a intrusei. Era intrarea în 
rezervaţia indienilor de la Crimson Eagle. Îmbrăcat cu pantaloni și 
un bluzon de blugi, avea o bandă roșie legată în jurul capului și era 
încălțat cu mocasini de piele. 

Nu părea deloc dispus s-o lase pe Erina să treacă hotarul. 
Terenul care era în spatele lui îi aparținea... Asta era tot. 

Tânăra femeie văzu un nor de praf ridicându-se în depărtare. Se 
uită atent la el până când acesta luă înfățișarea unei mașini albe, 
destul de asemănătoare cu a ei. Gardianul nu catadicsi să facă nici 
o mișcare până ce mașina albă nu opri în spatele lui. Atunci, cu 
supleţea unei feline, se aplecă să ridice bariera. Automobilul 
demară din nou cu un scrâșnet de pneuri și frână la câţiva metri de 


6 KATHELEEN EAGLE 


Erina. Ea își mobiliză toată energia ca să străbată distanţa care-i 
despărțea dar, înainte să facă primul pas, şoferul celeilalte mașini 
cobori. 

Erina O'Neill şi Hunter Wolf se uitară în liniște unul la celălalt. 
Se împlineau doisprezece ani de când nu se văzuseră. 

În ziua aceea, un Hunter mai amărât ca astăzi îi ridicase bărbia 
şi se uitase adânc în ochii ei. 

— O să te întorci, Erin, declarase el. Să nu uiţi. 

Apoi, fără să ţină seama de mulțimea care forfotea în jurul lor pe 
aeroport, o luase în braţe și o sărutase. 

— Să nu uiţi, îi repetase privind-o cum pleca. 


— Bună ziua, Erin... Ce mai faci... după atâta timp? 

Avea aceeași voce caldă și profundă care o captivase. 

— Hunter... Mă gândesc că ar trebui să fiu surprinsă și totuși... 

— Surprinsă să mă vezi? Lumea este foarte mică, Erin. Ne era 
scris să ne întâlnim într-o bună zi. 

Cu o mișcare a mâinii, femeia arătă spre colinele roșiatice care 
se întindeau până în zare. 

— Vroiam să spun mai precis, aici, în această tabără. Credeam că tu... 

El își înălță sprâncenele. 

— Fără îndoială, nu prea te-ai gândit la mine, o întrerupse 
bărbatul. Eu ar trebui să fiu surprins să te găsesc aici, dar nu sunt, 
pentru că am aflat că te întorci printre noi. 

— Aici lucrezi, Hunter? Aici e “mica ta întreprindere“? 

Dacă așa stăteau lucrurile, asta i-ar fi permis să adopte o 
atitudine rece și dispreţuitoare faţă de el, ceea ce i-ar fi făcut poate 
sarcina mai ușoară de acum înainte... Dacă se schimbase atât de 
mult, nu-i va fi greu deloc să uite atracţia pe care o simţise faţă de 
el, în urmă cu doisprezece ani. 

Hunter confirmă clătinând din cap, puţin surprins. 

— Prietenul nostru comun, Johny Parker se ocupă de asta, 
după ce a fost arestat Ray Bows. Bănuiesc că îţi aduci aminte de 
Johny... 

Johny, Hunter și Erina. I se trezi imediat în minte imaginea celor 
trei tineri, pe fundalul unui apus de soare. Se plimbaseră în după- 
amiaza aceea până la marginea cimitirului indian și priviseră cerul 
cum se înroșea pe măsură ce soarele se pregătea să dispară după 
linia orizontului. 

Erina schiţă un zâmbet, apoi își îndreptă din nou atenţia asupra 
santinelei. 

— Omul ăsta pretinde că nu pot să intru, declară ea. 

— În cazul ăsta, chiar nu poti să intri... 

Tânăra femeie nu părea dispusă să se lase intimidată. 

— I-am spus că mă duc să caut pe cineva în tabără ca să încerc 
să-l conving... 

— Dacă gardianul nu te-a lăsat să intri, este pentru că n-ai fi bine 
primită. Tu ești o wasicu... o femeie albă. 

De multă vreme nu mai auzise cuvântul ăsta. Își privi cu atenţie 
interlocutorul. Ochii lui negri nu trădau nici o emoție. 

Ea își mai dădu o dată părul pe spate, trase adânc aer în piept, 
apoi începu: 

— Sora mea a murit aici, Hunter. Şi ea a fost o wasicu. 

— Ăsta e motivul pentru care nu te vor aici. Nimeni nu poate 
garanta că o să fii în siguranţă. 

— De ce? pufni ea. Aici s-a hotărât ca femeile albe să fie decimate? 
Acum șase luni, sora mea a fost asasinată în tabăra asta și vreau să 
ştiu de ce. 

Hunter își înfundă mâinile în buzunarele pantalonilor. 

— Am fost toți aici, Erin. Louise avea într-adevăr multe calități. 
Venise să ne dea o mână de ajutor. Nimeni nu-i dorea moartea. 

— Nimeni... în afară de cel care a omorât-o. Aş vrea să văd locul 
unde s-a întâmplat această infamie, să vorbesc cu oamenii care au 

văzut-o ultima dată. Într-adevăr, s-a desfășurat o anchetă, s-au făcut 
Chiar câteva arestări, dar până acum nimeni n-a fost inculpat. 
Demersul meu mi se pare justificat. 

Hunter oftă. 

— Din păcate, nu pot să-ți dau nici cel mai mic indiciu. Și mă tem 
că nimeni n-ar putea. 

— De ce nu-mi dai voie să verific eu însămi? 

Bărbatul întoarse încet capul spre terenurile care se aflau în 
spatele lui. 

— Oamenii aceștia doresc să fie lăsaţi în pace. Au avut deja de 
suportat o grămadă de publicitate negativă. 

Erina reacţionă imediat. 

— Moartea surorii mele nu înseamnă altceva decât o „publicitate 
negativă“? întrebă ea, furioasă. Incidentul ăsta a tulburat liniștea 
locurilor, și toată lumea vrea ca totul să fie dat uitării? Nu-mi vine 
să cred... 

Tristeţea se întipări brusc pe chipul lui Hunter, dar Erina nu 
dădu nici o atenţie acestui lucru. 

— Indienii sălășluiesc aici, pe acest teritoriu federal, cu scopul să 
alerteze opinia publică pentru soarta lor. Vor ca lumea să se 
intereseze de problemele, de revendicările lor. În loc de asta, se 
trezesc implicaţi într-o crimă care impune prezenţa unor agenţi FBI... 

— Scuză-mă, te rog, dar în momentul ăsta, nu mă interesează 
deloc soarta lor! 

Hunter o înţelegea. Era normal să reacționeze așa la pierderea 
unei persoane apropiate. 

Acum doisprezece ani, Erina venise în regiune să-și petreacă 
vacanța. La sfârșitul verii, studenta se întorsese în turnul ei de 
fildeș, având în minte legendele pe care i le povestise el. 

Povestea Louisei era alta. Venise împreună cu soțul ei la 
Crimson Eagle cu un scop umanitar. Nu vroiau să participe la 
demersurile politice ale indienilor din rezervaţie, ci vroiau pur și 
simplu să le dea o mână de ajutor. Hunter le apreciase demersul. 

— Ascultă-mă, Erin, interveni el în cele din urmă. Sunt mai puțin 
implicat în viaţa din această tabără decât crezi. Sunt jurnalist. Nu fac 
altceva decât să transmit nişte informaţii, atâta tot. 

— Perfect. Ar trebui deci să-mi spui cine mi-a ucis sora... 

EI clătină din cap 

— Ar fi bine să ştiu... Am urmărit ancheta îndeaproape. Poliţia 
s-a mulțumit să-i aresteze pe cei pe care-i știa turbulenti, fără să aibă 
nici o dovadă. Până la urmă a trebuit să fie eliberaţi, și ăsta e 
motivul pentru care povestea nu mai face nici un pas înainte. 

Glasul îi deveni amenințător când adăugă: 

— Mi-ar plăcea într-adevăr să aflu cine a omorât-o pe Louise, şi 
să pot să stau de vorbă cu el... sau cu ea, înainte să-i ia poliţia. 

— Mă impresionează ceea ce spui... cu toate că nu sunt 
convinsă de sinceritatea spuselor tale. 

Hunter își trecu nervos degetele prin părul negru. Situaţia i se 
părea insuportabilă. 

— Ceea ce am spus n-are absolut nici o legătură cu tine, ripostă 
el pe un ton sec. Dispariţia tragică a Louisei mă afectează profund 
pentru că era o femeie minunată, de o generozitate exemplară. Am 
pierdut cu toţii o prietenă excelentă. Intrarea ta în tabără nu va 
aduce nici o schimbare, și prin urmare, este mai bine să n-o faci... 

Bărbatul ezită, dar continuă: 

— De ce nu te întorci la tine, în Connecticut, și să-i lași pe agenţii 
FBI să-și facă treaba? 

Ignorându-i această remarcă, ea insistă: 

— Depinde doar de tine să intru în tabără! 

— Nu vreau să te las să intri. 

— Foarte bine. Am să găsesc pe altcineva . 

— Am încredere în tine... Mi-ai dovedit deja ce ești în stare, 
replică el privind-o cu subinţeles. 

Jignită de aceste cuvinte, femeia îi întoarse spatele și se duse în 
mașină. Imperturbabil, el rămase s-o privească, în timp ce Erina se 
chinuia cu îndârjire să pornescă motorul. Vehiculul trase câteva 
rateuri după care demară într-un nor de praf. 

Hunter știa din propria experienţă că n-ar fi reușit să raționeze într-un 
asemenea moment. Bătăile accelerate ale inimii vorbeau de la sine. 

Vreme de doisprezece ani, încercase s-o uite pe Erina O'Neill. 
Apoi, ea apărea din nou, pe neașteptate, și el își dădea seama că nu 
reușise. 

Ridică din umeri și se instală la volanul mașinii. Neînţelegând 
ce-i spunea tânărul gardian, îi răspunse făcându-i un semn vag din 
cap și porni la drum. Probabil că Erina se va întoarce. Era deci 
obligat s-o urmărească până la McLaughin, satul în apropierea 
căruia locuia el. 

Cu doisprezece ani înainte, o rugase să se întoarcă după ce-și va 
fi terminat studiile. Ea îi promisese că așa va face. Dar, bineînţeles, 
nu se ţinuse de cuvânt. 

Întoarsă în lumea civilizată, tânăra se reintegrase perfect și 
uitase de sentimentele pe care le avea faţă de tânărul indian pe 
care-l întâlnise în vacanţă. 


Erina parcursese zece kilometri înainte de a-și da seama că era 
urmărită de o mașină. Cu dinţii încleştaţi, se mai uită o dată în 
oglinda retrovizoare. Putea să fie o mașină albă oarecare, dar simţea 
că era vorba de mașina lui Hunter. 

Distanţa care separa cele două mașini se micșora. Ghicind 
gândurile șoferului celeilalte mașini, care se afla la mică distanță de 
ea, femeia își mușcă buzele. 

Era deplin conștientă că fusese o lașă. 

Drumul ăsta nu se mai termina o dată? Pe margine, nu se afla 
nici urmă de verdeață, nici un loc mai adăpostit și se simţea stresată 
de caroseria albă din spate. 

Cu siguranţă că o judeca și, fir-ar să fie, avea dreptul s-o facă. 
Cufundată în gândurile ei, nu dădu nici un pic de atenţie panoului 

de semnalizare care anunţa o trecere de nivel. Oftă și apăsă pe 
butonul radioului. Se auzi imediat un cântec vechi al lui Bob Dylan, 
un cântec care-i plăcuse atât de mult în adolescenţă. Dădu volumul 
mai tare și, neauzind șuieratul expresului care trecea printre două 
coline, se pregătea să traverseze calea ferată. 

Cu ochii măriți de spaimă, Hunter se agăţă de volan. Nu se 
putea ca Erina să nu fi văzut panoul de avertizare... 

— Pentru Dumnezeu... Erina... oprește! ţipă el copleșit de 
panică. 

Dar bineînţeles că nu-l auzea. Dacă nu frâna imediat, era 
pierdută. 

Ea frână în ultimul moment... cu câteva clipe înainte ca trenul 
să-i taie calea. 

Ca și cum ar fi simţit primejdia, mașina se opri la doar câţiva 
centimetri de calea ferată. Sau poate roțile din față ajunseseră la 
şină. Erina nu mai știa. Nu mai înțelegea decât un singur lucru: nu 
putea să mai evite trenul care venea drept spre ea. 

Scena se derula cu o viteză halucinantă, și totuși, avea impresia 
că o trăia la ralanti. Într-o fracțiune de secundă, văzu botul 
locomotivei și groaza care se citea pe chipul mecanicului. 

Pământul se cutremura sub ea. O asurzi un șuierat strident. 
Trenul trecu pe sub ochii ei, chiar prin faţa ei, aproape atingându-i 
mașina... ca să oprească ceva mai departe cu un scrâșnet infernal. 
Pe urmă, totul fu învăluit în ceață. 

— Era cât pe ce să te zdrobeeesc!! urla mecanicul. 

— De ce naiba n-ai oprit... Cum te simți? Eşti nebună! Hei! 
Răspunde-mi.... 

Victima recunoscu glasul lui Hunter, care o scutura de umeri. 
Femeia deschise ochii și-l privi, absentă. El o zgâlțâia, în vreme ce 
mecanicul nu se oprea din zbierat: 

— Era cât pe ce să te zdrobeeesc!! Dumnezeule... 

Încă nevenindu-și în fire, Erina se uita la amândoi, pe rând, fără 
să spună nimic. 

— Erin... ești rănită? insistă Hunter. Te implor, răspunde-mi! 

— Era. .. era cât pe ce să mă calce trenul, murmură ea în cele din urmă. 

— Da, într-adevăr, era cât pe ce... replică bărbatul, răsuflând 
ușurat. 

— Nu l-am văzut. 

— Așa mi s-a părut și mie. Dar ce naiba făceai de n-ai remarcat 
panoul indicator... n-ai auzit nimic? 

— Of! Hunter... Nu... Nu ştiu. 

Fără să mai stea pe gânduri, o luă în braţe și o strânse la piept 
câteva clipe, s-o liniștească. 

Mecanicul ridică din umeri și-i părăsi, dându-și seama că era de 
prisos. 

— S-a întâmplat atât de repede, șopti femeia cuibărindu-se la 
pieptul lui. Atât de repede. 

Hunter se cutremură, închipuindu-și pentru o fracțiune de 
secundă scena îngrozitoare la care ar fi putut să asiste. 

— Acum nu mai este nici un pericol, Erin. Ai scăpat teafără, ăsta-i 
esentialul. 

La câteva minute după ce-și revenise, o ciupi afectuos de vârful 
nasului și o întrebă: 

— Ei, domnişoară O'Neill, te simţi mai bine? 

Ea încercă să schiţeze un zâmbet. 

— Da. Am avut o şansă extraordinară. Mă și vedeam zburând în 
mii de bucățele. A fost îngrozitor... 

— Nu știam că ai un asemenea temperament de kamikaze! Ce 
s-a-ntâmplat? 

Dându-și seama dintr-o dată de apropierea de trupul lui, își 
stăpâni cu greu un fior. 

— Nu știu... Priveam peisajul și nu-mi mai aduc aminte la ce mă 
gândeam, minţi ea. 

— Da, bineînţeles, replică el necrezând nici un cuvânt. 
Drumurile astea pot avea un impresionant efect de hipnoză. Același 
peisaj arid atâţia kilometri, și deodată... 

Se priviră câteva clipe în tăcere. Ea avea aceiași ochi verzi cu 
sclipiri aurii, uneori atât de visători. Gura îi era la fel de delicat 
conturată. 

Buzele lor s-au unit, instinctiv, ca şi cum ar fi fost lucrul cel mai 
firesc din lume care s-ar fi putut întâmpla între ei. 

— Trebuie să mă întorc, murmură ea cu o voce gâtuită de 
emoție. 

— O să te conduc eu. Eşti încă prea bulversată ca să conduci 
mașina. E mai bine așa. 

— Nu, Hunter, te asigur... 

— Vorbeşti prostii, Erin. Uite cum tremuri ca o frunză în vânt. 

Îi puse o mână pe umăr cu un gest hotărât, ca și cum ar fi vrut 
s-o liniștească. 

— Nici nu se pune problema să conduci în starea în care te afli 
acum, insistă bărbatul. 

— Dar... mașina mea... 

— Dacă vrei, putem să mergem cu a ta. Pe a mea am s-o încui 
și vin mai târziu s-o iau. Nu suntem prea departe de 
McLaughin. 

Femeia îi aruncă o privire plină de recunoștință și lui îi veni s-o 
sărute din nou. În loc să facă asta, îi zâmbi. 

— Hai să mergem. Îţi promit să-ți ofer o băutură care să te 
liniștească. 

— Nu cred că mi-ar fi de folos. La drept vorbind, o cană cu ceai 
și un pic de odihnă ar trebui să fie de-ajuns... 

— Perfect. Nu mi se pare prea complicat. 

Hunter își lăsă mașina pe marginea drumului și se instală la 
volanul Toyotei. 

— N-ai de ce să te temi. M-am maturizat și am devenit mai 
prudent. 

— Ce lucru ciudat. Te acuzam de fiecare dată că şofai ca un 
nebun, și astăzi, eu sunt cea care a fost cât pe ce să aibă un 
accident. 

Și el își aducea aminte de plimbările cu Jeepul de-a lungul 
nesfârșitelor preerii. Cu cât o simțea mai temătoare, cu atât apăsa 
mai mult pedala de acceleraţie. 

Acum se strădui să conducă încet ca să nu o sperie și mai 
mult. 

— Cât timp vrei să rămâi aici? o întrebă șoferul. 

— Nu ştiu. Cât o să fie nevoie... Stau la misiunea creștină și Marlys 
mi-a propus s-o ajut la bucătărie. Așteaptă niște oameni la sfârșitul 
săptămânii, pentru că se organizează un fel de conferință și... 

— Ce înţelegi prin „cât o să fie nevoie“? 

Erina oftă. 

— Vreau să ştiu ce s-a-ntâmplat cu Louise. 

Hunter se întoarse spre ea. Chipul lui exprima în același timp 
simpatie și dezaprobare. 

— Pe sora ta a împușcat-o un necunoscut, spuse el. S-a întâmplat 
în timpul nopții, într-un loc în care trăiesc o mulțime de „indieni 
activişti“, din care o mare parte sunt înarmaţi. Au fost arestaţi și 
interogaţi trei suspecți care însă n-au putut fi învinuiți. Ancheta 
continuă. E o anchetă foarte dificilă. 

— Ceea ce mi-ai spus, știam deja. Dar nu e de-ajuns. Asta nu 
explică de ce cineva, într-o seară, a... 

Fa ridică din umeri, neputând să-și ducă fraza până la capăt. 

— Poate n-o să aflăm niciodată cine e asasinul... Poate mobilul 
crimei nu va ieși niciodată la iveală. Un mobil pe care tu nu poti să-l 
înţelegi, pentru că ești o wasicu... 

O privi pieziș și adăugă, pe un ton obosit: 

— Descoperirea asasinului n-o va face pe Louise să revină printre 
noi. 

Erin nu se simţea în stare acum să discute acest subiect. 
Întorcându-se către fereastră, privi peisajul care-i defila prin faţa 
ochilor. 

Louise era plină de viaţă și dinamism. Se hotărâse să folosească 
această forță ca să-și ajute apropiații. Dar n-a avut noroc. 

— Îşi termina studiile superioare când am venit aici pentru 
prima dată, spuse femeia ca și cum ar fi vorbit cu ea însăși. La 
început, după ce mi-a ascultat povestirile din vacanţă, a avut o 
impresie foarte romantică despre aceste locuri. Apoi, încet-încet, 
și-a dat seama de problemele multiple care erau aici. Atunci s-a 
hotărât să contribuie la ameliorarea soartei celor care locuiesc 
aici, prin intermediul bisericii. Doar pentru că simţea că era 
datoria ei. 

— Le aducea mereu mâncare și haine celor din rezervaţie, îi 
îngrijea pe bolnavi, se ocupa de copii... 

— Hunter, după părerea ta... de ce a fost omorâtă? îl întrebă 
încet. 

Fl clătină din cap. 

— Din păcate, nu pot să-ți răspund la această întrebare. Ştiu 
pentru ce a trăit. Niciodată nu m-am îndoit de idealul ei. 

Erina încuviință. Spera să se vorbească despre ea în termenii 
aceștia după moartea ei. 

Se uită la mâinile lui Hunter. Îi plăcuseră întotdeauna mâinile 
lui. În același timp lungi și puternice, îi inspirau încredere. Își 
amintea și felul cum o liniştea mângâind-o pe păr. 

Hunter frână și se angajă pe un drumeag care ducea la o casă 
fără etaj, vopsită cu var, în faţa căreia era o grădină. 

— Unde suntem? 

— Acasă la mine. 

El își dădu seama că rostise aceste cuvinte cu mândrie și își 
reproșă imediat această atitudine ridicolă. Erina ar fi putut să fie 
impresionată de apartamentul lui din Los Angeles, dar cu siguranță 
nu de această construcţie simplă, situată în apropierea uneia dintre 
„aglomerările“ din preerie. 

După ce coborâră din mașină, Erina descoperi o altă clădire, 
care până atunci fusese ascunsă de casă. 

— Şi uite antrepriza mea, adăugă el făcând un semn spre 
construcţia respectivă. 

Erina își ridică sprâncenele în faţa unui asemenea edificiu de 
beton, o construcţie aparent severă, situată la vreo cinci sute de metri 
de casă. Citi în depărtare firma care purta inscripţia „Edition Wolf“. 

— Clădirea asta nu exista acum doisprezece ani, nu-i așa? Pare 
destul de nouă. 

— Într-adevăr. Am terminat construcţia abia acum trei ani. 

O invită pe aleea care ducea spre casă. Un foxterier se grăbi să 
le iasă în întâmpinare lătrând. 

— Nu-i acorda nici o atenţie! Nu-i plac vizitele, declară gazda. 

Animalul se opri din lătrat abia după ce Hunter se aplecă să-l 
mângâie. 

— De-ajuns, Blondie! Am văzut că ești vigilentă, spuse bărbatul 
râzând, în vreme ce căţeaua se gudura pe lângă el. 

Intră în hol, cu animalul pe urmele lui. 

— Uite ce mi-a rămas din eşecul meu matrimonial. Fosta mea 
nevastă a păstrat apartamentul, și eu, pe Blondie! 

Aşadar, fusese căsătorit... Curios lucru, până acum nici nu se 
gândise la asta. Ce credea despre el? Că își petrecuse tot timpul 
aşteptând-o, în vreme ce ea nu fusese în stare să-și respecte 
promisiunea? 

— Apartamentul tău? Unde se afla? 

— În Los Angeles. Am locuit acolo șapte-opt ani. Acolo am 
învățat... Dar n-are nici o importanţă. Vrei ceai? 

Femeia încuviinţă. El o conduse în bucătărie și-i arătă unde se 
găseau cănile. 

— Pune toate astea pe măsuţa din salon. Trebuie neapărat să faci 
ceva ca să nu te mai gândești la ce-ar fi putut întâmpla. 

Erina se conformă zâmbind și se uită la salon, o încăpere destul 
de spațioasă și confortabilă. Îi mai tremurau mâinile și fu cât pe ce 
să răstoarne tava pe care o ţinea. 

Câteva minute mai târziu, veni și el cu ceainicul. Turnă în căni, 
apoi se instală lângă ea, pe canapea. Femeia nu îndrăznea să ia cana 
de teamă să n-o scape din mână. 

— Fu.. nu reușesc să mă liniștesc, oftă ea. Chiar mă întreb unde-mi 
era mintea când... 

— Erina, ştii și tu la fel de bine ca mine că am fost amândoi 
copleșiți de trecut. În timp ce conduceam, îmi spuneam că erai în 
același timp la fel ca înainte și totuși diferită de fata pe care am 
cunoscut-o. 

O mângâie pe obraz și adăugă: 

— Chipul tău arată că te-ai maturizat. Fii sinceră. Cum de n-ai 
remarcat trenul decât în ultima clipă? 

Femeia trase adânc aer în piept, pe urmă se hotărî să-i 
mărturisească adevărul: 

— Eram... bulversată. Trebuie să ai o părere foarte proastă 
despre mine... 

Hunter schiță un zâmbet. 

— Mult timp te-am urât. Astăzi, mi-au rămas doar amintirile 
frumoase. Și pe urmă, m-am străduit să profit de timpul care a 
trecut și să-mi fac un viitor. 

— Povestește-mi ce-ai făcut. 

— Am lăsat la o parte reticenţa și m-am înscris la universitate ca 
să „reușesc în viață“, atât profesional cât și social. Cred că până la 
urmă am reușit. 

Îi făcu cu ochiul. 

— Nu m-am îndoit nici o clipă de aptitudinile tale, replică ea, 
putin stânjenită. 

— Glumești?... o luă el peste picior. Pe vremea aceea, câștigam 
cinci sute de dolari pe lună de la misiune, plus masă și casă, pentru 
ca să am grijă de vite. Cheltuiam aproape toţi banii pe care-i 
câştigam pariind, în zilele de rodeo. Dacă într-o bună zi o să am o 
fată care să întâlnească un asemenea tânăr, n-aș șovăi s-o încui în 
cameră ca să nu se poată întâlni cu el. 

— Şi eu m-am refugiat în dezertarea mea. 

— Nu am de ce să te învinuiesc. Am fost uimit să aflu că ti-ai 
reluat numele de fată. Cum te numeai înainte... de a divorța? 

— Bates, răspunse ea, absentă. 

— Erina Bates... murmură el. Nu-i prea frumos. Ai avut dreptate 
să redevii Erina O'Neill. Numele ăsta m-a făcut întotdeauna să mă 
gândesc la Scarlett O'Hara. 

Această remarcă o făcu să pufnească în râs. 

— Scarlett s-ar fi trezit imediat după ce ar fi dat trenul peste ea! 

Fl se gândi o clipă, apoi replică, serios: 

— De asemenea, Scarlett ar vrea să răzbune moartea surorii ei. 

— Eu nu vreau să mă răzbun, ci doar să se facă dreptate. 

Hunter o privi sarcastic. 

— Nu asta vrem toţi? Erina O'Neill, a venit timpul să înţelegi că 
revendicările noastre cele mai lăudabile nu se îndeplinesc 
totdeauna... Justiţia nu mi se pare atât de ușor de aplicat aici. 

— Totuși, am de gând să fac ceva în sensul ăsta, insistă ea. 

Bărbatul ridică din umeri. 

— Bine, eu ar trebui să-mi recuperez mașina. O să dau telefon să 
vină cineva cu mine. Până mă întorc, te sfătuiesc să te instalezi 
confortabil. Câteva exerciţii de relaxare cred că ti-ar face bine. 

Înainte de a pleca, îi propuse să cineze cu el. 

— N-o să întârzii prea mult. Pe curând! 

Erina clătină ușor din cap și-l privi cum pleacă. Când puse mâna 
pe clanța ușii, se întoarse spre ea. 

— Erin... Sărutul de adineauri... a fost doar în amintirea 
trecutului. Nu-ţi face griji pentru asta. 

Ea își muşcă buzele. Senzaţia impactului iminent cu trenul o 
tulburase, o terorizase chiar. Dar nu putea să nege că sărutul o 
bulversase. 

Erina se apropie de fereeastră. O tânără blondă era la volanul 
unei camionete pe care scria „Edition Wolf“. Ea îi cedă lui Hunter 
locul şoferului îndată ce-l văzu venind. 

Erina mai bău o ultimă înghiţitură de ceai, apoi se hotărî să 
plece înainte de a se întoarce Hunter. 


Capitolul 2 


Clădirile misiunii erau de un alb orbitor în soarele dimineţii. 
Erina se uită pe cer, apoi își puse ochelarii de soare. Aerul era atât de 
curat în această regiune încât albastrul viu al cerului devenea orbitor. 

Îi fusese atribuit un apartament. Urmând drumul care ducea la 
sala de mese, Erina a avut impresia că era acum zece ani. Peisajul 
era identic, parfumul care plutea în atmosferă, de asemenea. 
Cântecul păsărelelor răsuna ici și colo, tulburând liniștea 
înconjurătoare. 

Nu-şi aducea aminte să fi avut parte de un asemenea calm 
pentru că, atunci când venise, aleile erau pline de adolescenți și 
îndrumători veniţi aici pe timpul vacanței. Misiunea nu mai primea 
tabere organizate. Pastorul Wilkins și soţia lui, Marlys, își consacrau 
toate eforturile pentru bunăstarea indienilor din regiunile 
înconjurătoare. De asemenea, organizau conferinţe. 

Intrând în holul sălii de mese, Erina auzi zvon de glasuri, care 
se domoli atunci când un bărbat luă cuvântul să anunţe programul 
zilei. Reverendul Carter Wilkins avea un talent oratoric formidabil. 
Vara, slujba de duminică se ţinea de multe ori în sala de mese, și 
multă lume o asculta cu mare plăcere. 

Când intră în bucătărie, Erina fu surprinsă să nu-l găsească acolo 
pe Hunter așezat în faţa unei căni cu cafea. Ca pe vremurile acelea... 

— Bună ziua, îi spuse Marlys. Ora micului dejun a trecut, dar am 
reușit să-ți pun deoparte portia! 

Scundă, Marlys Wilkins era o femeie plină de energie. Avea cu 
zece ani mai mult decât Erina, care o văzuse tot timpul forfotind în 
jurul plitei, dându-și osteneala pentru o cauză socială, pe scurt, 
având încredere în sarcinile pe care le considera esenţiale. 

— Îmi pare rău că m-am trezit atât de târziu, se scuză Erina primind 
cana cu cafea pe care i-o întindea Marlys. Hotărâsem să te ajut... 

— N-o să fie decât o petrecere restrânsă, draga mea: suntem 
douăzeci și trei la masa de prânz! 

Marlys închise ușa care dădea în sala de mese și se apucă de 
treabă. 

— Sunt curioasă să știu cum a decurs expediţia de ieri, spuse ea 
imediat. Te-au lăsat să intri? 

— Nu. 

— Ti-am spus eu... Dacă eram sigură că îmi vor da voie să intru, 
m-aș fi dus acolo și i-aș fi explicat acestui Johny Parker ce cred eu 
despre felul lor de a acţiona! Poliţia l-a arestat pe Ray Tow Bows 
pentru că a provocat un scandal care s-a lăsat cu bătaie sau cam așa 
ceva. Ar fi trebuit să fie suficient ca să închidă tabăra. 

Clătină din cap și continuă: 

— Biata Louise... N-am fi crezut niciodată că se va putea ajunge 
la așa ceva. 

Marlys își privi cu atenţie interlocutoarea și adăugă: 

— De ce porţi ochelari de soare? 

Cea întrebată îi scoase imediat. 

— Ah! Pur și simplu am uitat de ei... 

— De ce ai ochii umflaţi? 

Erica lăsă capul în pământ. 

— Mmm... Ieri m-am întâlnit cu Hunter. leşea din rezervaţie. 

În ajun, plecând de la el, nu se simţise în stare să se întoarcă 
imediat la misiune. Era încă prea bulversată ca să răspundă 

întrebărilor care de bună seamă aveau să-i fie puse. Străbătuse deci 
câţiva kilometri cu mașina, cinase la Mobridge, pe urmă fusese la 
cinematograf. 

Când s-a întors în cele din urmă, s-a culcat și a plâns mult timp, 
până să adoarmă. 

Marlys oftă. 

— N-am știut că ai fost acolo. Ti-am spus eu că până la urmă o 
să-l întâlneşti. Mai devreme sau mai târziu. Cum a reacţionat când 
te-a văzut? 

— I-am cerut să mă ajute să intru, dar m-a refuzat. În afară de 
asta, a fost foarte bine... 

Tânăra femeie puse pe masă felia de pâine prăjită pe care o 
mânca și continuă, cu o voce tremurătoare: 

— Oh! Marlys... Niciodată nu mi-a fost atât de frică. A fost cât pe 
ce să mă lovească un tren pe care nu l-am văzut... Hunter venea 
după mine cu mașina. M-a dus la el și... 

Marlys aşteptă să termine fraza. După câteva clipe, insistă: 

— Da? Și ce s-a-ntâmplat? 

Erina ridică din umeri și Marlys avu impresia că în faţa ei se afla 
adolescenta pe care o cunoscuse cu doisprezece ani înainte. 

— Am stat de vorbă în timp ce am băut o cană de ceai. Nu pare 
să fie supărat pe mine, așa cum mă temeam. Aș spune chiar că a fost 
foarte amabil, tratându-mă ca pe o prietenă veche. 

Sau aproape... Nu o sărutase cu deosebită tandrete? Pe urmă își 
aduse aminte de tânăra blondă din mașină și adăugă: 

— Ceea ce mi se pare normal, la urma urmei. Anii au trecut și 
ne-am schimbat amândoi. 

Marlys zâmbi. Îşi aducea aminte de serile frumoase de vară din 
vremea aceea, de perechile de tineri care se plimbau prin preerie, 
mână în mână. Începu să depene amintiri, visătoare. 

— Când l-am cunoscut pe Carter, era îndrumător într-o tabără de 
vacanţă. S-a întors după cinci ani, în calitate de pastor al Bisericii 

Anglicane. Oamenii au fost foarte surprinși să-l vadă însurându-se 
cu o tânără indiancă de aici. La drept vorbind, nimeni nu știa că mă 
îndrăgostisem de el când aveam cincisprezece ani. Pe vremea 
aceea, îi pândeam sosirea la ora mesei, prin fereastra aceea, în timp 
ce o ajutam pe mama la treabă. 

— Şi el? Ştia ce simţi pentru el? 

— Probabil, pentru că îl serveam cu porţii duble faţă de ale 
celorlalți! răspunse ea râzând. 

— De altfel, aşa faci şi acum! 

— Şi e tot atât de slab. 

Clătină din cap și continuă: 

— Am văzut trecând prin faţa noastră atâţia îndrumători, în 
fiecare an, încât eu și Carter am început să ghicim care sunt cei care 
se vor întoarce și anul următor. Locul ăsta atrage irezistibil unele 
persoane. 

— Credeaţi că... am să mă întorc? 

— Am fost convinși de asta. Numai că ai întârziat mai mult decât 
prevăzuserăm noi. 

— Să ştiţi totuși că n-am să rămân. Nu sunt aici decât... din 
cauza datoriei pe care o am faţă de Louise. 

— Prostii! ripostă imediat Marlys. Louise a murit, nu-i mai ești 
datoare cu nimic. Pe teritoriul indienilor este o regulă de aur: „Să 
nu te amesteci niciodată în treburile altora“. 

Fu rândul Erinei să riposteze. 

— Moartea surorii mele mă privește! 

— Bineînţeles. Dar n-ai nevoie să ştii cine a împușcat-o pe Louise. 
Erin, nu trebuie să iei legătura cu cei care se află în afara legii! 

— Biserica a făcut-o. A făcut-o şi Louise. 

— Eu şi bărbatul meu nu suntem întotdeauna de acord cu 
politica asta, oftă Marlys. Unele grupuri bisericești colectează haine 
și mâncare, și Louise făcea parte din grupul celor care le duceau la 
destinaţie. În principiu, Biserica nu susţine genul ăsta de activităţi. 

— Louise nu putea să nu-i ajute pe apropiații ei. Marlys... 
spune-mi sincer. Tu ce părere ai despre toate astea? 

— Vrei să spui despre rezervaţie? Eu o consider o vastă antrepriză 
publicitară. Dar... este greu să judeci lucrurile. Câţi oameni n-au 
murit pentru o cauză ca aceea a drepturilor omului, de exemplu? 
Erina... Poliţia trebuie să rezolve cazurile de crimă. Și Hunter să se 
ocupe de publicitate. Tu nu poţi să joci nici un rol în povestea asta. 

Tânăra femeie își mușcă buzele. 

— Nu mă aşteptam să-l întâlnesc pe Hunter acolo. Nu m-am 
întors pentru el... 

— Asta n-are o importanţă prea mare. L-ai revăzut și, dacă mă iau 
după expresia ta, cred că te-a tulburat profund. 

— Nici “accidentul“ de tren nu e străin de reacţia asta. 

— Cum ţi s-a părut Hunter? insistă Marlys, ignorând ultima 
remarcă. S-a schimbat mult? Eu nu-mi dau seama pentru că-l văd în 
fiecare zi. Erina se gândi câteva clipe. 

— Nu știu... Seamănă foarte mult cu imaginea pe care o păstram 
în amintire, dar mă surprinde că s-a lansat în cariera de jurnalist. 

— Tu ce-ai fi crezut c-o să devină? 

— Nu știu, repetă ea. Un supraveghetor de ponei sălbatici. Un 
visător... 

Marlys zâmbi, amuzată. 

— Din păcate, cu visuri nu poti să-ţi cumperi o casă, mașini, O 
antrepriză. .. 

— Da, bineînţeles. Dar nu poți să-ți întemeiezi o familie fără visuri, 
își descărcă sufletul interlocutoarea. Bărbatul cu care m-am măritat 
era absolut lipsit de fantezie. Îşi planificase riguros viața. Și pe a mea, 
cu această ocazie. Lucrul ăsta s-a dovedit a fi o catastrofă de la bun 
început. Mă întreb și acum de ce nu ne-am dat seama mai devreme. 

Slavă Domnului, nu avuseseră copii. Arthur prevăzuse să fie 
tatăl unui băieţel și al unei fetite, dar mai târziu. Între timp, Erina 
înțelesese că rolul de „doamnă Arthur Bates“ nu i se potrivea deloc. 


24 KATHELEEN EAGLE 


— Ai dreptate în ceea ce-l privește pe Hunter, declară gazda 
așezându-se din nou în faţa interlocutoarei sale. Este un mare 
visător și pe deasupra un idealist. Ăsta este și motivul pentru care a 
pus bazele lui „Editions Wolf“. A început meseria de jurnalist la Los 
Angeles, unde a căpătat o oarecare faimă. Pe urmă a hotărât că 
merităm ca în regiunea noastră să avem un ziar independent, 
condus de un indian, și a revenit să se instaleze printre noi. 

Ridică ochii și o privi fix pe Erina. 

— Este vorba despre o iniţiativă foarte curajoasă, pentru că 
demască tot timpul practici la limita legii și își face astfel destui 
dușmani. Cu toate astea, toată lumea îi citește ziarul și până la 
urmă, de la apariţia lui, unele lucruri s-au schimbat în bine. 

— Louise îmi vorbea de multe ori despre Hunter în scrisorile ei. 
Ştiam deci că se întorsese aici. Când i-am cerut să-mi dea vești 
despre el, mi-a răspuns că o ducea bine. În vremea aceea, o invidiam 
pe Louise. Părea atât de mulțumită de munca pe care o făcea aici... 

Marlys se hotărî să abordeze un subiect la care se gândea încă 
de când se întorsese Erina. 

— Ar fi un lucru pe care ai putea să-l faci... Care m-ar ajuta și poate 
ti-ar da satisfacția că ai participat la crearea unei acţiuni sociale. . . 

Erina ridică sprâncenele, curioasă. 

— Uite, începu Marlys, aș vrea să pun pe picioare un proiect care 
să ajute femeile, aici, la misiune, dar ar trebui ca cei care participă 
la conferință să mă susțină. Ultima dată când le-am vorbit, mi-au 
spus că ar fi nevoie de un personal calificat și că am avea nevoie de 
niște bani cu care să-i plătim pe oamenii ăștia. 

Marlyn îi făcu cu ochiul și adăugă: 

— Personalul calificat despre care este vorba... ai putea să fii tu! 

— Dar... eu... sunt asistentă socială. 

— Întocmai! 

— De ani de zile nu mi-am exercitat meseria... și asta din cauză 
că sunt în șomaj. Pe deasupra, pregătirea mea nu este în domeniul 
de care ai nevoie, și... 

— Ce altceva ar putea să-și dorească mai mult o asistentă socială 
aflată în șomaj? o întrerupse cealaltă. Vrei atât de mult să faci ceva 
încât ai accepta salariul modest pe care ţi l-ar putea asigura parohia. 

Se ridică și puse o mână pe umărul Erinei, privind-o drept în 
ochi. 

— Ai venit aici.. să cauţi ceva. Poate o să găsești ceea ce cauti. 

— Nu vreau să rămân prea mult timp. 

— De ce să nu te preocupe... valorile... civilizaţiei indiene? 
Până la urmă, doar prezentul contează. O să vorbim despre 
plecarea ta în momentul în care o să fii hotărâtă să pleci. 

Chiar în clipa aceea, în bucătărie intră Carter Wilkins. Își ridică 
sprâncenele dându-și seama că întrerupea o discuţie serioasă, apoi 
îi adresă un zâmbet călduros soţiei. 

— Doamnă Wilkins, începu el, prietenii noștri par a fi de acord 
cu proiectul tău. Nu cumva... 

Marlys încuviință. 

—Da. Tocmai discutam despre asta. 

-ŞȘi?... 

—Erina nu mi-a răspuns încă, răspunse ea cu o grimasă. 

Spunând aceste cuvinte, ieși din încăpere împreună cu bărbatul 
ei, invitând-o şi pe Erina să-i urmeze. 

—Vino, am nevoie de sprijinul tău ca să-mi apăr cauza. 

Erina porni pe urmele lor și se așeză în partea din spate a sălii 
în care avea loc întâlnirea. Asistenţa era în majoritate masculină, 
cam în proporţie egală indieni și albi. Unii dintre membri erau feţe 
bisericești, după cum o dovedeau gulerele albe care ieșeau din 
haine. 

Ascultară toţi cu atenţie cuvintele lui Marlys, captivaţi de nota de 
sinceritate și entuziasmul din glasul ei. Aceasta le explică în câteva 
cuvinte în ce consta programul. 

Vroia ca una dintre clădirile misiunii să fie transformată într-un 
atelier artizanal unde să se realizeze ţesături cu modele locale. 

Marlys mai sugeră ca produsele să fie prezentate pe plan naţional 
prin intermediul unor cataloage. Beneficiile realizate din vânzări 
urmau să fie folosite la cumpărarea de materie primă, 
îmbunătățirea calităţii și plata decentă a celor care lucrau. 

Cită exemplele unor proiecte similare care avuseseră succes în 
muntii Apalași și le arătă niște cataloage care proveneau din această 
regiune. 

În cadrul adunării, mai multe femei reputate pentru frumuseţea 
și originalitatea lucrurilor făcute de ele, au susținut propunerea lui 
Marlys, insistând asupra utilității unei asemenea iniţiative, date fiind 
dificultăţile de a găsi cumpărători în împrejurimi. 

Erina începea să se întrebe care ar fi rolul unei asistente sociale în 
cadrul acestui proiect artizanal, când Marlys luă din nou cuvântul, 
propunând crearea în paralel a unui „refugiu“ pentru femeile care aveau 
parte de brutalități la casele lor. Ar putea fi găzduite aici împreună cu 
copiii, dacă vroiau. Pentru o scurtă perioadă de timp, totuși. 

Departe de căminul lor, ar avea răgaz să se gândească liniștite la 
problemele de familie, să discute cu o persoană care să le poată da 
sfaturi. 

Zarva se instală din nou în sală. Marlys nu interveni să facă 
liniște. Propunerile ei cel puţin nu le lăsau indiferente pe femeile 
care făceau parte din asistență. Era hotărâtă să lupte pentru această 
cauză, și o simţea pe Erina gata să o susțină și să facă tot ce era 
necesar ca să fie utilă misiunii. 

Prima întrebare nu întârzie prea mult. 

— Vrei să adaugi această sarcină muncii deja considerabile pe 
care o face reverendul părinte Wilkins? întrebă unul din cei care 
participau la adunare. 

— Sunt în măsură să-mi dau seama că părintele Wilkins nu are 
timp să șomeze! ripostă Marlys. Pur și simplu ne va da o mână de 
ajutor pentru sfătuirea acestor femei aflate la necaz. Dar o să avem 
nevoie de o asistentă socială. 

— O clipă, Marlys! interveni unul dintre participanţi. Mi se pare 
că ești prea visătoare... Unde o să găsim o asistentă socială care să 
accepte să lucreze la misiune? De obicei, oamenii aceștia primesc și 
un salariu pentru ceea ce fac. Cum o s-o plătim? 

Marlys o căută cu privirea pe Erina. Şi înainte să spună ceva, 
aceasta din urmă declară: 

— I-am spus lui Marlys că o s-o ajut să realizeze acest proiect. 

Toate capetele se întoarseră către ea. Cineva întrebă: 

— Dumneata. .. cine ești? 

— Noua asistentă socială, răspunse Erina, hotărâtă. 


La sfârșitul întâlnirii, toţi afișau un zâmbet încrezător. Multe 
persoane s-au apropiat de Marlys, felicitând-o pentru ideea ei 
genială. Nimeni nu s-a gândit s-o întrebe pe Erina cât va rămâne la 
misiune și nici ea n-a crezut de cuviință să spună că probabil nu va 
rămâne mult timp. 

Afirmase că o va ajuta pe Marlys să realizeze acest proiect. Nimic 
mai mult. Era nevoie de cel puţin două luni ca să pună lucrurile la 
punct. După care o va avertiza că pleacă. Totul depindea de felul 
cum aveau să se desfășoare lucrurile. O incita perspectiva de a 
participa la această iniţiativă. 

Soarele cobora spre asfinţit și o ușoară briză făcea să foșnească 
frunzele copacilor. Cufundată în gândurile ei, tânăra femeie trecea 
printre clădirile misiunii, fără să le vadă măcar. Apropiindu-se de 
grajd, îi atrase atenţia un cal care, era sigură, nu aparținea misiunii. 
Când îl întâlnise pentru prima dată pe Hunter, acesta avea un cal 
asemănător. Purta o cămașă roșie ecosez şi niște blugi decoloraţi. 
Se uitase atent la ea, apoi îi adresase un zâmbet fermecător, 
murmurând: 

— Bună ziua, domnişoară. 

Erina O'Neill fusese imediat sedusă. Ciuli urechea auzind un 
zgomot de galop și întoarse capul în direcţia călărețului. Deși era la 
distanță, îl recunoscu imediat pe Hunter. De cum o văzu și el, își 
ridcă pălăria s-o salute și încetini calul îndreptându-se spre grajd. 

Îi deschise poarta. Când trecu pe lângă ea, simţi mirosul de 
transpiratie al calului și călăreţului. Atmosfera asta o purta spre trecut. 

— Bună ziua, domnişoară, îi spuse Hunter zâmbind. 

Opri la câțiva metri de ea și, fără să coboare de pe cal, o privi 
atent, înainte de a o întreba: 

— Îţi mai place să călărești? 

— Trebuie să recunosc că n-am mai făcut echitație de foarte mult 
timp. 

— Pariez că nu mai ești în stare nici să încaleci singură! 

— Cu toate că n-am mai făcut-o de multă vreme, n-am uitat chiar 
de tot, Hunter! 

— Nici nu vreau să cred așa ceva! ripostă el râzând. 

Îi făcu un semn cu mâna spre un cal rămas în grajd și continuă: 

— Calul acela are nevoie de o portie de alergătură, ca să se simtă 
şi el bine. Înăuntru, este o șa agățată pe perete. Mai știi să pui o șa? 

— Evident, replică ofensată cea întrebată. 

Erina luă şaua și se apropie cu prudență de calul murg. 

— Încet, Gambler, murmură Hunter. 

Cu gesturi lente, femeia puse hamul în gura animalului. 

— Gambler... repetă ea. Mi se părea mie că te cunosc. Cum ai 
reușit să-l păstrezi, în ciuda deplasărilor pe care le-ai făcut? 

— L-am vândut când am plecat și l-am cumpărat din nou când 
m-am întors. 

— În amintirea timpurilor trecute... 

Hunter cobori de pe cal și veni lângă ea, în timp ce femeia 
strâmba din nas uitându-se la bidiviul pe care urma să-l încalece. 
Remarcându-i ezitarea, o ajută să urce pe spatele lui Gambler. 

— Şi când te gândești că acum câţiva ani puteam s-o fac 
singură... oftă călăreaţa, amuzată. 

Însoţitorul ei sări cu agilitate pe calul lui și o privi zâmbitor. 

— Îți propun să facem un concurs, cine ajunge primul la cimitir. 
Și ca să nu te defavorizez, te las să pleci cu un minut avans. 

— Nu sunt atât de naivă să accept acum... 

— Perfect, o lăsăm pe altădată, spuse bărbatul făcându-i cu 
ochiul. 

Se simţi ușurată. Se temea ca el să nu pornească în galop, 
așteptând să-l urmeze. Altădată, n-ar fi ezitat s-o facă. 

— De ce nu-ti ţii caii acasă, la McLaughlin, și-i ţii aici, la misiune? 
întrebă ea, curioasă. 

— E vorba despre o invitaţie a părintelui. El crede că ăsta-i 
singurul fel de a mă apropia de biserică! 

— Și metoda asta dă rezultate? 

— Mi se întâmplă uneori să mai asist la slujbă atunci când ajung 
duminica la misiune, răspunse el ridicând din umeri. Când eram 
copil, nu prea erau biserici pe aici. Trebuia să mergem mult până 
să ajungem la una. Ne petreceam acolo toată ziua și ne întorceam 
acasă cu ultimul tren. 

Clătină din cap zâmbind, în vreme ce femeia îl privea, surprinsă. 

— Nu mi-ai spus asta niciodată. 

— Eram prea tânăr ca să apreciez amintirile. De altfel, tu erai 
orăşeancă, și nu vroiam să-ți par ridicol cu asemenea povești. 

Erina zâmbi și adăugă: 

— Nu mi-ai spus nici că vroiai să devii jurnalist... 

— Nici eu nu ştiam. Pe vremea aceea, nu știam ce vreau să fac. 

Nu era și cazul ei. Ea știuse dintotdeauna. 

— Când ţi-a venit ideea asta? 

— Când mi-am reluat studiile după ce am condus o fermă din 
Montana vreme de un an și jumătate. La universitate, mi-am dat 
seama că mă atrăgea jurnalistica. 

— De ce te-ai hotărât să te duci la Los Angeles? 

Hunter făcu o strâmbătură. 

— Aveam câţiva prieteni acolo, şi unul dintre profesori cunoștea 
pe cineva care lucra la „Times“. 

Bărbatul își privi fix insoţitoarea. 

— Bănuiesc că următoarea ta întrebare va fi:“de ce te-ai 
întors?“... 

Ea încuviinţă, clătinând din cap. 

— Excelentă întrebare, Erin O'Neill! exclamă el râzând. Din 
păcate, nu pot să-ți satisfac curiozitatea, pentru că nici eu n-am 
găsit răspunsul. În orice caz, sunt sigur că întoarcerea aici nu are 
nici o legătură cu câștigul material sau cu celebritatea! 

— Afacerea ta... nu este deci... rentabilă? 

— Depinde ce înţelegi prin „rentabilă“. 

Ajungeau în apropierea cimitirului indian. Hunter trase de frâu 
să-şi oprească bidiviul și Erina făcu la fel. 

— După părerea ta, cât crezi că ar trebui să fie beneficiul meu? 

— Nu ştiu nimic despre cum funcţionează o imprimerie. 

— Fie... În cazul ăsta, după ce criterii poţi să consideri că cineva 
a reușit în viaţă? 

— Nu există nişte criterii universale. În primul rând, trebuie să 
duci viaţa care ţi se potrivește cel mai bine. 

Hunter cobori din șa, îl mângâie pe Gambler pe gât, apoi o privi 
pe călăreaţă. 

— În condiţiile astea, afacerea mea este rentabilă! Plimbarea asta 
nu a fost prea obositoare? 

Auzind cuvintele acestea, Erina își dădu seama că era foarte 
încordată și îşi simți mușchii relaxându-se. 

— Nu vrei să cobori puţin ca să-ți dezmorțești picioarele? 

O cuprinse cu mâinile de mijloc s-o ajute, lucru care îi făcu mare 
plăcere. Atingerea pieptului său puternic era extrem de liniștitoare. 

O lăsă jos. Prinzând frâiele cailor porniră să se plimbe încet, 

admirând culorile câmpiei care le plăcea amândurora atât de mult. 
De câte ori se plimbaseră așa, bucurându-se de liniștea serii? 

— Am pornit această afacere pentru că eram convins că va fi 
utilă, declară Hunter. Comunitatea noastră are propriul „guvern“. 
Mi s-a părut deci firesc să aibă și propriul ziar. De fapt, este vorba 
despre un ziar care atinge problemele specifice teritoriului nostru. 
Cu această ocazie, am hotărât să construiesc o imprimerie pe care 
o folosesc și pentru prospecte publicitare și altele. În realitate, din 
imprimerie ies banii. Dar ziarul,“Plaintalker“ este sufletul ei. 

— Bănuiesc că n-a fost ușor la început. 

— Într-adevăr. Oamenii nu sunt obișnuiți să aibă încredere în 
indieni și, la început, puţini clienţi făceau comenzi la imprimeria 
noastră. A trebuit să le dovedim că la aceeași calitate care li se 
oferea în altă parte, noi le propuneam niște preţuri mai avantajoase. 

Erina se gândi o clipă în liniște, ca apoi să-l întrebe: 

— Marlys ţi-a vorbit despre proiectul ei? 

— Da. 

— Crezi că o să meargă? 

— N-am nici o îndoială în privinţa părții artizanale. În schimb nu 
sunt sigur că femeile de pe aici se vor refugia la misiune, chiar dacă 
ar avea nevoie de liniște și sfaturi. Pe aici, nu se dezvăluie prea ușor 
unui străin propriile probleme. Dar poate Marlys va reuși să le facă 
să-și depășească reticenţa. 

— Eu am s-o ajut. 

O privi, surprins. 

— Nu există mijloacele financiare pentru a recruta un psiholog 
sau 0 asistentă socială, adăugă ea. Și cum eu sunt licenţiată în 
psihologie... 

— Cât timp vrei să stai, Erin? 

— Destul cât treaba să înceapă cum trebuie. 

— Eşti foarte pricepută în arta de a începe ceva, ca apoi să pleci! 
o ironiză el. 

— Din câte îmi aduc aminte, nu eu am fost cea care a fisurat idila 
noastră, replică ea străduindu-se să-și păstreze calmul. 

— Poate că nu... Dar în orice caz, tu ai fost cea care i-ai pus 
capăt. 

Bărbatul oftă şi continuă: 

— În ceea ce privește proiectul lui Marlys, sunt destul de sceptic. 
Femeile vor veni poate să ceară un sfat, apoi se vor întoarce la casele 
lor ca și cum nimic nu s-ar fi întâmplat. Sper totuși să obțină niște 
rezultate bune. 

— Ca să fiu sinceră, nu prea sunt pricepută în domeniu, dar n-are 
nici o importanţă; dacă sunt aici pot să încerc să fiu de folos. 

— Şi... sora ta? 

— N-am uitat-o. Am să fac tot posibilul ca această crimă să nu 
rămână nepedepsită. 

Hunter se aplecă spre ea ca s-o ajute să urce din nou în șa, apoi 
încălecă pe Gambler. 

— Te joci cu focul, murmură el, în timp ce porneau înapoi, spre 
misiune. 

Erina îl privi cu răceală. 

— Te înșeli. Nu mă joc. 

— Cultura noastră se transmite prin viu grai și nu prin cărți, ca a 
voastră. Aici, totul se bazează pe cuvânt. Poveștile suferă astfel 
modificări cu timpul. Pentru cineva ca tine, este greu să accepte așa 
ceva. 

— Nu înţeleg unde vrei să ajungi. 

— Vorbeam despre jocuri, Erin. Regulile s-au schimbat de când 
ai plecat. 


Capitolul 3 


— Am ceva de lucru pentru tine. 

Frina ridică ochii din dosarul în care se uita. Căldura lunii iulie 
era atât de stânjenitoare încât se mai întrebă o dată cum reușea 
Marlys să fie întotdeauna atât de proaspătă. Aceasta îi puse un plic 
de hârtie galbenă pe birou. 

Erina oftă. 

— Contabilitatea n-a fost niciodată punctul meu forte. Sper să nu 
apară prea curând vreun inspector care să verifice ce-am făcut eu! 

Marlys se uită la coloanele de cifre pe care prietena ei le 
completa cu grijă şi-i zâmbi încrezătoare. 

Erina şovăi, apoi continuă: 

— Marlys... Mă ocup în primul rând de contabilitate. Mai 
pregătesc și cafeaua, dar... nu sunt sigură că ăsta este rolul unei 
asistente sociale... Eşti sigură că prezența mea este indispensabilă 
aici? 

— Mai ai un pic de răbdare! Centrul nu s-a deschis decât de trei 
săptămâni și, pentru moment, partea artizanală merge foarte bine. 
Trebuie ca perspectiva de „refugiu“ să le devină familiară femeilor. 

— Dar... afişele care au fost împrăștiate nu vorbesc decât despre 
centrul artizanal! Nimeni nu știe că, în paralel, există și un centru 
de primire... 

— Te înșeli. Pe aici, asemenea informaţii se transmit din gură în gură. 

Erina ridică din umeri, aducându-și aminte de cuvintele lui 
Hunter. Pe urmă își îndreptă atenţia asupra plicului mare pe care-l 
deschise. 

— Despre ce-i vorba? întrebă ea uitându-se la hârtiile care erau 
înșirate pe birou. 

— Despre o comandă care trebuie să ajungă la imprimerie. Avem 
nevoie de agenţi publicitari. 

— Vrei să duc asta la McLaughin? 

Marlys încuviinţă clătinând din cap. 

— Aș vrea să am şi un deviz pentru faimosul catalog despre care 
am vorbit în timpul reuniunii. 


Bernadette Barker îi întâmpina pe toţi cei care treceau pragul 
de la Editions Wolf cu un zâmbet irezistibil. Bărbaţii erau în general 
cuceriți instantaneu, cât despre femei, erau repede cucerite de 
farmecul unei asemenea manifestări de simpatie. 

Bernadette înţelese totuși imediat că Erina O'Neill manifesta o 
oarecare reticenţă faţă de ea. Își întări această convingere văzându-i 
expresia în momentul în care Hunter intră în cameră. 

— Domnișoara O'Neill are o comandă pentru imprimerie, 
declară Bernadette când Hunter se apropie de ea. Dar s-ar părea că 
nu prea are încredere în mine... 

Bărbatul zâmbi. 

— Vrei să spui că nu reușești s-o convingi pe miss O'Neill că ești 
la fel de competentă ca mine, Bernie? 

El se întoarse spre Erina. 

— N-am nici o îndoială, răspunse ea. Este vorba despre o 
comandă pentru misiune. M-am gândit că tu... 

— Aha! Dânsa are nevoie de un tratament privilegiat, îi explică 
patronul secretarei atingând-o pe umăr. Vino în biroul meu, Erin. 

Biroul pe care-l ocupa Hunter era prea mic faţă de numărul 
rafturilor pline cu dosare care acopereau pereţii. O invită să ia loc 
în faţa lui. 

— Ce pot să fac pentru tine, Erin? 

Ea îi întinse un plic mare. 

— Uite o comandă de prospecte publicitare. 

— Misiunea beneficiază de o reducere și Bernie știe acest lucru, 
declară gazda fără să deschidă plicul. 

— Am mai vrea să ne faci un catalog, și m-am gândit că ai putea 
să ne dai niște sfaturi competente. 

— Ce fel de catalog? 

— Ceva care să atragă atenţia, cu fotografii ale diferitelor articole 
pe care vrem să le vindem. 

— Nu avem aici materialul de care ar fi nevoie pentru asemenea 
fotografii color, dar știu pe cineva care s-ar putea ocupa de treaba 
asta. 

— Cât ar costa? 

— Nu pot să-ţi răspund imediat. Depinde de numărul de pagini, 
de calitatea hârtiei și de timpul cât va dura să elaborăm broșura. 
Dacă ne-ai prezenta o machetă a punerii în pagină, v-ar costa mult 
mai puţin. 

— Ar trebui să găsesc un fotograf, replică femeia, gânditoare. 

— Pot să fac eu asta, și de asemenea am să te ajut la punerea în 
pagină. 

Erina îl privi, surprinsă. 

— Înființarea acestui centru artizanal este o idee excelentă, 
adăugă el. Cu un bun sprijin publicitar, ar trebui să meargă bine. 

— În schimb, ai îndoieli în ceea ce priveşte reușita celeilalte părti 
a proiectului, nu-i așa? 

Hunter ezită, apoi întrebă: 

— Cum staţi la capitolul ăsta? 

— Nu avem prea multe vizite... în momentul de față. Prezenţa 
mea nu a ajutat încă la nimic. 

Bărbatul își trecu nervos o mână prin păr. Totul se întâmpla așa 
cum prevăzuse, dar asta nu-l bucura deloc. Dacă tentativa eșua, 
Erina n-avea să mai stea mult pe aici. La urma urmei, nu tot avea să 
plece, mai devreme sau mai târziu? Evident, ar fi fost bine să fie cât 
mai târziu. 

— Toată lumea este de acord că este nevoie de un asemenea 
refugiu, murmură Hunter. 

— Însă crezi că nu sunt persoana cea mai potrivită să joc rolul 
psihologului... 

— N-are nici o importanţă ce cred eu. La momentul potrivit, o să 
vezi singură dacă postul îţi convine sau nu. Dar până atunci, trebuie 
să ne ocupăm de catalog. 

Erina vroia să-i pună o altă întrebare, dar preferă s-o lase pentru 
mai târziu. Hunter o conduse într-o cameră spațioasă unde se aflau mai 
multe mese pline cu machete tipografice. Mai erau și câteva mașini de 
scris și trei calculatoare. O indiană tânără lucra la unul dintre ele. 

După aceea, intrară într-o altă încăpere unde se afla mașina de 
tipărit. Hunter îi ceru unuia dintre muncitori s-o pornească pentru 
a-i face o demonstraţie Erinei. Aceasta era fascinată de etalarea 
tehnică ce se desfăşura sub privirile ei. 

— Vrei să vedem și camera obscură? o întrebă amfitrionul. 

Vizitatoarea încuviință clătinând din cap și-l urmă de-a lungul 
unui culoar. 

— Este camera mea preferată, îi explică el zâmbind. 

Își încrucișară drumul cu Bernie, care întrebă veselă: 

— Cum se desfășoară vizita? 

— Nemaipomenit! răspunsă Erina, bine dispusă. 

— Insistă să nu-ţi arate camera obscură! Este încăperea mea 
preferată! 

Vizitatoarea se strâmbă și se duse după Hunter în laboratorul foto. 

— Am angajat un fotograf excelent care lucrează cu mine, explică 
el. Și Bernie se interesează de câtăva vreme de partea foto. Trebuie 
să spun că se descurcă foarte bine. Mă întreb ce m-aș face fără ea. 
Când am angajat-o, nu știa absolut nimic despre jurnalistică și 
acum știe aproape tot atât cât mine. 

Hunter îi arătă diferitele aparate care se găseau în laborator, 
apoi o conduse într-o încăpere luminată cu o lampă roșie. 

— Ai mai intrat vreodată într-o cameră obscură? De fiecare dată 
când deschid ușa asta, am impresia că descopăr o lume magică. 

Femeia infirmă clătinând din cap. 

— Nu știam că ești și fotograf... 

— Am învăţat multe lucrând la „Times“. 

Ochii lui se opriră asupra mâinilor ei. Erau atât de fine, atât de delicate. . . 
Nu rezistă tentaţiei de a-i cuprinde degetele subțiri în palmă. 

— Bernie poate se întreabă ce... spuse ea încet. 

— N-are nici o importanţă. 

Se aplecă spre ea și-i atinse buzele cu un sărut. Erina se înfioră. 

— Nu cred că e bine... 

Făcându-i cu ochiul, bărbatul o conduse către ieșire. 

— Într-adevăr. Și de altfel, este prea cald în camera asta. 

— Am crezut că este „camera ta preferată“... Și a lui Bernie de 
asemenea... 

— Bineînţeles, răspunse el trăgând aer în piept. Însă până acum 
n-am remarcat că este atât de cald! 

Traversară din nou culoarul în direcţia biroului lui Hunter. 

— Va fi gata mâine, spuse el arătând plicul. Sau poate preferi să 
mai aștepți un pic... 

— Nu mă grăbesc. În timp ce tu te ocupi de prospecte, pot să 
răsfoiesc câteva numere vechi din „Plaintalker“? 

— Acesta de acum șase luni ar fi bun? 

— Poate să fie și mai vechi. Aș vrea să citesc câteva articole 
referitoare la rezervaţie înainte de... moartea Louisei. 

— Sunt sigur că presa naţională s-a ocupat de afacerea asta și ai 
citit deja o mulțime de articole despre acest asasinat. 

Erina își înfundă mâinile în buzunare fără să-l scape din ochi. 

— Evident, dar sunt curioasă să cunosc părerea ta din ceea ce ai scris. 

— De ce? 

— Pentru că respect punctul tău de vedere, răspunse ea cu 
sinceritate. 

Hunter ridică din umeri și deschise un dulap imens în care erau 
depozitate toate numerele „Plaintalker“-ului, așezate după data 
apariţiei. 

— Poţi să te aşezi la biroul meu. 

— Nu vreau să te deranjez. 

— Nu mă deranjezi deloc, pentru că n-am treabă aici, 
deocamdată. Angajaţii vor pleca în curând, însă vreau să lucrez 
până mai târziu astă-seară, prin urmare nimeni nu te obligă să pleci. 

— Mulţumesc. 

Adâncită în articolele vechi ale ziarului, Erina nu-și dădea seama 
de trecerea timpului. După câteva ceasuri, femeia tresări văzându-l 
deodată pe Hunter lângă ea. El îi așeză pe birou o pungă de hârtie. 

— Dacă ai de gând să citești ziarele toată noaptea, cred că n-ar fi 
rău să și mănânci ceva, declară bărbatul, amuzat. 

Cu părul blond legat într-o coadă de cal și ochii mari și verzi, 
uimiți, semăna cu adolescenta pe care o cunoscuse cu doisprezece 
ani înainte. 

— Cât e ceasul? Eram atât de absorbită de lectură încât am 
pierdut noțiunea timpului. Sper că nu te-am ţinut prea mult... 

— Nu. Am avut de lucru. Dar m-am trezit că mi-e foame şi m-am 
gândit că și tie ti-ar putea fi. Așa încât am adus ceva de mâncare. 

— Pun pariu că ai cumpărat pizza, hamburgheri și cartofi prăjiţi. 

— Ai câștigat! 

Femeia vâri imediat mâna în pungă și scoase un pachet mic care 
conţinea un hamburger. 

— Te-ai gândit să iei și ketchup? 

Fl încuviință clătinând din cap. 

— Cum aș fi putut să uit? Nu te-ai schimbat deloc! 

— Depinde, replică femeia mușcând încântată din hamburger. 

Hunter răsturnă conţinutul pungii pe birou și se servi. 

— Ai găsit ceva interesant? întrebă el între două înghițituri, 
făcând semn spre ziarele răspândite peste tot. 

— Nu-ţi face griji. Am să le pun pe toate la loc. Da, am aflat multe 
lucruri pe care nu le știam. Scrii foarte bine, Hunter. 

— Nu sunt singurul care scriu articolele din „Plaintalker“. 

— Fără îndoială, dar stilul tău este ușor de recunoscut. Nu mi-aș 
fi închipuit niciodată că... 

— Că aș putea să scriu? întrebă Hunter, sarcastic. 

— Pe vremea aceea, nu te interesau decât caii sălbatici și muzica 
country. Nu vorbeam decât despre cinematografe în aer liber și 
iepuraşi de ciocolată! 

— Dar și despre culorile amurgului, și cât ne-ar trebui să 
ajungem pe jos până la lună... 

Obrajii tinerei femei se împurpurară în timp ce evoca aceste 
amintiri. 

— De ce nu mi-ai vorbit atunci despre proiectele tale? 

— Pentru că nu aveau prea mare importanţă pentru mine... De 
altfel, s-ar fi schimbat cu ceva lucrurile? 

— Bănuiesc că unele dintre articolele tale au stârnit mânia Celui 
de sus! 

— Într-adevăr, replică el clătinând din cap. Uneori mi se 
întâmplă să am discuţii incendiare cu cei pe care i-am atacat. Sunt 
riscurile meseriei! 

— Cu siguranţă că uneori ai primit ameninţări. 

— Da. De altfel consider asta ceva normal. Nu poţi să fii pe placul 
tuturor. 

— Comentariile tale despre Biroul Afacerilor Indienilor nu sunt 
deloc blânde... 

— B.A.L.-ul nu are rigoare și fermitate. Depindem tot de guvernul 
federal. Suntem împotmoliţi în birocraţie și ne temem să nu 
pierdem totul încercând să ne eliberăm. 

— Şi ce propui? 

— Slavă Domnului, rolul meu de jurnalist nu mă obligă să fac 
nimic. Mă mulţumesc să transmit informaţiile și să ridic unele 
probleme care mi se par esenţiale. 

— Ceea ce nu este puțin lucru, remarcă ea începând să strângă 
resturile picnicului lor. Cei mai mulţi oameni ar vrea să obţină 
răspunsuri la întrebările lor fără să studieze problemele respective. 

Hunter se ridică s-o ajute. Privirile lor se întâlniră în timp ce 
întindeau amândoi mâinile spre sticla cu ketchup. 

— Erin, mi-am pus de mii de ori aceeași întrebare, vreme de 
doisprezece ani... 

Ea își lăsă ochii în pământ când vorbi. 

— Oamenii se schimbă... la fel și răspunsurile. 

De când se întorsese, nu reuşise să-și dea seama dacă se 
schimbase, şi cât se schimbase. 

Un zgomot ciudat se auzi atunci afară. Intrigată, Erina își înălță 
sprâncenele și-l întrebă pe Hunter din priviri ce se întâmpla. După 
expresia lui încordată, înțelese că era vorba de ceva grav. 

Zgomotul răsună din nou, de data asta foarte aproape, și un 
geam se sparse. Acum nu mai era nici o îndoială: era vorba despre 
o împușcătură. 

— Erina, lasă-te jos! 

Surprinsă, femeia nu reacţionă imediat. Făcând ochii mari, se 
întoarse spre fereastră. Apoi îl văzu pe Hunter repezindu-se spre ea 
și trântind-o jos, chiar în clipa în care se auzi o altă împușcătură. 

— Oo! Dumnezeule! exclamă el cu voce sugrumată. 

Erau amândoi întinși pe jos și el o ţinea în braţe. 

— Erina!... Erina?... Eşti teafără? 


Capitolul 4 


Neputând să răspundă, Erina încerca să-și recapete suflul. 
Se uita la cioburile de sticlă care acopereau podeaua până lângă 
ea. Fără s-o lase, Hunter întinse mâna să stingă lampa de pe 
birou. 

— Hunter... Ce se-ntâmplă? întrebă până la urmă. 

— Nu știu. Trebuie să sting cât mai repede plafoniera. 

Se ridcă imediat. Femeia se pregătea să facă la fel când el îi 
strigă: 

— Nu te mișca! Stai jos! 

Erina se conformă, urmărindu-l cu privirea. Câteva clipe mai 
târziu, camera era scăldată în întuneric și răsună o altă împușcătură, 
urmată de zgomot de geamuri sparte. 

— Sper că ești asigurat, se trezi ea spunând. 

El nu răspunse. ÎL auzi umblând prin dulap. 

— Cineva ne ia drept... ţintă? întrebă femeia, speriată. 

— Se pare că așa stau lucrurile. 

— Eşti sigur că e vorba despre... noi? 

— Deocamdată, doar ferestrele sunt în colimator. 

Obişnuindu-se cu întunericul, el se duse la birou, ridică 
receptorul telefonului, apoi trase o înjurătură trântindu-l la loc. 

— Nu poţi să ceri ajutor? 

— Firele sunt tăiate. 

Hunter se lungi din nou lângă femeie, oftând. O altă 
împușcătură tulbură liniștea nopții. 

— Dacă... continuă să tragă așa, or să intre în alertă vecinii... 
șopti ea, cu o sclipire de speranţă în glas. 

— Poate... 

O cuprinse cu brațul pe după umeri, s-o liniștească și să se 
liniștească și el. 

— Dar mă îndoiesc că așa va fi, adăugă Hunter. Ne aflăm la 
marginea satului. N-ai recunoscut de la început șuierul gloanţelor, 
nu-i așa? 

— Trebuie să recunosc că nu prea sunt obișnuită cu un 
asemenea fundal sonor. 

— Bravo, Erin O” Neill! Faci pe detectivul și nu ești în stare să 
deosebești o împușcătură de uruitul unui motor! Poate că nu la fel 
stau lucrurile cu cei care stau la ţară. Ei vor crede că este vorba de 
o joacă de copii de-a cowboy-ii și indienii... Dacă avem noroc, 
cineva o să-și dea seama că este vorba despre o armă adevărată. 

— Şi dacă n-o să fie așa... ce-o să se-ntâmple cu noi? 

Asta era varianta cea mai probabilă. Hunter oftă. 

— Nu pot să-ți răspund. Nu știu care sunt intenţiile agresorului 
nostru. Vrea să mă omoare sau doar să mă sperie? 

— Ţi-e... frică? îl întrebă ea, speriată. 

— Nicidecum, răspunse el cu cinism. 

— Perfect. În cazul ăsta, ce crezi că ar trebui să facem? 

— O să ne ascundem. 

— Unde? întrebă Erina, descumpănită. 

— Vom fi la adăpost în camera obscură. Ai încredere în 
experiența mea. Uneori este mai bine să aștepți decât să ataci. 

Spunând acestea, se ridică și Erina auzi zgomotul unor sertare 
metalice deschizându-se și închizându-se la loc. 

— Ce faci? 

— Am pus o pușcă aici undeva, dar nu reușesc s-o găsesc în 
întunericul ăsta. 

Tânăra femeie se cutremură. Și-l închipuia pe Hunter trecând 
pragul clădirii, cu pușca în mână. În clipa următoare, avea să fie 
împușcat de agresor. 

— Dar... n-ar fi mai bine doar să ne ascundem? remarcă ea cu o 
voce tremurătoare. 

— Bineînţeles. Prefer totuși să fiu înarmat, câtă vreme este și el. 
Eşti pregătită? 

Fără să mai aștepte răspunsul, Hunter porni către ușă, mergând 
aplecat, cu femeia pe urmele lui. Pe ea o pufni râsul, în faţa acestei 
situaţii nefirești. 

— Nu te recunosc cu umorul ăsta ciudat, o luă peste picior 
bărbatul, vorbind în șoaptă. 

— Totul mi se pare atât de neverosimil... Nu se poate așa 
ceva... În curând o să ne trezim... 

— Din păcate, nu! 

Erina se poticni în întuneric și se prinse de braţul însoțitorului 
ei. Îşi mușcă buzele simțind că tresare la această atingere caldă și 
umedă. 

— Dar... ce... ce-ai păţit? îl întrebă imediat, îngrozită. 

— Linişteşte-te, nu-i decât niște sânge. M-am tăiat în niște bucăţi 
de sticlă. Bernie a pus peste tot truse sanitare. Sper să fie una și în 
camera obscură. 

Se aflau undeva în mijlocul clădirii și era greu să înainteze fără 
nici un pic de lumină. Hunter cunoștea locurile și o luă de mână 
s-o conducă. Pusese mâna pe clanţa unei uși când se auzi o nouă 
bubuitură. 

— Prietenul nostru s-a hotărât să ne ţină companie mai mult 
timp, declară el făcând o grimasă. 

— De ce crezi că vom fi mai la adăpost în camera obscură? șopti 
Erina. 

— Pentru că n-are ferestre și este greu de găsit pe întunericul 
ăsta. 

Se abţinu să-i spună că, după zgomotul pe care-l făcea, carabina 
agresorului era probabil în stare să treacă ușor prin zidul nu prea 
consistent. 

— Şi... dacă ajunge totuși acolo? insistă femeia. 

— Ei bine, atunci n-am să şovăi să folosesc pușca. Dar cu 
siguranţă că nu vom ajunge până acolo. Cred că vrea doar să ne 
sperie. 

Erina se simţi ușurată când ajunseră în camera luminată cu 
lampa roșie. Hunter se apropie de chiuvetă și lăsă apa rece să-i 
curgă peste rană. Erina dezinfectă tăietura care nu era adâncă și 
puse deasupra un pansament. 

— N-o să scape atât de uşor, mormăi ea îngrijindu-l. O să 
descoperim cine este. O să fie arestat și învinuit! 

— Chiar așa?... 

— Bineînţeles! Nu mi se pare normal ca un individ sinistru să se 
amuze trăgând în alţii! 

Hunter clătină din cap, cu un zâmbet sarcastic. 

— Ar trebui să-i spună cineva. Fără îndoială, nu știe că legea 
nu-i permite să se amuze în felul ăsta! 

— Of! Termină cu glumele! Crimele astea trebuie pedepsite. 
Trebuie să se aplice justiţia. Poliţia ce face? Să luăm exemplul 
Louisei... 

Hunter îi tăie avântul prinzând-o de mână. 

— Întocmai! Uite ce s-a întâmplat cu sora ta! Nu înţelegi că pe 
aceste meleaguri justiția nu se aplică la fel ca în Connecticut? Nu 
putem să ieşim afară ca să aflăm cine este acolo. Mâine, o să depui 
plângere la poliție. Cât despre mine, am să scriu despre episodul 
ăsta în Plaintalker. Asta-i tot! 

— Ştiu foarte bine cum se desfășoară afacerile de felul acesta. 

— Bineînţeles că știi! remarcă Hunter exasperat, ridicând ochii 
în tavan. Acum doisprezece ani, ai petrecut trei luni aici și consideri 
că știi totul în legătură cu obiceiurile indiene, nu-i așa?! 

Fl trase adânc aer în piept și continuă, mai calm de data asta: 

— Am să mă răzbun, când va veni momentul. Împușcăturile astea 
n-au nici o legătură cu tine. Eu sunt cel vizat. 

Erina își mușcă buzele, jignită că fusese exclusă din această 
aventură. Nu erau amândoi înăuntru, hărţuiţi de împușcăturile 
care-i amenințau? 

— În primul rând, de unde știi că agresorul nostru este bărbat? 
se răsti ea. Poate este vorba despre prietena ta care e furioasă pe 
mine! Bernie, de exemplu... 

Hunter o privi, uimit la culme. 

— De ce Bernie? 

— Pentru că sunt pe punctul de a-mi petrece noaptea cu 
patronul ei în camera obscură, care vă place amândurora! 

— Într-adevăr, mi se pare un argument plauzibil! remarcă 
bărbatul râzând. 

Ea ridică din umeri, oftând: 

— N-o să plece înainte de a se lumina, nu-i așa? 

— Eu așa aș face. 

— Suntem deci condamnaţi să ne petrecem noaptea aici? 

— Mă tem că da. Numai să nu intre în panică din cauza absenței 
tale. Crezi că Marlys...? 

— Marlys m-a trimis aici. Ştie că sunt cu tine. Nu mai am 
optsprezece ani, și prin urmare, dacă nu mă întorc la o oră 
rezonabilă, n-o să-și facă nici o problemă. 

Fl încuviință clătinând din cap, amintindu-și de nenumăratele 
scuze pe care le inventau când ajungeau mai târziu în sala de mese. 
Erina se uita fix la pansamentul lui Hunter pentru ca el să nu-și dea 

seama că se înroșise. Pe vremea aceea, era în stare să facă orice ca 
să mai stea cu el încă puţin. Orice, în afară de a-și ţine promisiunea 
pe care i-o făcuse la aeroport... 

Hunter îi ghicise gândurile. Își amintea cum i se zbătuse în 
brațe, furia cu care o dusese într-un lan de bumbac, arzând de 
dorinţă. Nu uitase niciodată intensitatea privirii ei, și în ziua aceea 
înțelesese cât o iubea. Atunci se hotărâse să lupte până ce o va 
cuceri. 

— Mulţumesc, murmură uitându-se la pansament. 

— Crezi că mai sângerează? 

— Nu. 

Fl se uită de jur împrejur prin încăpere și adăugă: 

— Mi-ar plăcea să te instalezi mai confortabil, dar tare mi-e teamă 
că așa ceva nu e posibil. Linoleumul este cam tare ca să poţi dormi 
pe el. 

Se aşezară pe jos, unul lângă celălalt. 

— Vezi tu, Erin O'Neill, dacă nu m-ai fi părăsit în urmă cu multă 
vreme, aș fi tentat să cred că ești geloasă... 

— Pe Blondie? Nici pomeneală! Își vopseşte părul! 

Numai o femeie poate să remarce un asemenea detaliu! 

— Îţi atrag atenţia că Blondie este numele căţelei mele, remarcă 
el cu un zâmbet batjocoritor. Bernie este mâna mea dreaptă. 

Erina ridică din umeri, înainte de a continua: 

— În ceea ce priveşte plecarea mea, ţin să-ți precizez că nu mi-a 
fost chiar atât de ușor cum crezi. M-am gândit mult la presupusa 
întoarcere. Cred că eram prea... diferiți. 

— Ai optat deci pentru siguranță? întrebă Hunter pe un ton neutru. 

Chipul femeii se crispă. Hunter și Arthur... Nu înțelegea cum 
de îl alesese pe acesta din urmă. 

— Într-adevăr, l-am ales pe Arthur pentru că mă simţeam mai în 
siguranţă cu el. Întotdeauna a fost extrem de curtenitor. Eram soţia 
lui, prin urmare mă respecta. 

— Rolul ăsta îţi convenea? Frai fericită? 

— Cred că eram mulţumită. Un timp, cel puţin. Credeam că 
situaţia se va îmbunătăţi de la sine. 

— Ai copii? 

Pe buzele lui Hunter, cuvintele acestea erau atât de blânde, în 
timp ce, atunci când adusese vorba Arthur despre așa ceva, Erina se 
cutremurase de oroare. 

— Ne-am dat repede seama că mariajul nostru era o greșeală. 
Ori, copiii nu rezolvă problemele deja existente într-un cuplu. 

Trebuia să-l mintă spunându-i că-i părea rău de eșecul 
căsătoriei? 

— Despărțirea a fost deci planificată? La fel cum a fost și 
căsătoria? 

Chiar așa se petrecuseră lucrurile? Mania lui Arthur de a nu 
lăsa nimic la voia întâmplării o influenţase atât de mult? Nu. Își 
amintea perfect cât de ușurată se simţise în ziua în care îi spusese 
soțului ei: 

— Nu pot să mai continuu să trăiesc cu tine. 

Se simţise dintr-o dată eliberată. 

— Recunosc că m-am înșelat în calculele mele, declară ea, dar 
cred că a fost o lecţie pentru mine. Acum evit să mai stabilesc 
planuri pentru viitor. Dar tu? Ai găsit ce căutai? 

— Cel puţin am impresia că sunt de folos. Îmi plăcea treaba pe 
care o făceam la Los Angeles, dar oricare alt jurnalist ar fi putut să 
facă același lucru. Ceea ce nu se întâmplă aici. Sunt singurul ziartist 
din regiune. 

— Dar Bernie? 

Abia rostise întrebarea şi-i părea deja rău că o pusese, iar el își 
dădu seama privind-o. 

— Nu uit că are un rol important în buna funcţionare a afacerii. 

O altă împușcătură răsună în noapte, urmată de un zgomot de 
geamuri sparte. 

— Poate nu este vorba decât despre un vandal, sugeră Erina cu 
o notă de speranţă în glas. Poate nici măcar nu știe că sunt doi 
oameni înăuntru... 

— Era lumina aprinsă în birou când a venit, remarcă bărbatul 
punându-i o mână ocrotitoare pe umăr. 

— În cazul ăsta, de ce nu merge până la capăt? De ce nu intră să 
ne caute? Focurile astea intermitente îţi macină nervii! 

— Cred că asta şi este intenţia lui. 

— Mi-e frică, murmură femeia tremurând. 

— Recunosc că nici eu nu eram prea liniștit la început. Dar 
acum, sunt convins că va rămâne unde este, ceea ce înseamnă că 
aici suntem la adăpost. O să plece în zori. 

— Credeam că ţie nu ţi-e frică niciodată, spuse Erina, uimită. 

— Pe vremea aceea, eram prea nebun ca să-mi dau seama, sau 
prea orgolios ca să recunosc. 

— Bănuiesc că nu este prima dată când se întâmplă un asemenea 
incident, nu-i așa? 

— Într-adevăr. Cineva mi-a spart într-o zi geamurile camionetei. 

— N-ai descoperit cine a făcut asta și de ce? 

— Niciodată, deşi aveam niște bănuieli. Indienii proprietari de 
terenuri sunt în permanenţă în conflict cu crescătorii de animale. 
Într-un articol, am fost de partea indienilor. A doua zi, mi-au fost 
sparte geamurile mașinii. 

Hunter ridică din umeri. 

— Săptămâna următoare, am scris un alt articol în care luam 
apărarea crescătorilor. A doua zi, cineva mi-a tăiat cauciucurile 
camionetei. 

— S-ar părea că este o situaţie din care nu se poate ieși. 

— Nu-i chiar așa. Puțin după aceea, le sugeram celor două părți 
să se întâlnească și să ajungă la un compromis. Atunci am primit 
scrisori de felicitare şi încurajări și dintr-o parte și din cealaltă. Ceea 
ce înseamnă că nu este pierdută orice speranţă... 

— Pe cine ai atacat ultima dată? întrebă femeia, neliniștită. 

— Compania mea de asigurări... care nu va întârzia să refuze să 
mă despăgubească! răspunse Hunter pe un ton teatral. 

După părerea lui, această ofensivă provenea din tabăra Crimson 
Eagle, dar preferă să nu-i spună Frinei, temându-se să nu-i mai 
stârnească interesul. 

— Întotdeauna ţi-a plăcut pericolul, suspină ea. 

El o privi în adâncul ochilor. Îi despărțeau doar câţiva centimetri. 

— Timpul nu are nici o influență asupra ta. Mi se pare că ești mai 
frumoasă ca acum doisprezece ani. 

Deodată, nu mai putu să reziste chemării buzelor ei 
întredeschise. O trase lângă el, apoi îi strecură degetele pe sub 
cămașă. Erina gemu și se agăţă de umerii lui când îi simţi răsuflarea 
caldă în ceafă. Nu cunoscuse asemenea senzaţii nebune decât în 
braţele acestui bărbat. Numai el putea s-o facă să-și piardă minţile. 

Un zgomot răsună brusc în interiorul clădirii. Hunter se dădu 
imediat înapoi. Cu răsuflarea tăiată, Erina se uită la el. 

— Ce...? începu ea. 

EI îi puse imediat palma pe gură ca să n-o mai lase să continue. 
Zgomotul răsună din nou, mai aproape. Instinctul îi spunea lui 
Hunter să aștepte ca intrusul să ajungă la ei. Dar nu vroia s-o 
expună pe Erina nici unui risc. Se aplecă spre ea şi-i şopti: 

— Nu face nici o mișcare. 

Groaza se întipări pe chipul femeii îndată ce înţelese că avea 
s-o lase singură. O mângâie pe obraz cu un sărut, luă pușca și stinse 
lampa roșie înainte de a ieși din cameră în vârful picioarelor. 

O liniște înfiorătoare domnea peste clădire. După un moment 
care i se păru să dureze o eternitate, ușa se deschise din nou. Erina 
se cutremură. 

— ÎL uitasem pe Merlin, spuse Hunter aprinzând lumina. 

Tinea în braţe un ghem negru de blană. Femeia oftă ușurată, 
recunoscând o pisică. 

— Uite-l pe gardianul de la Editions Wolf! 

Puse animalul jos şi acesta se grăbi să iasă din nou. Erina îl 
urmări cu privirea. Copleșită de mângâierile lui Hunter, nici nu 
auzise zgomotul care îl alertase pe el. 

— Crezi că agresorul mai este afară? îl întrebă în cele din urmă. 

— Să fiu sincer, n-am nici un chef să ies să mă conving! 

— Nu, bineînţeles. O să așteptăm să se lumineze. 

Bărbatul închise din nou ușa și se așeză pe jos, cu spatele 
rezemat de perete. Puse pușca pe genunchi. 

— Unul dintre noi ar trebui să doarmă, remarcă el. Și cum sunt 
singurul care știu să folosesc arma asta, ar fi bine să nu fiu eu acela. 

— Am să stau și eu trează ca să-ţi ţin de urât, replică ea cu 
jumătate de glas. 

Hunter ridică sprâncenele, zâmbind. 

— Ar fi mai bine să dormi, Erin. Aș fi mai puţin tentat ... 

— Hunter, eu... 

Fl o întrerupse făcându-i un semn cu mâna. 

— La ce bun să negăm ceva clar, Erin? Poate suntem atât de 
diferiți cum pretinzi tu, dar în același timp ne simţim atrași unul 
către celălalt. Un fel de atracţie chimică... 

Femeia clătină din cap în sens de negare. 

— Dar, chimia nu mă interesează mai mult ca tine, continuă el. 
Dacă numai despre asta este vorba, mai bine rămânem în afara 
laboratorului! 

Erina se uită de jur împrejur, cu un zâmbet sarcastic pe buze. 
Ironia soartei: erau închiși amândoi într-un laborator foto! 

— Sugestia ta mi se pare târzie... observă femeia. 

— Adu-ţi aminte ce ţi-am spus, Erin: regulile jocului nu mai sunt 
aceleași. Şi acum, pune capul pe umărul meu și dormi! 

Dezorientată de această bruscă schimbare de atitudine, se 
conformă spuselor lui și în scurtă vreme adormi, pentru că era 
epuizată. 

Era puţin trecut de cinci și jumătate dimineaţa când Hunter o 
scutură ușor ca s-o trezească. Vroia să se întoarcă acasă cât mai 
repede ca să verifice dacă linia telefonică fusese tăiată. 

El schiță un zâmbet în timp ce Erina ofta deschizând ochii. 

— Hmm! Am avut niște visuri aşa de ciudate. Totul era roșu. 

— Cum te simţi? 

Cea întrebată se strâmbă încercând să se ridice într-un cot. 

— Destul de amorţită! 

— Să fiu cinstit, şi eu. Data viitoare când o să vrei să-ţi petreci 
noaptea cu mine, spune-mi dinainte, Erin O'Neill. Vom încerca să 
găsim un pat... 

— Hunter Wolf, data viitoare când îţi voi aduce o comandă, să nu 
te simți obligat să mă faci să asist la o reprezentaţie de tir! 

Cu pași șovăitori, se duseră amândoi la chiuvetă și se spălară pe 
față cu apă rece. Se uitară unul la celălalt și izbucniră în râs. 

— Şi acum, ce mai avem în program? întrebă Erina. 

— Cred că am să trag o fugă până acasă să fac o cafea. 

Chipul femeii se întunecă. 

— Şi. ..el? 

— Dacă ţii mortiş, putem să-l invităm să bea o cafea cu noi, 
răspunse Hunter pe un ton sec. 

— Foarte nostim! Eşti sigur că a plecat? 

Bărbatul se aplecă să-și ia pușca de jos. 

— Aproape. Dar o să aflu imediat, adăugă el ducându-se către 
uşă. 

— Hunter! ţipă femeia pornind după el. Poate așteaptă să 
ieşim. Cred că e mai bine să nu facem nici o mișcare până nu vin 
angajaţii tăi. 

— Nu. A venit timpul să luăm situaţia în mână. Gluma asta nu 
mai poate dura. 

Se întoarse spre ea și ridică mâna s-o oprească. 

— Nici nu se pune problema să mergi cu mine. Păstrează pușca, 
declară el întinzându-i arma. 

— Habar n-am cum... 

— N-are de ce să-ţi fie frică. Nu-i vorba de o armă periculoasă; o 
folosesc doar să împușc șerpii și să-i sperii pe intruși, îi explică 
bărbatul arătându-i cum s-o folosească. 

— Doar n-ai de gând să pleci așa, fără nimic să te poţi apăra! 
exclamă ea speriată. 

— O să fug până acasă, o să pun în priză mașina de făcut cafea și 
o să mă întorc la tine. Dacă telefonul funcţionează, poliţia va fi aici 
în câteva minute. 

Cu inima strânsă, se duse la fereastră și-l privi cum străbate 
repede distanţa care despărțea cele două clădiri. De cum ajunse la 
ușă, oftă ușurată și lăsă pușca să-i scape. 


Polițistul Joe Tiger închise ușa și bocancii lui răsunară pe gresia 
din bucătărie. 

— Omul nostru a făcut o treabă bună. N-au mai rămas întregi 
decât câteva ferestre. Hunter, te-ai certat cu cineva în ultima vreme? 

— Cu femeia asta, răspunse cel întrebat desemnând-o pe Erina. 
Însă mă tem că are un alibi excelent. 

Polițistul zâmbi, apoi continuă: 

— Trebuie să facem o listă cu diversele ipoteze. Ai rănit pe cineva 
în ultimele tale articole? 

— Nu-mi amintesc nimic precis, răspunse Hunter ridicând din 
umeri. 

— Sper că te-ai abținut să formulezi vreo critică la adresa șefilor 
indieni... interveni Erina. 

— Apropo, ce se întâmplă cu prietenii noștri din Crimson Eagle? 
întrebă Joe Tiger. Cu câtva timp în urmă, ai scris un editorial care 
denunța activitatea unor elemente străine de rezervaţie, care creau 
probleme. După informaţiile mele, se pare că ai avut dreptate. 

— Da? făcu Hunter lăsând jos cana cu cafea. Despre ce este 
vorba, mai precis? 

Erina ridică o sprânceană, privindu-i atent pe cei doi bărbaţi. 
După câteva minute, înțelese că vorbeau pe ocolite și nu reușea să 
înțeleagă sensul spuselor lor. Se părea că-i cunoșteau destul de 
bine pe cei care locuiau în tabără, în afară de cineva venit în ultima 
vreme și care devenise prietenul apropiat al lui Johny Parker de 
când acesta conducea Crimson Eagle. 

De îndată ce Joe Tiger plecă, Erina îl întrebă: 

— L-ai întâlnit pe străinul ăsta? 

— Mi s-a întâmplat să-l întâlnesc. 

— Ce crezi? De unde vine? 

Hunter amestecă un timp cu lingurita în cana cu cafea înainte 
de a răspunde: 

— Johny spune că este originar dintr-un orășel din New Mexico. 

— Crezi că este adevărat ce spune? 

— N-am de unde să știu. 

— Era deja la Crimson Eagle când a fost asasinată Louise? 

— Mă tem să nu ajungi la concluzii pripite, Erina. 

— Nu la el făceai aluzie când vorbeai în articolul tău despre 
elemente perturbatoare? 

— Era vorba despre mai mulți. 

— Cum îl cheamă? 

— N-am să-ţi spun. Și tu ești străină, nu-i așa? 

— Poate. Dar eu mi-am pierdut sora acum șase luni, mi-am petrecut 
noaptea închisă într-o cameră obscură pentru că un nebun furios s-a 
amuzat trăgând în noi! Cred că am dreptul să pun câteva întrebări. 

— Din păcate, nu sunt în măsură să-ți răspund, cu toate că 
întrebările tale sunt legitime. 

Ridicând din umeri, adăugă: 

— Acum, nu pot să fac decât niște simple presupuneri. Până se 
vor linişti lucrurile, cred că ar fi bine să te întorci la misiune ca 
să-ți faci treaba de asistentă socială. Acolo o să fii mai în siguranță 
decât aici. 

Erina înţelese că discuţia se terminase. ÎL părăsi pe Hunter cu 
inima strânsă. 

Episodul din noaptea care abia se încheiase nu era deloc 
liniștitor. Era clar că Hunter știa mai multe despre acest „străin“, 
dar nu vroia să spună. În ce relaţie era cu el? 

Cine era omul acela? Cum se numea? Louise îl cunoscuse? 
Hunter adopta o poziţie critică fată de mulţi oameni. Nu faţă de 
Louise... 


x 


* 
* 


— Sam? Salut. Hunter la telefon. Aş vrea să-mi dai câteva 
informaţii. 

Carnetul de adrese era deschis în faţa lui la litera L. Mașinal, citi 
P.I.L., Sam. 

— Bineînţeles, Hunter. Cu ce pot să-ţi fiu de folos? 

Sam Whiteman lucra ca detectiv de poliţie la Los Angeles pe 
vremea când Hunter era angajat la „Times“. Îşi făcuse din el un aliat 
şi așa reuşise să scrie niște articole de senzaţie. 

— Tot problema indienilor, oftă Hunter. 

— Tabăra Crimson Eagle? Credeam că s-au hotărât să se 
liniştească. .. 

— Cineva a avut aseară ca ţintă biroul meu. 

Urmă o tăcere. 

— Tu unde erai? întrebă până la urmă Sam, puţin neliniștit. 

— Așezat la masa de lucru. 

— Sper că ai avut reflexul să te arunci pe jos! îl luă peste picior 
polițistul. 

— Cu o rapiditate uimitoare! îi răspunse Hunter pe același ton. 

— Bine. Ce vroiai să știi? 

— Mă interesează un grup de teroriști pe care i-ai anchetat nu cu 
mult timp în urmă: Pan-lndian Liberation. 

— Crezi că unul dintre ei se află în tabără? 

— Poate. Pretinde că este dintr-un orășel din New Mexico, dar 
nu cred să fi trecut pe acolo. 

— Ai o fotografie a omului? întrebă Sam, vizibil interesat. 

— Nu încă. 

— Cum îl cheamă? 

Hunter se gândi câteva clipe. Probabil că era un nume fals, dar 
din păcate nu putea să-i spună altceva. 

Rick Morales, răspunse el în cele din urmă. 


Capitolul 5 


Sala misiunii rezervată atelierului de artizanat nu era goală 
niciodată. Femeile se organizaseră: unele veneau dimineaţa, altele 
după-amiaza sau seara. Marlys angajase şi câteva dădace, astfel încât 
copiii mici să nu-și întrerupă tot timpul mamele de la treabă. 

O sporovăială permanentă domnea în încăpere. Cele mai multe 
femei vorbeau un amestec de engleză și dialectul Lakota. Erina se 
simţea foarte liniștită în această atmosferă feminină. Ştia că era 
considerată încă o străină, totuși era acceptată. 

Aşadar, se așeza printre muncitoare și le asculta. Șomajul era în 
floare în regiune, și de multe ori femeile acestea erau singurele care 
câștigau un ban ca să-și hrănească bărbaţii și copiii. În ciuda 
multiplelor probleme, erau întotdeauna bine dispuse, râdeau de 
propriile nereușite împodobind țesăturile cu broderii în culori vii. 

Erina nu participa la munca propriu-zisă, dar se dovedea de 
folos având grijă de copii, pregătind cafeaua sau servind băuturi 
răcoritoare. Își dădea seama că întrunirile acestea le erau femeilor la 
fel de utile ca sfaturile pe care le-ar fi putut da între patru ochi. Era 
vorba practic despre o psihoterapie de grup care se făcea spontan. 

Într-o după-amiază, erau toate la un loc să admire centura cu 
perle pe care tocmai o terminase una din ele, când în sală se auzi 
un glas de bărbat. 

— Eşti în stare să faci și tu așa ceva, Erin? 

Aceasta se întoarse imediat, recunoscând glasul lui Hunter. 

— N-aș avea nimic de pierdut dacă aș încerca! răspunse ea. 

— În schimb, cred că te pricepi foarte bine să pregătești cafea și 
că o să-mi oferi şi mie una... 

O urmă pe drumul spre bucătărie. Oamenii de aici beau cafea 
indiferent de vremea de afară sau de oră. 

Îi întinse o cană lui Hunter care își umplu și un pahar cu apă. 

— Ai înlocuit geamurile de la ferestre? îl întrebă ea invitându-l să 
ia loc la masă. 

— Da, însă am câteva probleme cu compania de asigurări. Vor 
să-mi facă un contract cu „risc mărit“... 

— Bănuiesc că agresorul nostru este încă în libertate, murmură 
femeia. 

— Nu pentru multă vreme. Poliţia lucrează la afacerea asta. 

Trecuseră trei săptămâni de la noaptea aceea în care se 
sărutaseră cu atâta pasiune. Trei săptămâni interminabile în care nu 
se văzuseră. 

— S-ar părea că atelierul funcţionează de minune, remarcă el. De 
fapt, am venit aici pentru că aș vrea să fac un reportaj despre 
proiectul lui Marlys. Rezultatele acestei iniţiative întrec cu mult 
așteptările. 

— Cred că vânzările vor creşte considerabil după ce vom avea 
catalogul. Apropo, i-am lăsat un mesaj lui Bernie să te... 

— Da, mi-a spus, o întrerupse el. 

Era în birou când sunase, dar nu vrusese să stea de vorbă cu ea. 

— De altfel, am adus și un deviz ca să vă faceţi o idee asupra 
preţului. Marlys a luat o hotărâre în legătură cu dimensiunile 
fotografiilor? 

Erina știa că el o sunase într-o zi pe Marlys ca să-i pună 
întrebarea asta. 

— Încă nu ne-am hotărât. Aşteptăm subventiile bisericii și nu le vom 
cunoaște decât peste câteva zile. După aceea ne vom face calculele. 

Bărbatul ridică din umeri. 

— N-are importanță. Devizul meu are mai multe variante. 

— Avem deja câteva piese frumoase, și altele sunt în lucru. Cred 
că ar fi bine să le însoţim cu textele unor legende de aici. 

El încuviință clătinând din cap, gânditor. Erina fusese 
întotdeauna pasionată de istorie și povești. Cu doisprezece ani 
înainte, nu prea îi convenise că avea această înclinaţie. Insista să-i 
arate vestigiile trecutului în timp ce el nu-și dorea altceva decât s-o 
țină în braţe. Acum, îi împărtășea interesul pentru cultură și era de 
acord cu ideea ei. 

— Fără disertaţii interminabile, evident, adăugă ea. Doar câteva 
rânduri care să trezească interesul oamenilor. 

— Ai dreptate, încuviinţă el pe un ton amar. Oameni dornici de 
exotism! 

— Bănuiesc că mă incluzi și pe mine în această categorie. Ei bine, 
te înșeli. Cel puţin de data asta. Am de făcut o treabă aici, și mi s-a 
spus să am grijă de acest lucru. Nu eram singura persoană capabilă 
să ducă la bun sfârșit această sarcină, dar în orice caz, singura 
calificată. Și deocamdată, totul se desfășoară cum trebuie. 

— Ce părere ai, cât timp crezi că va mai dura interesul tău pentru 
proiectul ăsta? 

Femeia se încruntă. 

— N-am avut eu ideea asta, ci Marlys. Deocamdată, sunt 
încântată să particip. Totuși, spre deosebire de tine, știu că nu sunt 
indispensabilă aici. 

— Eu și Marlys suntem din aceste locuri. 

— Din cauza culorii pielii, sau pentru că aveţi un rol de jucat aici? 

— Şi una şi alta. Şi de asemenea, din cauza moștenirii noastre 
culturale... care pentru noi nu are nimic exotic. 

Erina își sprijini palmele de masă și-l privi, cu atenţie. 

— Foarte bine, Hunter. N-am trecut cu succes testul de loialitate, 
ştiu. Am trăit cu sentimentul de vinovăţie timp de doisprezece ani 
și, în tot acest timp, m-am întrebat dacă... 

Privirile lor se întâlniră și ea continuă, cu un glas în care se 
simţea nervozitatea. 

— Mi-am pus o sumedenie de întrebări. Printre altele, dacă aș 
putea să fiu utilă aici. Pe scurt, m-am întors și se vede că Marlys are 
nevoie de mine. Mai devreme sau mai târziu, poate am să fiu 
înlocuită de o persoană mai competentă, dar pentru moment, 
prezenţa mea este necesară. 

Hunter zâmbi. Femeia descrisese foarte bine situaţia. Când 
plecase, îi simţise teribil lipsa; continuase totuși să trăiască fără ea. 
Și dacă pleca din nou, ar fi fost la fel. Îi era „necesară“ dar nu 
„indispensabilă“, așa cum spusese chiar ea. 

— Cred că şi tu ai fost în aceeași situaţie când lucrai la „Times“, 
în Los Angeles. Când ai plecat de la ziar, altcineva ti-a luat locul. Așa 
se va întâmpla și când voi pleca eu, dar o să am satisfacția de a fi 
creat un post, de a fi început ceva. 

O scânteie de mândrie îi sclipi în ochi, și interlocutorul simţi 
dorinţa de a o încuraja pe acest drum, să se implice cu adevărat în 
această sarcină. În loc de asta, murmură, cu un zâmbet pe buze: 

— Da. Ştiu că ai felul tău de „a începe ceva“. 

De data asta, ea nu-i răspunse. 

Hunter ridică din umeri și începu o discuţie despre atelier, 
punându-i întrebări pertinente despre funcţionarea lui. 
Discutară mult timp despre acest proiect, Hunter jucând rolul 
jurnalistului. 

Erina remarcă surprinsă că era în același timp identic și foarte 
diferit de tânărul pe care-l cunoscuse cândva. O atrăgea la fel de 
mult, dar astăzi îl găsea mult mai interesant. Timpul trecuse, 
transformând adolescentul într-un bărbat sigur pe sine. Dar și el 
afirma despre ea că nu se schimbase... 

Hunter urmase cursurile universităţii, se angajase și lucrase în 
jurnalistică, probabil că trăise mai multe aventuri sentimentale, și 
se găsea astăzi în fruntea unei afaceri înfloritoare. În timpul acesta, 
ea ce făcuse? 

Își terminase studiile și se măritase cu Arthur. Mai participase la 
acţiuni de binefacere, îşi terminase cursurile de asistente sociale 
fără să practice nicidată această meserie. 

După interviu, Marlys insistase să cineze cu ei. După cină, fiind 
o seară plăcută, invitatul își exprimă dorinţa de a face o plimbare 
călare. 

Ridică privirea, recunoscând-o pe femeia care se apropia de 
grajd. Era extrem de elegantă, deși era îmbrăcată în blugi. 

— Te-ai schimbat, remarcă el. 

— M-am gândit că poate o să-mi ceri să te însoțesc... 

— Mi-ar face plăcere. 

Bărbatul îl înșeuă pe Gambler. Ea încălecă și făcu câţiva pași cu 
calul așteptându-l pe Hunter să fie gata. Cu un salt agil, el se urcă 
în șa și-i făcu cu ochiul. Aceasta izbucni în râs. 

— Bravo, cowboy! 

— Eşti gata să mergem mai mult decât ultima dată? 

Ea încuviinţă clătinând din cap și porniră pe un drum pe care îl 
cunoștea, printre colinele aride. Soarele se pregătea să apună la 
orizont. Peisajul acesta trezea amintirile Erinei. Îşi dădea seama că 
nu uitase nimic în cei doisprezece ani. 

Hunter se întoarse încet spre ea, ghicind la ce se gândea. Cu 
siguranță, trecutul reînvia cu tot atâta forță și în el. 

Dădu pinteni calului care porni în galop. Ea nu șovăi să-l 
urmeze. Simţea suflarea vântului în faţă, accentuând senzaţia de 
libertate. Alergară mult timp așa, croindu-și drum prin 
întunericul care se lăsa încet-încet, apoi făcură drumul înapoi cu 
pas liniștit. 

O liniște apăsătoare se așternuse între ei. 

— Crezi că nu sunt în stare, nu-i așa? întrebă în fine Erina, cu o 
voce gâtuită. 

— În stare să ce? 

— Să duc proiectul la bun sfârșit. 

El nu răspunse. 

— Înteleg că ai îndoieli în privința mea. Îţi înțeleg și reticența faţă 
de străini. Dar deocamdată mă simt bine. Am impresia că fac ceva 
util. Bineînţeles că nu pentru asta m-am întors, dar acum sunt 
încântată că Marlys a făcut apel la mine. Sunt convinsă de succesul 
acestei iniţiative. 

Bărbatul își trecu degetele prin păr și o întrebă: 

— În realitate, de ce te-ai întors? 

— Nu mai sunt foarte sigură... În primul rând, din cauza 
Louisei. 

— Să-l găseşti pe cel care a ucis-o? N-are nici un sens. 

— De ce nu?! exclamă femeia, agasată. De ce să nu plătească 
asasinul? 

— N-am spus asta. Cred pur și simplu că n-ai nici o șansă să 
găsești singură identitatea acestui om. Și o știi și tu la fel de bine. 
Prin urmare, răspunde-mi sincer: de ce te-ai întors? 

După câteva clipe, veni și răspunsul: 

— Louise era sora mea mai mică. A venit aici, crezând c-o să 
meargă pe urmele mele, și și-a croit drumul propriu. A rămas aici, 
în timp ce eu n-am avut curajul. A trăit pentru o cauză... și a murit 
pentru ea. Aș vrea să încerc să aflu ce era în mintea ei... 

Clătină din cap, murmurând: 

— Totul este atât de confuz. 

Hunter își înălță ochii spre cer. Era lună plină, ca o bilă de 
argint, care lumina câmpia ce-i înconjura. Erina îi urmări privirea și 
exclamă: 

— N-am văzut nicăieri un cer atât de frumos ca aici! Noaptea, 
este un fel de magie care nu mai există în altă parte. 

Hunter își opri calul și descălecă. Erau lângă un pod mic ce lega 
cele două maluri ale unei albii de râu peste care trecea o cale 
ferată. 

Întinse mâna s-o ajute să coboare. Îi dădu drumul după ce puse 
picioarele pe pământ. Cu chipul înfundat în părul ei blond care 
mirosea a vară, bărbatul o luă în braţe. Ea îi oferi buzele şi se 
sărutară indelung. 

Cu răsuflarea tăiată, se îndepărtă de tânăra femeie zâmbind. 

— Ai cam uitat să iei frâiele în mâini... Când o să înveţi asta, Erin 
O'Neill? 

Fl legă caii și o luă de braţ. Ca să ajungă la râu, trebuia să treacă 
peste o barieră de sârme încolăcite și să meargă prin iarba înaltă. O 
ajută să depășască această barieră, apoi mai făcură câțiva pași. 

— Nu ţi-a plăcut niciodată drumul ăsta, nu-i așa? o întrebă el 
zâmbind. 

— Mi-era groază de el! 

— Îmi aduc aminte totuși că l-am străbătut cu tine... 

Cum ar fi putut să uite? Abia îndrăznea să înainteze. În seara 
aceea tremura, agățată de braţul lui. 

— Din câte-mi amintesc, a fost vorba de un pariu, spuse ea încet. 

— Un pariu?! Să fi pariat că... o să accepţi să fii a mea? 

— Nu. Parcă îţi mai aud glasul. Ti-am spus:“Nu aici...“ Și tu mi-ai 
răspuns:“Erin, nu putem să mergem în altă parte.“ 

Clipocitul apei râului care curgea nu departe ajungea până la ei. 
Erina se sprijini cu spatele de o stâncă mare și își privi însoţitorul. 

— Chiar eşti speriată? o întrebă el cu blândeţe. 

— Întotdeauna mi-a fost frică să fac dragoste cu tine, Hunter. 
Mi-era frică de consecinţe. Frică de sentimentele mele. 

Clătinând din cap râzând, adăugă: 

— Excelai în materie, și îmi spuneam că... Era ușor pentru tine, 
deoarece aveai experiență. Dar tu ai fost primul meu bărbat. Și 
după aceea, nu a mai fost decât Arthur. 

Cu dinţii strânși, Hunter întoarse privirea. Nu vroia să audă 
vorbindu-se despre Arthur. De altfel, ştia că pe vremea aceea, nu 
„excela în materie“, cum pretindea ea. O dorea atât de mult încât 
nu reușea să-şi controleze îmbrăţişările. 

Astăzi, dimpotrivă, nu se îndoia de plăcerea pe care o simțeau 
unul în braţele celuilalt. 

O înlănţui din nou cu braţele și puse stăpânire pe buzele ei cu 
o infinită blândeţe. O blândeţe care lăsă repede locul pasiunii. 
Agăţată de el, Erina se lăsa ameţită de atingerea buzelor lui. 

Hunter îi acoperi chipul cu sărutări ușoare, apoi se îndepărtă de ea. 

— E de-ajuns? o întrebă pe un ton malitios. 

— Ce anume? 

— Jocul acesta nevinovat care ne amintește de adolescenţa noastră. 

— Nu, răspunse ea cu o voce răgușită în timp ce el îi mângâia 
sânii. Vreau... să fiu a ta, Hunter. 

— Şi eu , Erin. Dar nu aici. Acum pot să-ţi ofer mai mult. 

— N-are importanţă, eu... 

Puse mâinile pe umerii femeii și o privi drept în ochi. 

— Te înșeli... Are importanță, murmură el. Spui că mă dorești, 
dar ştii exact ce vrei de la mine? 

Ea îl privi surprinsă. 

— Așa cred... 

— Din păcate, eu nu sunt la fel de sigur ca tine. Vrei să-ţi petreci 
noaptea cu mine... sau viaţa? Vrei să rămânem împreună trei luni? 
Poate şase? Te-ai gândit la asta? 

— Nu m-am... 

— Nu, evident! i-o tăie el sec. Bănuiesc că n-ai avut timp să 
analizezi liniștită situaţia... în doisprezece ani! Forţa care te-a 
împins să te întorci și pe care nu reușești s-o definești este legată 
de mine, Erin. Când te vei hotări să recunoști? 

— Nu ţi-am spus deja ce simțeam pentru tine? Nu ţi-am dat 
deja... .totul? 

— Da. Ca să iei imediat înapoi. 

Fl clătină din cap și continuă, îmblânzit: 

— Şi eu te doresc, Erin. Vreau să mă lungesc lângă tine în 
aşternut. Vreau să fac dragoste cu tine până vom adormi, epuizați, 
unul în brațele celuilalt. Vreau să am un copil cu tine. 

Cu trăsăturile încordate, Erina închise ochii. 

— Asta te sperie, nu-i așa? o întrebă el ridicându-i bărbia. Nu-i 
ușor să faci angajamentul ăsta. Eu mă simt în stare astăzi să-l fac. 
Tu... când vei fi gata? 

Femeia clătină violent din cap. 

— Eşti atât de sigur pe tine... spuse ea pe un ton acuzator. Nu 
tii seama de consecinţele care pot apărea, pentru că te simţi în stare 
să le înfrunţi. Tot nu ţi-ai dat seama de importanţa pe care o va avea 
relaţia aceasta pentru mine? Tot n-ai înțeles cât tineam la tine și cât 
de greu mi-a fost să pun capăt idilei noastre? 

— Nu, replică el liniștit. 

Erina lupta cu sine însăși să nu izbucnească în plâns. Hunter se 
apropie de ea și o strânse în brațe. 

— Nu, nu înțeleg, insistă el. Te-a obligat cineva să iei hotărârea 
asta? 

— Nu! Eu singură sunt vinovată pentru ce s-a întâmplat. 

Hunter se depărtă puţin și trase adânc aer în piept. 

— E târziu, articulă bărbatul cu dinţii încleştaţi. Ar fi mai bine să 
ne întoarcem. 


Capitolul 6 


Brenda Chase aranja florile de pe biroul Erinei. Tânăra femeie 
bea un pahar cu apă rece privind degetele negre și subțiri ale celor 
care mânuiau cu pricepere andrelele. 

— Nu-mi mai place, declară Brenda cu vocea ei ascuţită. E un 
mitocan. Nu mai vreau să trăiesc cu el. 

— Eşti pregătită să-l părăsești? se îngrijoră Erina. 

— O să mă întorc la mama. 

Asta însemna că Brenda se va întoarce acasă în mai puţin de o 
săptămână... 

— Poţi să vii să stai aici, dacă vrei, îi propuse Erina. Vei avea timp 
să te gândești. 

Brenda lăsă ochii în jos. 

— Nu vreau să-i fac necazuri. N-are nici un rost să se amestece 
poliţia în treaba asta. 

— Tu ești singura în măsură să hotărăști. Dacă vrei să faci o 
plângere, vin cu tine la comisariat. 

— Nu, şopti tânăra indiancă. 

În câteva săptămâni, Erina se obișnuise să-și asculte 
interlocutoarele fără să le judece pentru cele întâmplate. Femeilor 
care veneau să-i ceară sfatul le oferea mai multe soluţii, dar evita să 
le dea sfaturi. Le propunea să le găzduiască la misiune, un loc unde 

se puteau simţi în siguranţă, dar nu răspundea confidenţelor lor 
cu replici de genul: „Ti-am spus eu“ sau „Ar fi trebuit să mă 
asculti“. 

Nici un bărbat nu ridicase niciodată mâna asupra Frinei, nici 
tatăl ei și nici Arthur. Dar câţi ani îl suportase pe Arthur înainte de 
a pune capăt relaţiei lor? El acceptase s-o lase să-și continue 
studiile, dar se opusese dorinţei ei de a profesa. Până la urmă 
acceptase rolul pe care i-l pregătise soţul, simțindu-se din ce în ce 
mai inutilă lângă un om care nu-i mai inspira nici un sentiment. Îi 
reproșase de mai multe ori că mai ţinea la Hunter, și se întrebase și 
ea uneori dacă nu avea dreptate. 

Optase pentru siguranța personală atunci când se măritase cu 
Arthur, pe urmă își dăduse seama că stilul acesta de viață nu-i 
convenea absolut deloc. 

Se îndrăgostise de Hunter de cum îl văzuse. Dar o și speria un 
pic. ÎL găsea prea indiferent faţă de viitorul lui. Ce-i propunea el? 
Casă, masă și să împartă patul. Asta era tot. 

În septembrie, când plecase din Dakota de Sud ca să se întoarcă 
acasă, era convinsă că el îi oferea suficient. Apoi, în lunile 
următoare, fusese atentă la recomandările pe care i le făceau 
părinţii și cunoscuții. Începuse să aibă îndoieli în privinţa unei 
uniuni în condiţii atât de precare. 

Hunter și Erina aparțineau unor lumi diferite. Pasiunea lor avea 
să se domolească o dată cu trecerea timpului și între ei avea să 
apară o prăpastie care să-i despartă. Vroia copii? Dar o să aibă cu ce 
să-i întreţină? Copiii vor fi indieni sau albi? 

Risca să-i facă mai mult rău decât bine lui Hunter. Până la urmă, 
va ajunge s-o urască și chiar și ea va regreta într-o bună zi că nu 
ascultase decât de sentimente. 

Eșecul ei matrimonial o distrusese. Erina avea acum nevoie 
să-şi reconstruiască un univers stabil, să creadă din nou în nişte 
valori morale. Poate ăsta era motivul pentru care se întorsese... 

Şi Brenda se afla în aceeași confuzie ca ea. Însă tânăra indiancă 
era speriată, ceea ce nu mai era cazul Erinei, pentru că ea îl părăsise 
deja pe „celălalt“. Totuși, de câte ori nu repetase în sinea ei 
cuvintele pe care urma să i le spună lui Arthur când va fi găsit 
curajul să-l înfrunte? 

Brenda era acum la acea răspântie, perioadă foarte dificilă 
pentru un cuplu în criză. Trebuia să pună lucrurile în balanţă ca să 
ştie exact unde se afla în relaţiile cu bărbatul ei. Refugiul de la 
misiune era locul ideal ca să-și poată pune asemenea întrebări. 

— Brenda, avem un poliţist aici, în incinta misiunii, o anunţă 
asistenta socială. Perry Trueblood şi soţia lui stau într-un 
apartament lângă dormitorul bărbaţilor. În consecință, poti să stai 
liniștită. Nimeni n-o să vină aici să-ţi caute nod în papură. 

— După ce o să se liniștească, o să-și dea seama că nu s-a purtat 
cum trebuie și o să-i pară rău. Întotdeauna se întâmplă așa. 

Femeia ridică privirea cu un gest energic ca să-i arate Erinei că 
nu era dispusă să mai şteargă atât de ușor cu buretele un asemenea 
episod. 

— Asta n-o să schimbe cu nimic situaţia, reîncepu indiana. Nu 
sunt obligată să-l suport până la sfârșitul zilelor, nu-i așa? 

— Nu, Brenda, bineînţeles. Să ierti este ușor, dar să uiţi este 
aproape imposibil. 

— A fost dat afară... se plânse tânăra. Lucra pe un șantier de 
construcţii. Lucra după ce făcuse o pauză de mai bine un an. Îi e 
mult mai bine când are ceva de făcut. 

— Te iubește? 

Brenda ridică din umeri. 

— Nu știu. 

— Dar tu... îl iubeşti? 

Ea încuviinţă. Asta era problema! 

— O să fie de acord să stea de vorbă cu cineva care i-ar putea da 
niște sfaturi ca să-l ajute? întrebă Erina. Nu neapărat cu mine. 

— Oh! Nu! reacţionă imediat Brenda, îngrozită. N-o să fie 
niciodată de acord. De altfel, dacă ar ști ce vorbim acum, ar... 

Nu-și termină fraza. Erina o privea atent. Brenda era o tânără 
încântătoare cu ochi mari și negri, părul lung și o siluetă zveltă și 
graţioasă. 

— Nu-ţi fie frică, o linişti Erina zâmbindu-i. Discuţia asta se 
poartă doar între noi două. Nimeni n-o să știe. Când bărbatul tău o 
să-şi dea seama că ai plecat, va începe să te caute peste tot. Până la 
urmă va ajunge și aici. Atunci, cred că ar fi bine să-l lăsăm pe 
părintele Wilkins să aibă grijă de el. 

— Gary n-o să vrea să discute cu el. Nu merge niciodată la 
biserică. 

— Te înșeli, Brenda. Sunt sigură că va fi mai îngăduitor dacă vrea 
să te vadă din nou. Ar trebui să fie nebun să nu vrea... 

— De multe ori, îmi vine să cred că e nebun! 

Erina avea o sarcină deloc ușoară să-i împace pe cei doi tineri 
indieni... 


Hunter puse receptorul în furcă și scrise ceva pe foaia de hârtie 
care era în faţa lui. PAN INDIAN LIBERATION, scrisese cu litere 
mari. Sam Whiteman îl căuta pe unul dintre conducătorii lor, și 
descrierea pe care i-o spusese lui Hunter corespundea destul de 
bine cu Rick Morales. Aștepta ca Sam să-i trimită o fotografie a 
acestuia. 

Liberatorii constituiau un grup neinsemnat. Era vorba în cea 
mai mare parte de disidenti provenind din America latină care se 
infiltrau puţin câte puţin în comunităţile indiene din Statele Unite, 
cu speranţa de a crea probleme și a face să crească nivelul de 

tensiune în rândul populaţiei. Pretindeau că luptă pentru unitatea 
indienilor însă actele lor, deseori teroriste, nu corespundeau deloc 
cu idealurile pe care le trâmbițau. 

CRIMSON EAGLE. Fără să-şi dea seama, Hunter scrisese cu litere 
mari pe hârtia din fața lui. Tabăra fusese creată pentru a se obține niște 
înţelegeri referitoare la drepturile indienilor. La început, revendicările 
se desfășuraseră foarte calm, dar situaţia evoluase de atunci. 

Liberatorii ăștia veneau din ţări în care se înregistrau frecvente 
lovituri de stat. S-ar fi putut spune că erau crescuţi cu arma în 
mână, într-un climat de permanentă violență. 

Erau și aici probleme, dar mult mai puțin complicate. Și rolul lui 
Hunter era tocmai de a le rezolva prin intermediul ziarului. Însă 
acești pretinși Liberatori era clar că habar n-aveau ce înseamnă o 
presă liberă, și se părea că nu le era deloc pe plac. 

Hunter își dăduse toată osteneala să convingă consiliul Tribal de 
binele pe care ar fi putut să-l aducă această inițiativă. Acum, nu 
vroia să se certe cu cine ştie ce nebun, care găsea de cuviinţă să 
tragă în el pentru că nu-i împărtășea opiniile. 

Liberatorii erau de bună seamă interesaţi de ceea ce se întâmpla 
la Crimson Eagle. Însă, de ce ar fi împușcat pe cineva ca Louise, 
care nu făcea parte din nici o grupare sau mișcare politică? Sam 
reușise să pună în spatele gratiilor doi membri ai acestui grup, dar 
spunea că nu reuşise să obțină nici o informaţie de la ei, pentru că 
refuzau să vorbească. 

Oamenii ăștia erau niște fanatici. Ce atitudine să adopte faţă de 
fanatici? 

Hunter își puse stiloul pe birou și se rezemă de spătarul fotoliului. 
Un clasor îi atrase atenţia. Erau machetele catalogului Erinei. Nu. 
Machetele catalogului misiunii! De ce se gândise în primul rând la 
Erina? Poate pentru că o tinuse în braţe, pentru că o sărutase... 

Se ridică și se duse la fereastră. Afară, soarele strălucea puternic. 
O zi ideală pentru fotografie... 


70 KATHELEEN EAGLE 


— Eşti încântătoare! spuse Marlys îndată ce Erina trecu pragul 
bucătăriei. 

— Pur şi simplu nu mai sunt în blugi. 

Marlys se apropie de ea și o privi atent. 

— Ai făcut și duș, te-ai spălat pe cap, te-ai parfumat... 

Mai avansă un pas. 

— Te-ai şi machiat puţin! adăugă inspectoarea. Când trebuie să vină? 

— Fii serioasă, Marlys! E cald afară și am vrut să mă răcoresc 
puțin. 

— Cinează cu noi? insistă Marlys. 

Erina ridică ochii spre cer zâmbind și capitulă: 

— Nu știu. Știu doar că o să vină pe aici în jurul orei două ca să 
facă niște fotografii. 

— Foarte bine. ÎL vom invita deci la cină. Am eu grijă de asta... 
tu poţi să te ocupi de restul! 

— Marlys!... protestă ea înroșindu-se. Nu este o tentativă de 
seducere! 

— Da? În cazul ăsta, poţi să-mi explici de ce te-ai parfumat?! 

Erina își mușcă buzele. 

— Pentru că îmi place apa asta de toaletă! replică ea, 
încăpățânată. 

Hunter se prezentă în biroul Erinei la două fix. Purta pe umăr o 
geantă care conţinea materiale foto și tinea o pălărie în mână. 
Femeia fu din nou impresionată de eleganța și puterea pe care o 
degajau această siluetă perfectă. 

— Eşti prea punctual! 

— Am fost obligat să adopt această regulă când am ales cariera 
de jurnalist! 

Erina zâmbi, apoi deschise sertarul în care să găsea dosarul care 
conţinea catalogul. ÎI invită pe Hunter să ia loc ca să-i spună la ce 
se gândise. 

— Bine, acum să vorbim despre afaceri, începu el. Dacă 
terminăm treaba până la cinci și jumătate, am dreptul la o invitaţie 
la cină! Din partea soției referendului. 

Examinară împreună machetele după care ieșiră să înceapă 
şedinţa de fotografie. Natura înconjurătoare constituia un decor 
ideal pentru obiectele de artizanat realizate în culori vii. Încântată 
ca un copil, Erina drapa artistic cuverturile, așeza centurile, 
coșurile și celelalte, astfel încât să pună în valoare minunăţiile 
fabricate de femeile din atelier. Una dintre ele a fost de acord să 
pozeze în niște fotografii cu haine. 

După câteva ore bune de lucru, Hunter începea să-și strângă 
aparatul de fotografiat când Erina îl anunţă: 

— N-am terminat. 

— Cum aşa? 

— Mai sunt niște articole de îmbrăcăminte pentru bărbaţi... care 
ti s-ar potrivi foarte bine! 

— Nici nu se pune problema să mă foloseşti pe post de 
manechin! replică el râzând. Un fotograf nu poate să fie în același 
timp și în faţa și în spatele obiectivului aparatului. Și în plus, 
fotograful tău să moară curând de foame... 

— După ce am văzut în bucătărie, se pare că Marlys ne pregătește 
pui cu sos de lămâie. 

— Hmm! Felul meu de mâncare preferat... 

— Așa mi-a spus. Dacă îmi aduc bine aminte, îţi place și plăcinta 
cu mere, nu-i aşa? 

— Într-adevăr! 

— Va fi și aşa ceva. 

— În cazul ăsta, să ne grăbim să ne întoarcem! 

Cina îi aminti lui Marlys Wilkins de serile de altădată din sala de 
mese. Erau acolo mai multe femei și copii ; unele erau de la centrul 
de artizanat, altele veniseră să caute un refugiu la misiune. Exista și 
posibilitatea de a lua masa pentru o sumă derizorie. 

După închiderea școlii primare, Marlys regreta climatul de 
permanentă efervescenţă pe care-l creau copii. Se simţea din nou 
copleșită de multumirea oamenilor care o înconjurau. Se bucura că 
dăduse un nou elan misiunii prin intermediul centrului. 

Îi căută cu privirea pe Erina şi pe Hunter. Așezaţi unul în faţa 
celuilalt, discutau cu însufleţire despre ceea ce făcuseră. Alcătuiau 
un cuplu atât de simpatic... 

După ce terminară de mâncat, Hunter se ridică de la masă 
oftând de plăcere. 

— A fost o mâncare delicioasă. Ca întotdeauna, de altfel. Și 
acum, dacă-mi dai voie, am să urc pe cal ca să încerc să mai dau jos 
din kilogramele pe care le-am pus pe mine la cina asta. 

Imediat după aceea, se întoarse spre Erina și o privi ca și cum ar 
fi întrebat-o:“Vii cu mine?“. La fel ca altădată. 

Femeia strânse farfuriile de pe masă și porni cu ele spre 
bucătărie, spunându-i peste umăr: 

— Cred că e rândul meu să spăl vasele. 

Marlys ridică ochii în tavan. 

— De câte ori ţi-am spus, Erin? Asta nu e treba ta. 

Spunând acestea, îi făcu cu ochiul lui Hunter în semn de 
încurajare și acesta porni după ea. O ajunse în bucătărie și-i puse o 
mână pe umăr. 

— Hei! De ce ai fugit așa? Ti-am propus doar să galopezi puţin 
alături de mine. Nimic mai mult. Îţi promit că ne vom opri 
aici... 

Erina își mușcă buzele. Petrecuseră împreună o după-amiază 
foarte plăcută şi nu vroia să-și strice impresia asta, acceptând să-l 
însoţească. După ultima lor plimbare cu calul, se întorsese foarte 
decepționată. 

— Ne vom purta ca și cum ar fi vorba de prima noastră întâlnire, 
completă el. Și, din câte îmi aduc aminte, niciodată nu se sărută la 
prima întâlnire... 

— Întocmai. 

— Mă temeam de răspunsul ăsta! Dar în sfârșit, trebuia să te 
asigur de bunele mele intenţii... 

Pufniră în râs amândoi. Chiar înclipa aceea, Marlys intră în 
bucătărie. 

— Hunter, fii amabil și ia-o pe femeia asta din drumul meu ca să 
pot face ordine pe aici. Este atât de înceată... de parcă ar fi mătușa 
Minnie! 

Hunter nu aşteptă să i se mai spună a doua oară. O prinse de 
mână și porni spre ușă împreună cu ea. 

— Nu mai stăm de vorbă cu nevasta reverendului. Este foarte 
urâcioasă. 

Plimbarea lor se desfășură așa cum promisese Hunter: nici o 
oprire, nici un sărut, nici o aluzie la trecut. Erina îi povesti cum se 
desfășura activitatea ei de asistentă socială și el o ascultă cu vădit 
interes. Hunter îi vorbi despre demersurile pe care le făcea la 
guvern pentru ca în rezervaţiile indienilor să fie realizate instalații 
de apă curentă. 

Timpul trecu foarte repede, așa cum își dorise ea și, când se 
întoarseră la misiune, își luă rămas bun de la Hunter cu părere de rău. 

În seara următoare, în vreme ce intra bucătărie să mănânce, 
Frina îl întâlni acolo, spălându-se pe față în bazinul cu apă din 
fundul încăperii. Avu impresia că se întoarce în timp cu câţiva ani 
când el o privi şi-i zâmbi. 

— În timpul ultimei noastre plimbări, am observat câteva bucăţi 
din îngrăditura unui ţarc căzute. Deci, am venit să le pun la loc. 

Purta niște blugi tociți și o cămașă roșie care data fără îndoială 
din vremea când făcea rodeo. 

— Carter o să-ţi fie probabil foarte recunoscător, replică ea. 

Ștergându-se pe faţă cu un prosop, o întrebă râzând: 

— Crezi că bătrâna lui nevastă o să-mi dovedească recunoştinţa 
invitându-mă la cină? 

Imediat se auzi glasul lui Marlys, în spatele cuptorului: 

— Hunter Wolf, din câte ştiu eu, doar caii tăi beneficiază de 
țarcul acela. Atunci, mi se pare firesc să ai grijă de el! 

Îi întinse o lingură să guste din tocana care fierbea în cratiţă și 
adăugă: 

— Gustă asta! 

Fl se conformă fără să mai stea pe gânduri. 

— Mmm! O adevărată desfătare. 

— Bine. Despre ce bătrână vorbeai adineaori? 

Hunter se apropie de ea și o sărută zgomotos pe frunte. 

— De mătuşa Minnie, evident! răspunse el făcându-i cu ochiul. 

— Perfect. Erin, mai pune un tacâm la masă! 


Relaţia lor luă curând o turnură foarte agreabilă. Se 
redescopereau cu o plăcere imensă, uitând treptat tensiunea din 
primele zile. Perspectiva plimbărilor pe înserate o umplea de 
fericire pe tânăra femeie. Cât despre Hunter, el își grăbea munca 
în timpul zilei ca să se poată întâlni cu Erina cât mai devreme. 

Stăteau de vorbă, râdeau de orice și privirile lungi pe care le 
schimbau parcă însemnau niște promisiuni, totuși abţinându-se să 
rostească un cuvânt pe tema asta. 

— Unde este jurnalistul nostru? întrebă Marlys într-o seară intrând 
în biroul Erinei. De obicei, vine să cineze aici o dată la două zile. 

— Probabil că s-a hotărât să facă o cură de slăbire, răspunse cea 
întrebată fără să ridice ochii. S-a dus vestea că îi îngrași pe bărbaţi! 

Erina termină de scris o pagină și o puse în dosar. 

— Ce făceai? întrebă Marlys. 

— Scriam câteva texte pentru catalog. O să fie foarte frumos, 
Marlys. Hunter este un fotograf excelent. 

Din zâmbetul ei radios, era clar că nu aprecia numai calitățile lui 
de fotograf. 

— Crezi că o să vă înţelegeţi de data asta? întrebă Marlys, care 
n-avea obiceiul să înceapă cu preambuluri. 

— Nu... știu. Unele lucruri s-au schimbat. .. au evoluat, altele nu. 

— Și tu te-ai schimbat. 

Erina simţea și ea acest lucru, dar îi fu recunoscătoare lui Marlys 
că i-o spusese și ea. 

— În ce fel? insistă. 

— Așa cum se schimbă toate femeile de la douăzeci la treizeci de 
ani. Ai învățat să accepți realitatea. Cred că acum ai înțeles ce este 
important şi ce nu. 

— Hunter s-a schimbat și el. A dobândit responsabilitate. 

— Da. Nici nu-ți închipui ce curaj îţi trebuie ca să faci treaba pe 
care o face el; să spui lucrurile care trebuie spuse și nimeni să nu 
vrea să te asculte. 

— Îmi aduce aminte de Louise. 

Se întunecă la faţă când adăugă: 

— Hunter o respecta pe Louise. Admira felul în care se angaja în 
lupta asta. Dacă n-ar fi fost măritată când a venit aici... 

— Ceea ce crezi tu nu s-ar fi întâmplat niciodată, o întrerupse 
Marlys. Louise era adorabilă, dar era foarte diferită de tine. Draga 
mea, îți idolatrizezi sora într-un fel care nu i-ar fi plăcut nici ei. 

Erina îşi mușcă buzele. 

— Moartea ei este atât de... nedreaptă. 

— Tu nu ești deloc răspunzătoare pentru acest lucru. 

— Bineînţeles că nu. Totuși, Louise a vrut să meargă pe urmele 
mele. A fost o vreme când acest lucru mi se părea foarte agasant... 

— Ascultă, Erin, Louise a venit aici pentru că a vrut, ăsta a fost 
destinul ei, replică Marlys pe un ton ferm. Nu ca s-o imite pe sora 
mai mare. Prin urmare, poţi să-ți scoţi din cap ideea asta care te 
torturează tot timpul. 

Tânăra femeie clătină încet din cap. Ochii îi erau încețoșaţi de 
lacrimi. Marlys se apropie de ea şi-i puse cu blândeţe o mână pe 
umăr. 

— Louise a fost împuşcată. Este îngrozitor, dar nici tu, nici 
altcineva nu poate s-o readucă la viață. Acum trebuie să te ocupi de 
tine, să-ţi rezolvi problemele tale. 

— Întocmai! Și una dintre problemele mele este Louise! replică 
Erina. 

— Constat că ești la fel de încăpăţânată, spuse Marlys ridicând 
ochii spre cer. Prin urmare, crezi...? 

Se întrerupse, recunoscând zgomotul pașilor soțului ei. 
Reverendul bătu la ușă și intră imediat în cameră. Era întunecat la 
faţă. 

— Birourile ziarului au ars noaptea trecută, anunță el încordat. 
Nu ştiu cât de mari sunt pierderile, dar Hunter este rănit. 


Capitolul 7 


Mașina reverendului Wilkins mergea cât se putea de repede pe 
drumurile întortocheate. Crispată pe locul ei, Erina avea totuși 
impresia că nu conducea destul de repede. Intrară hotărâți în mica 
policlinică din McLaughin, dar nu putură să-l vadă pe Hunter. Li 
s-a spus că plecase după ce-i fusese administrat un tratament de 
urgenţă pentru arsuri. 

— Slavă Domnului! exclamă Erina. Deci nu e grav rănit. 

— N-aveti dreptate, interveni infirmiera. Pur și simplu a refuzat 
să fie spitalizat. L-am prevenit asupra riscurilor pe care și le asumă 
dacă nu rămâne aici, dar nici n-a vrut să audă. 

Erina și părintele Wilkins plecară imediat. 

Clădirea Editions Wolf părea intactă de afară, dar erau greu de 
estimat pagubele pricinuite de incendiu înăuntru. Un miros greu 
de fum plutea prin aer. Mașina lui Hunter era parcată în grădină. 

Urmată de reverend, Erina bătu la ușă strigând de mai multe ori 
numele lui Hunter. Așteptă vreo zece secunde după care apăsă pe 
clanţă și intră tiptil în salon. Scrută semiîntunericul dinăuntru și 
până la urmă îl văzu pe Hunter așezat pe un fotoliu. 

— Hunter... începu femeia cu o voce tremurătoare. Sunt Erina. 
Părintele Wilkins e cu mine. 

— Te văd. Ochii nu mi-au fost atinși. 

Nu îndrăznea să se apropie de el. 

— Am aflat că ai fost rănit... 

— Exact. Trebuie să-ți spun că n-am nici un chef să... 

Declicul întrerupătorului se auzi în încăpere, urmat de țipătul 
femeii. 

— Vai de mine, părinte. De ce ai venit cu ea astă-seară? Ea... 

Clătină din cap și își îndreptă atenţia asupra femeii care venise 
lângă el. Îngenuncheată în faţa lui, se uita la bandajele care-i 
acopereau în întregime braţele. 

După mai multe încercări, Hunter reușise în sfârșit să-și 
găsească o poziţie confortabilă. Era încă ameţit de calmantele pe 
care i le administrase infirmiera de la policlinică și nu era în stare 
să se miște. 

Pe chipul tinerei femei se citea o expresie de durere. 

— Nu e atât de grav cum crezi, încercă s-o liniştească. 

— Nu m-a lăsat să fac altfel, se plânse referendul. Cred că n-ar fi 
ezitat să se culce dea latul drumului ca să nu-mi dea voie să plec 
fără ea! 

Părintele stătea lângă ușă. De obicei, el era cel care căuta să-i 
ajute pe cei în suferință, dar era clar că Erina nu era dispusă să-i 
cedeze locul. 

— Bine, adăugă el. Mi se pare că nu mai este nevoie de mine aici. 
Ai nevoie de mine, Hunter? 

Acesta făcu o grimasă. Nu. Nu avea nevoie nici de părintele 
Wilkins, nici de Erina, şi nu se simţea în stare să vorbească despre 
ceea ce se întâmplase. Nu avea puterea să dea ochii cu prietenii. 

— Erin, declară el pe un ton obosit, întoarce-te la misiune cu 
reverendul. Eu sunt bine. 

— Cum poți să spui așa ceva?! explodă femeia, iritată. La ora asta 
ar trebui să fii la policlinică! 

— Ceea ce vezi nu sunt decât niște bandaje. N-ai de ce să-ţi faci 
griji. Au primit un nou stoc de bandaje și s-au hotărât să scape de 
cele vechi! Am în primul rând nevoie să dorm. 

— Ştii foarte bine că n-o să reușești să adormi. M-am ars și eu 
cândva cu niște ulei încins și îmi aduc perfect aminte cum a fost 
noaptea care a urmat. 

Se întoarse către reverend, care stătea în continuare cu mâna pe 
clanță: 

— Părinte, am să rămân cu Hunter. Infirmiera a spus că n-ar fi 
trebuit să plece acasă, și sunt sigură că rănile care se ascund sub 
bandaje sunt mai grave decât pretinde el. 

— Erin, nu înţelegi că prefer să rămân singur... pe întuneric? 
protestă rănitul. 

— Nimeni nu te oprește să mă dai pe ușă afară. Dar n-ai puterea 
s-o faci! 

Hunter ridică ochii spre cer. 

— Mă tem că nu sunt în stare să lupt cu tine... 

— Bine, copii. E timpul să plec, spuse părintele Wilkins, nevrând 
să se amestece în această discuţie. Pe drumul de întoarcere, o să mă 
rog pentru cel care va ieși învingător în această discuţie. Un Tatăl 
Nostru n-a făcut niciodată rău nimănui! 

— Dar nici n-a adus liniște... mormăi Hunter. Mulţumesc 
părinte, eşti prea bun! 

De îndată ce reverentul dispăru, Erina îl privi pe Hunter cu o 
expresie inocentă. 

— De ce te deranjează atât de mult prezența mea? îl întrebă cu 
un zâmbet angelic. O să am atâta grijă de tine încât o să-mi fii 
recunoscător că n-am plecat, sunt sigură. 

— Fie, oftă el resemnat. Dacă tot n-ai de gând să te răzgândești, 
atunci să te pun la treabă. Scoate-mi ghetele, te rog. Nu pot să fac 
absolut nici o mișcare. 

Erina se conformă, zâmbitoare. 

— Ce mai pot face ca se te simţi mai în largul tău? 

— Să vedem... 

Se gândi o clipă, apoi răspunse, privind-o ironic: 

— Obișnuiesc să dorm în pielea goală. Ai accepta să mă dezbraci? 

— Acum? 

— Da. 

— Foarte bine. Hunter, consideră-mă infirmiera ta de astă-seară. 
Nu șovăi să-mi ceri tot ce ai nevoie. 

— Un intermezzo de iubire cu siguranță că mi-ar ușura 
suferinţele... 

ÎL privi atentă și înţelese, după expresia de pe chipul lui, că nu 
glumea decât pe jumătate. 

— Hunter, dacă este vorba de o nouă tentativă să mă faci să plec, 
trebuie să te previn că apropouri de felul ăsta nu mă 
impresionează! Ţi s-au dat niște calmante la clinică pentru acasă? 

— Da. Nişte comprimate pe care încă nu le-am luat. 

Își rezemă capul de spătarul fotoliului și închise ochii. 

— Vrei unul acum? 

Fl refuză. 

— Vrei să bei ceva? insistă infirmiera ad-hoc. 

Nu acceptă nici asta. 

— Să fii oare îmbufnat? adăugă femeia râzând. 

Hunter nici nu se sinchisi să deschidă ochii. 

— Îţi aduci aminte când am fost lovit de un taur la acel rodeo de 
la Little Eagle? întrebă rănitul. 

— Da. 

Tipase îngrozită și fusese cât pe ce să leșine când văzuse taurul 
repezindu-se la Hunter... 

— A fost o nimica toată, adăugă ea, cufundată în amintiri. De 
îndată ce ai primit primele îngrijiri, ai insistat să rămâi singur, ca să 
nu te deranjeze nimeni. 

— Exact. Ei bine, cam așa mă simt în seara asta. 

— Linișteşte-te, Hunter, murmură ea. Nu ţin să-ţi impun nimic. 
Am să mă conformez dorințelor tale. Ai mâncat? 

— Nu, slavă Domnului! 

— Ti-e foame? 

— Sunt înfometat, dar... 

Erina îl întrerupse cu un gest al mâinii. 

— Perfect. E un semn bun. O să-ți pregătesc repede ceva ușor. O 
omletă, de exemplu. 

— Nu vreau să mănânc. 

— Trebuie, totuși, Hunter. Sunt sigurl că asta o să-ți ușureze 
suferința. 

— Stiu. 

Pielea de pe antebraţe era întinsă şi-l ardea, dar știa că durerea 
nu ajunsese încă la punctul culminant. Era vorba despre un scurt 
răgaz. Brațele nu-i fuseseră atinse de foc și arsurile de-abia urcau 
deasupra coatelor. Se hotări până la urmă să accepte să i se dea de 
mâncare. În definitiv, era bine să profite de această situaţie, câtă 
vreme Erina se încăpăţâna să joace rolul infirmierei! 

Puțin mai târziu, așezat confortabil la masa din bucătărie, 
deschidea gura la fiecare furculiță cu mâncare pe care ea i-o 
întindea, concentrându-și toată atenţia asupra ochilor ei verzi. 
Ciudat, îi simţea privirea liniștitoare. 

Știind că răniții aveau întotdeauna nevoie de o cantitate mai 
mare de lichid, ea îi turnă în mai multe reprize apă în pahar, până 
când rănitul protestă: 

— Ajunge, Erin! Vrei să mă faci să explodez? 

— Hunter Wolf, nu trebuie să urli așa! Așa ai face cu o infirmieră? 

Fl îi adresă un zâmbet de scuză. 

— Nu mi-e prea ușor să te consider o infirmieră.. . Eşti destul de 
şovăitoare. 

Rănitul făcu o strâmbătură. Senzaţia de arsură se accentua, aşa 
cum bănuise. Dădu capul pe spate şi murmură: 

— Nu vrei să mă întrebi ce s-a întâmplat? 

— Așteptam să fii pregătit să-mi spui. 

De altfel, nu era sigură că vroia să asculte povestea asta. Până 
acum adoptase un ton lejer care făcea situaţia mai ușor de suportat, 

dar când îl vedea pe Hunter într-un asemenea hal simţea o teribilă 
tulburare. Respinsese din mintea ei imaginea incendiului care ar fi 
putut să-l coste viața. 

— Cineva a provocat un incendiu în biroul meu, spuse el. 

— Și tu... erai acolo, articulă ea cu o voce slabă. 

— Da. Lucram în camera obscură când s-a declanșat focul. Am 
ieşit cu un stingător, dar cred că m-am apropiat prea mult de 
flăcări. Câteva dintre fotografiile pe care le-am ales erau pe birou. 
N-am putut să... bineînţeles că au ars. 

Erina își mușcă buzele și puse încet mâna peste cea a 
companionului ei. 

— Hunter... Sper că nu te-ai rănit încercând să salvezi 
fotografiile acelea! spuse repede femeia. 

— Erau excelente, dar mai am negativele. Cred că am acţionat 
așa din reflex... 

Își reproşa că se comportase atât de imprudent, în vreme ce 
editorialul lui săptămânal era alături și n-avea nici o copie a lui. Ce 
prostie! Dar bineînţeles, fotografiile acelea le asocia cu Erina... O 
dată incidentul depășit, propria lui reacţie îl surprinsese. 

— Crezi că este aceeași persoană? întrebă ea până la urmă. Cel 
care a luat drept ţintă biroul tău în seara când eram amândoi acolo? 

— Probabil. 

— Ai vreo idee despre identitatea lui? 

— Nu sunt sigur. 

— Ai vorbit la poliţie despre asta? insistă ea. 

— Evident. 

Abordase problema asta și cu Sam Whiteman, care locuia în Los 
Angeles. 

— Nu mai poate continua așa. Trebuie să facem ceva. 

— Așa crezi? întrebă victima, zâmbind în faţa acestei indignări 
naive. Și ce sugerezi, dragă Agatha Christie? 

— Nu mai glumi! Nu-i deloc amuzant. Omul ăsta nu poate 
continua să se comporte astfel în deplină libertate. Dacă poliţia 

nu se dovedeşte mai eficace, ar trebui să ne adresăm Sfatului 
Tribal. Cu siguranţă că nu vor să se aleagă praful de ziarul ăsta! 

— E o idee bună! De ce să nu le trimitem niște „mesaje de fum“? 

— Hunter! protestă infirmiera, furioasă. 

— Da, ai dreptate. Titlul ăsta, fără îndoială, a mai fost folosit. 

— Vorbesc serios. De ce te încăpăţânezi să nu iei în serios lucruri 
dintre cele mai grave? Umorul tău mă exasperează. 

— Ăsta-i motivul pentru care...? 

Nu. Nu vroia s-o întrebe asta. Nu acum. Acum vroia un singur 
lucru: s-o mângâie. O durere violentă îi traversă braţul în clipa în 
care încercă să-l ridice. Făcu o grimasă, dar îi atinse totuși obrazul. 

— Îmi placi mult atunci când ai expresia asta serioasă, şopti el. 

— Hunter... mi-e frică. 

— N-am să dau voie nimănui să-ţi facă vreun rău. 

Spunând acestea, se rezemă de spătarul fotoliului, cu ochii 
închiși. Suferinta pe care i-o produceau rănile creștea cu fiecare 
clipă. 

— Totuşi, nu ești capabil să te aperi pe tine însuţi, replică femeia, 
cu o voce neliniștită. 

Erina își aşeză capul pe genunchii interlocutorului ei. I-ar fi 
plăcut atât de mult să se refugieze în braţele lui în seara asta... 

— Mă tem pentru tine, Hunter. Nu-mi place să te văd așa. Ai fi 
putut să-ți găsești sfârșitul de data asta. Nu se poate să continui să 
afișezi o asemenea nepăsare faţă de aceste evenimente succesive. 

Hunter își mușcă buzele. 

— În ciuda a ceea ce pare să crezi, iau situaţia în serios. De fapt, 
mă gândesc că, începând de mâine, o să fiu în măsură să acționez 
împotriva unei anumite persoane. 

Femeia ridică imediat capul. 

— Cine? 

— Linișteşte-te, nu te interesează pe tine, îi răspunse el 
zâmbindu-i. 

Aplecată așa asupra lui, era extrem de tentantă. 

— Persoana la care faci aluzie nu suportă adevărurile pe care le 
dezvălui în editorialele tale? 

— Hmm... Fără îndoială. 

— Despre cine e vorba? insistă ea. 

Imaginea acestor ochi mari și verzi care-l priveau de aproape, 
era un adevărat supliciu. 

— Mi-e... mi-e sete, reuși să articuleze. Aș vrea să beau ceva 
rece. 

O expresie de neliniște se întipări din nou pe fața femeii. 

— Da... bineînţeles. Ai febră? 

Îi puse imediat mâna pe frunte. 

— Nu, Erin. Pur și simplu mi-e sete. 

— Bine, mă duc să văd ce găsesc în frigider. 

Se întoarse cu un pahar de citronadă și se pregătea să-l ajute să 
bea când el o opri, asigurând-o că va reuși să bea singur. 

— Erin, așază-te aici, în faţa mea. Și să stăm de vorbă. Până când 
unul dintre noi va adormi. 

Femeia se așeză. 

— Despre ce ai vrea să vorbim? o întrebă. 

— Despre suspecți. Să facem o listă a oamenilor care ar putea 
să-ţi vrea răul. 

— Excelentă idee! Ce listă vrei să fie? Cea de săptămâna asta sau 
de săptămâna trecută? 

— Te rog, Hunter, scuteşte-mă de sarcasmele astea! Pretinzi 
totuși că nu ești atât de nepopular... Fiecare știe că un director de 
ziar are datoria să-și exprime opinia proprie. 

Bărbatul ridică ochii spre cer, amuzat de atâta naivitate. 

— Desigur. Așa cum toată lumea știe că oamenii buni poartă pe 
cap o pălărie albă, iar cei răi, una neagră! 

Vorbitorul clătină din cap. 

— Erin, nu vorbim despre politica dintr-un orășel, ci de cea a 
unui trib. Altădată, trebuia neapărat ca presa să fie întru totul de 
acord cu politica tribului. Era musai. 

— Totul s-a schimbat după venirea ta aici, observă ea. 

— Da. Și n-a fost deloc uşor. Mi-a trebuit un an să-i conving pe 
oameni de temeiurile unei prese libere și încă un an să-i conving că 
o să fiu echidistant. Cu toate astea, nu sunt destul de radical după 
părerea activiștilor, şi nu destul de conservator după părerea 
bătrânilor. Degeaba le-am repetat de o sută de ori că nu fac altceva 
dect să transmit niște informaţii, ei tot se încăpăţânează să mă 
acuze că sunt de partea celorlalți. 

— Vrei să spui că oamenii n-au încredere în tine? întrebă femeia, 
gânditoare. 

Pe vremea când Hunter participa la rodeo, parcă era încununat 
cu o aureolă, o aureolă care li se conferă eroilor locali. Cum se 
făcuse că își pierduse prestigiul, deși nu plecase de acolo și chiar 
„reușise“ în viaţă? 

— Dar... ești aici. Ei te cunosc. 

— Nu. Mă cunoșteau. O vreme am trăit în altă parte, și m-am 
întors cu niște idei pe care ei le consideră fanteziste. 

— Doar nu crezi că... șefii Sfatului Tribal sunt amestecați în 
afacerea asta, nu-i așa? 

— Nu. Dacă unuia din regiune nu-i place ce-am scris, vine 
să-mi spună. De obicei stăm de vorbă faţă în faţă. De multe ori 
se întâmplă să ridicăm vocea, să ne insultăm, dar asta se 
întâmplă întotdeauna deschis, pe faţă. Asemenea metode lașe, 
cum au fost manifestările din ultimul timp, nu se potrivesc cu 
felul nostru de a fi. 

Erina se temea ca interlocutorul ei să nu fie cumva prea 
optimist, dar pe de altă parte spera să aibă dreptate. Oricum, era 
cineva, undeva, care nu-l plăcea și căruia nu-i era frică să arate acest 
lucru. Și mai era cineva, poate aceeași persoană, care, cu câteva luni 
înainte, nu şovăise s-o asasineze pe Louise... 

Și Hunter nu se temea destul de dușmanul acesta. Când femeia 
se întoarse în bucătărie, încuie ușa de la intrare şi închise toate 
obloanele. 

— Astă-seară, lucram la punerea în pagină a catalogului, când... 

Nu-și termină fraza. Erina se instală la capătul canapelei, cât se 
putea mai aproape de el. Cu dinţii încleștaţi, bărbatul era clar că 
retrăia scenele incendiului. Trebuia să-l facă să vorbească, pentru a 
se elibera de tensiunea care creștea în el. 

— Când ai fost alertat de mirosul de fum... continuă Erina în 
locul lui. Hunter, cred că va fi o reușită, catalogul ăsta. O să mai 
avem un pic de așteptat până să-l vedem tipărit. 

— O să mă apuc din nou de treabă, de îndată ce... probabil 
poimâine. 

Senzaţia de arsură care se mai atenuase în timpul discuţiei 
devenea acum și mai puternică. 

— Dacă vrei, am să te ajut mâine să terminăm machetele, îi 
propuse ea. O să-ţi urmez întocmai instrucțiunile. Asta ne va 
permite să mai facem câţiva pași înainte. 

— Vom vedea. 

Frina îi zâmbi din toată inima. 

— Ce pot să fac pentru tine, Hunter? Aș vrea atât de mult să te ajut... 

— Ai putea de exemplu să vorbești în continuare ca să-mi distragi 
atenţia... şi mai ales să nu iei în seamă proasta mea dispoziţie. Cum 
se desfășoară munca ta la misiune? Femeile s-au hotărât până la 
urmă Să vină să discute cu tine? 

— Rezultatul îmi depășește toate așteptările, declară cea 
întrebată pe un ton teatral. Nu glumesc, Hunter. Sunt în același 
timp uimită și încântată de această experienţă. Sunt mai stăpână pe 
mine şi femeile care mi se adresează au mai multă încredere. 

— Ai obţinut rezultate concrete, până acum? 

— Suntem abia la început, dar sper din ce în ce mai mult în 
reușita acestei iniţiative. Bineînţeles că am fost acuzată că mă 
amestec în lucruri care nu mă privesc și câțiva soți au venit și au 
zbierat furioși în fața porţilor misiunii. Ca să evităm orice 
complicaţie, acum avem în permanență un poliţist acolo. De altfel, 
îl cunoști: Perry Trueblood. 

— “Muntele de mușchi“? întrebă retoric Hunter, râzând. 

— El însuși. Ocupă un apartament alături de dormitorul 
băieţilor. 

— Nimeni nu îndrăznește să conteste hotărârile lui Perry, oftă el. 
Încă îmi aduc aminte cu emoție de ultima întâlnire pe care am 
avut-o cu el... Întâlnire care m-a costat o amendă pentru exces de 
viteză. 

— Ultima dată, nu mi-ai spus că întotdeauna ai respectat limitele 
de viteză? observă ea ridicându-și sprâncenele. 

— Evident. N-am depășit niciodată limita de cincizeci de 
kilometri pe oră în localitate. Dar Perry pretindea că nu fusese așa 
și, după cum ţi-am spus, nimeni nu-l contrazice pe Perry... Prin 
urmare, sunt sigur că prezenţa lui vă fereşte de orice conflict. 

O privi atent și continuă: 

— Este un proiect excelent. Mă bucur că îţi place și că ai acceptat 
postul de asistentă socială. Când vei pleca, o să ai satisfacția că ai 
contribuit la îmbunătăţirea vieţii de aici. 

Să plece?... Nu se gândise la așa ceva de multă vreme. 

— Toate meritele îi revin lui Marlys, spuse femeia. Ea a venit cu 
ideea de a pune la un loc centrul acesta de primire și atelierul de 
artizanat. 

— Sunt ferm convins de succesul acestui demers în lunile 
următoare. 

Erina fu încântată să audă aceste cuvinte. Împărtășea părerea lui 
Hunter și, pentru prima oară în viaţă, simţea că-i fusese încredinţată 
o sarcină importantă din punct de vedere profesional. Evident, era 
încă novice în materie, dar știa că o dată cu trecerea timpului se va 
descurca din ce în ce mai bine în munca asta. 

— Relaţiile dintre bărbaţi și femei sunt extrem de complexe, 
suspină ea. Sprijinul moral pe care îl ofer soțiilor deprimate n-o să 
rezolve problemele cuplurilor, dar încerc să le fac să vadă lucrurile 
mai clar. 

— Cum poate o femeie să rămână cu cineva care... 

Asemenea practici îl revoltau atât de mult încât nu știa ce să spună. 

— Femeile vor să fie iubite. Apriori, pare simplu, însă din păcate, 
nu-i așa. Iubirea nu este un lucru pe care să-l păstrezi într-o cutie și 
pe care-l oferi partenerului. Ca orice sentiment, mai suferă 
schimbări din când cînd. 

Erina clătină gânditoare din cap și continuă: 

— Am văzut prea multe femei care consideră că soțul le iubește 
dacă le bate... 

— Sau când le semnează cecuri importante... 

Privirile lor se întâlniră. 

— Şi tu, Erin... ce fel de iubire cauţi? o întrebă cu blândeţe. 

Își pusese de mii de ori această întrebare. De ce nu se întorsese 
la el? Felul lui de a o iubi nu-i plăcea? Pasiunea de care dăduse 
dovadă de câteva ori o speriase? O pasiune care, ca și el, se 
maturizase, se transformase într-un sentiment mai profund. 

Erina se gândea. 

— Cred că mai trebuie să caut în mine însămi, răspunse într-un 
târziu, cu glas tremurător. Multă vreme am crezut că-l voi găsi pe 
bărbatul care să-mi convină, să mă mut la el și să-l las să mă facă 
fericită. N-a fost așa şi mi-am dat seama că raţionamentul meu e fals. 
Acum trebuie să caut ce am eu de oferit celuilalt. 

— Și bărbaţii vor să fie iubiţi. Numai că ei au mari dificultăţi să 
vorbească despre sentimentele lor. Să-i mărturisești dragostea unei 
femei, este aproape imposibil. 

— Cuvintele nu sunt întotdeauna indispensabile, murmură ea, 
cu lacrimi în ochi. 

Fără să ţină seama de suferinţa pe care i-o produceau arsurile, îi 
ridică bărbia și o sărută. Sărutul acesta avea gustul lacrimilor de pe 
obrajii Erinei. 

— În seara asta, îţi voi arăta tot ce ai de dat unui bărbat, Erin, 
șopti Hunter. 

Abia rostise cuvintele acestea când o expresie de durere se 
întipări pe chipul lui. Femeia se încruntă. 

— Acum vrei să iei una dintre pastilele pe care ti le-a prescris la 
spital? 

— Nu. Nu cred în eficacitatea acestor medicamente. Fără 
îndoială că efectul lor este la fel cu al câtorva pahare cu whisky. Aș 
prefera să-mi dai o ţigară. 

— Da? De multă vreme nu te-am văzut fumând. 

Hunter nu fumase mult niciodată, dar își aducea aminte că-l 
văzuse de câteva ori cu ţigara în colțul gurii la sfârșitul câte unui 
rodeo, când comenta cu ceilalți ce se întâmplase. 

— Am renunţat la obiceiul ăsta prost, declară el, ca și cum i-ar fi 
citit gândurile. Dar am trecut pe la tutungerie când m-am întors de 
la policlinică, gândindu-mă că o ţigară ar putea să mă ajute în 
situaţia asta. Am pus pachetul pe birou. 

Făcu un gest cu capul, arătându-i spre partea din spate a casei. 

— Mă duc să-l caut. 

Găsi tigările pe masa de lucru, în camera care era clar că era a 
lui Hunter. Încăperea îi semăna, cu fotolii confortabile de piele, 
gravuri ce aspecte de rodeo şi un pat imens. Camera era simplă, dar 
primitoare; te simțeai imediat în largul tău în ea. 

Se pregătea să iasă în clipa în care o fotografie așezată pe 
noptieră îi atrase atenţia. O recunoscu imediat. Era o fotografie a ei 
pe care i-o dăduse înainte de a-l părăsi. 

— Şi eu aproape o uitasem... 

Glasul lui o surprinse. Se întoarse imediat. Hunter era în cadrul 
uşii. 

O descoperise căutând un tricou în dulap cu câtva timp în urmă 
și-i reveniseră în minte toate amintirile. Noaptea trecută, se uitase 
mult la ea, întrebându-se ce avea să se întâmple cu dragostea pe 
care încă i-o mai purta Erinei. 

— Ai găsit țigările? 

Ea scoase o țigară din pachet şi i-o întinse. 

La primul fum pe care-l trase în piept, simţi că i se învârte capul. 
Se sprijini de tocul ușii fără s-o scape din ochi pe femeie. 

— Există o cameră liberă, și o periuţă de dinţi în dulapul 
farmacie. Bănuiesc că nu te gândești să stai aici, la noapte. 

Erina își mușcă buzele. 

— Poate nu este nevoie... 

— Într-adevăr, o luă peste picior. M-am străduit să te fac să 
înţelegi că nu este neapărat nevoie să ai grijă de mine. Ai refuzat 
totuși să mă asculti! Nu pot să-ţi pun la dispoziţie o cămașă de 
noapte de dantelă, dar o să găsești un halat pe ușa de la baie. 

El ridică o mână și încercă să se descheie la cămașă. Erina se 
apropie să-l ajute. Îi descheie nasturii unul câte unul, apoi, cu 
multe precautii, îi scoase cămașa. 

Se cutremură revăzându-i pieptul pe care adormise altădată. 

— Se pare că nu te simţi prea bine, spuse femeia. De ce nu te așezi? 

Neluându-i în seamă propunerea, el trase un fum din țigară. 
Erina îl privea cu inima strânsă. Era absolut magnific, îmbrăcat 
numai cu blugii ăia vechi. Lumina lămpii accentua licărirea sălbatică 
ce dansa în ochii lui. 

— Ar trebui să te culci, insistă ea cu încordare în glas. Vrei să... 

Trase adânc aer în piept și continuă: 

— Să te dezbrac de tot? 

El nu răspunse. Cu dinţii strânși, femeia se aplecă spre catarama 
centurii când el o opri cu un gest al mâinii. 

— N-are rost, murmură Hunter. Pot foarte bine să stau cu ei. 
N-am de gând să dorm, ci doar să mă odihnesc puţin. Eşti drăguță 
să-mi aduci o scrumieră? O să găsești una în bucătărie. 

Bărbatul oftă adânc de îndată ce rămase singur. Când Erina se 
întoarse cu scrumiera și un pahar mare cu apă, îl găsi așezat pe 
marginea patului. El ridică ușor capul auzind-o. Femeia își dădu 
seama că era palid și în ochi i se citea o durere intensă. 

Îngenunche lângă el. 

— Ţi-am adus o aspirină. Doar n-o s-o refuzi și pe asta... 

Înghiţi pastila fără nici un comentariu și bău tot paharul cu apă. 
Apoi schiță un zâmbet de mulțumire. 

— Am acceptat doar ca să-ţi treacă ţie durerea de cap, Erin. Te 
simţi mai bine? 

— Of! Hunter... Dacă aș putea măcar să-ți ușurez suferința aco... 

Tăcu imediat și lăsă ochii în jos. 

— Acoperindu-mi arsurile cu sărutări? termină el. 

Stinse ţigara în scrumieră şi continuă: 

— Ar fi într-adevăr soluţia visată, dar mi se pare destul de 
fantezistă. Prima mea sugestie era de fapt versiunea adultă a 
propunerii tale... Există totuși un compromis: să uităm camera de 
oaspeţi și așază-te lângă mine. În starea în care mă aflu acum, sunt 
complet inofensiv... 

Ea reflectă o clipă. 

— Mi se pare că este cam periculos. Dacă în timpul somnului am 
să-ți ating cumva rănile... 

— Sunt dispus să-mi asum riscul. 

Ea ridică din umeri și stinse lampa de pe noptieră. Rămaseră 
mult timp așa, întinși unul lângă celălalt, în întuneric. 

Erina nu îndrăznea să-l atingă, dar îi simțea căldura trupului 
foarte aproape de al ei. El însuși nu era în stare să întindă mâna până 
la ea, totuși prezenţa aceasta îl reconforta. Când femeia adormi în 
cele din urmă, el se lăsă legănat de ritmul regulat al respirației ei. 

Era încă întuneric când Erina se trezi și văzu că Hunter nu mai 
era aşezat lângă ea. Pe pernă mai era urma capului său. Se ridică și, 
de pe culoar, auzi un glas răgușit. Intră în salon și-l găsi întins pe 
jos, cu braţele sub el. 

— Hunter... șopti înnebunită, aplecându-se spre el. Ce 
se-ntâmplă? 

— Întoarce-te și te culcă, Erin, replică el cu un glas gâtuit. 

Femeia îi puse mâna pe frunte. Era fierbinte și acoperită cu 
broboane de sudoare. 

— Lasă-mă, repetă el. Prefer să fiu singur... 

Cu un nod în gât, ea se conformă, dar reveni câteva clipe mai 
târziu. 

— Te rog... Erin... gemu rănitul. Nu vreau să asiști la un 
asemenea spectacol. Du-te! Eu... Câteva înjurături sunt sigur că o 
să-mi ușureze durerea. 

— Mai sunt și alte metode pe care nu le-ai folosit încă, și care 
s-ar dovedi poate mai eficace, insistă ea. 

— Vrei... să vorbeşti despre propunerea mea de la început? Nu 
mă simt în deplinătatea puterilor, dar continuu să cred că o noapte 
de dragoste... 

— Nu, Hunter, i-o tăie scurt, forţându-se să zâmbească. Făceam 
aluzie la calmante. Cele pe care te încăpăţânezi să nu le iei. 

— Erin... șopti bărbatul. Braţele parcă îmi ard și sunt nervos la 
culme. Mi-e silă de medicamentele astea care or să mă liniștească 
cel mult o oră. Întoarce-te în cameră. 

Femeia dispăru în baie și se întoarse în salon cu un prosop 
umed. ÎI șterse cu blândete pe faţă. 

— Mâine o să te simţi mai bine, încercă să-l liniştească. Astă- 
seară, carnea încă îţi mai arde. 

— Mâine... îţi propun să încercăm să facem dragoste, spuse el 
cu o grimasă care se vroia un zâmbet. 

— Am încercat deja... cu mult timp în urmă. Îţi amintești? 

— Da, șopti el. Îmi amintesc cu plăcere... 

Imaginile femeii dezbrăcate îi defilau prin fața ochilor. 

— Erin? 

— Da. Sunt aici. 

— Mulţumesc că ai rămas... 


Capitolul 8 


Hunter nu ştia dacă durerea se mai atenuase în ultimele 
douăzeci și patru de ore sau doar se obișnuise cu ea. Căuta totuși 
să nu se prea miște. De fiecare dată când întindea mâinile avea 
impresia că i se dezlipea pielea. 

Erina insistase să se întoarcă impreună la policlinică. Infirmiera 
care-i schimba pansamentele îi repeta cu cinism că rănile arătau 
îngrozitor. Şi el avea aceeași părere, bineînţeles, dar numai asta nu 
vroia să audă. Când ieșiră din clădire, rănitul trebuise să tragă de 
mai multe ori aer în piept ca să scape de tulburarea pe care i-o 
provocase această întrevedere. 

Când se întoarseră acasă, telefonul începu să sune cu 
încăpățânare. Fură mai întâi Wilkinșii, apoi cei dela poliţie, apoi 
compania de asigurări, pe urmă Bernie... Până la urmă, Erina se 
hotărî să scoată aparatul din priză. 

După ce mâncară de prânz, Hunter acceptă să înghită o aspirină 
ca să-i treacă durerea de cap care nu-l lăsa de dimineaţă și reuși în 
sfârșit să doarmă puţin. Când senzaţia de arsură reveni, își 
concentră toată atenţia asupra profilelor ornamentale de pe tavan 
până reuși să adoarmă din nou. 

Marlys le-a făcut o scurtă vizită ca să-i aducă haine Erinei și să 
vadă dacă n-avea nevoie de ceva. Infirmiera de ocazie se pregătea 

să facă un pic de ordine când văzu pe fereastra bucătăriei silueta lui 
Bernie în faţa clădirii jurnalului. Era clar că dădea indicaţii 
angajaţilor să repare stricăciunile produse de incendiu. 

Erina era în salon când Bernie sunase dimineaţă, şi comentariile 
lui Hunter o cam enervaseră. 

— Perfect, Bernie, spusese el. În orice caz, am deplină încredere în 
tine în privinţa asta. Cunoști la fel de bine ca mine cum stau lucrurile. 

Bine. Bernie se ocupa deci de jurnal și ea de casă... 

După ce termină ce avusese de făcut în bucătărie, Erina se duse în 
baie. Jetul puternic al dușului o reconfortă. Se șterse viguros, apoi se 
hotărî să se imbrace cu un minunat corsaj brodat și să se parfumeze 
cu apa de colonie pe care Marlys se gândise că era bine să i-o aducă. 

Aproape începea să se întunece când Hunter se aventură în 
bucătărie, aparent buimac, anunţând-o că-i e foame. Femeia pregăti 
o omletă uriașă pe care bolnavul o devoră imediat, insistând în mai 
multe rânduri să bea multă apă, așa cum îi recomandase infirmiera. 
Hunter se strâmbă dezgustat, aducându-și aminte de 
încântătoarea... zgripțuroaică ce avusese grijă de el la policlinică, 
dar se abţinu să facă vreun comentariu. 

După ce el se așeză din nou, Erina îl întrebă pe un ton cât putea 
de neutru: 

— Acum ești pregătit să faci baie? 

Un licăr de amuzament îi apăru în ochi în clipa în care el îi 
răspunse: 

— Da. Dar mă tem că nu mă descurc de unul singur... 

— Şi sunt sigură că... ţi se rupe inima din cauza asta, replică ea 
cu mâinile în şolduri. 

— Cum ai ghicit? întrebă el, nevinovat. 

— Pură intuiţie feminină! Fie. Propun să începem spălându-te pe 
cap în bucătărie. Ar fi mai comod. 

Femeia își trecu degetele prin părul lui des, negru ca pana 
corbului și adăugă: 

— Ai părul cam lung. Dacă ai o foafrecă bună, aș fi tentată să te 
tund un pic. 

— De acord. O găsești în sertarul biroului meu. 

Îl mângâie pe frunte. 

— N-am mai văzut sprâncene atât de dese și vraiște ca ale tale. 
Uneori, parcă ești un sălbatic. 

— Dar... sunt un sălbatic! replică el râzând. 

Își privi adânc în ochi interlocutoarea și adăugă: 

— Trebuie doar să știi cum să mă iei ca să mă îmblânzești. 

— Da? Ce vrei să spui cu asta? 

— Că o femeie cu ochii verzi, înarmată cu o foarfecă bună, ar 
trebui să se descurce, răspunse el făcându-i cu ochiul. 

— Hunter Wolf, nu e ora cea mai potrivită pentru asemenea 
glume. Poate o să fiu tentată să mă răzbun pe tunsoarea ta! 

Operaţiunea se desfășură fără nici o problemă și el o felicită pe 
Erina pentru talentul de frizeriţă. Apoi aşteptă. Nu-i promisese c-o 
să-i facă baie? 

— Hmm! În ceea ce priveşte baia, spuse ea până la urmă, sunt 
mai multe posibilităţi. 

— Perfect. Să le vedem pe rând. 

— Ei bine, este... 

— De ce nu te așezi în faţa mea? 

Ea se conformă, inspiră profund şi începu din nou. 

— Este o variantă care se cheamă „toaleta pisicii“. 

— Aha! Ne-ar trebui şi o pisică... observă el, străduindu-se să 
rămână serios. 

— Nu, expresia asta înseamnă... 

Văzându-i sclipirea amuzată care-i lucea în privire, ea ridică 
ochii spre cer şi mormăi: 

— Hunter... Trebuie neapărat să complici situaţia?! În orice caz, 
soluţia asta nu mi se pare cea mai potrivită. Rămâne bineînţeles 
baia stând „culcat“. 

— Poftim? 

— Așa li se face baie la spital bolnavilor care nu se pot ridica, îi 
explică ea zâmbind. 

— Dar... nu e cazul meu. 

— Hmm... da. 

— De fapt, mi-ar plăcea pur și simplu o baie caldă... normală... 
în cadă... La fel ca toţi oamenii! declară el ca şi cum atunci ar fi 
descoperit soluţia ideală. Dar bineînţeles, o să trebuiască să nu-mi 
ud bandajele pe care abia le-am schimbat. 

— E destul să ţii mâinile deasupra apei. 

— Bineînţeles, aprobă el absolut inocent. Totuși, mă simt încă 
impregnat cu fum. Aș avea nevoie să fiu săpunit și clătit. De către 
cineva care ştie ce îndur. Cineva care... 

— Foarte bine, i-o tăie infirmiera ad-hoc. Ti-am promis, o fac! Mă 
duc să dau drumul la apă în cadă. 

Femeia îl ajută să se dezbrace de tot. Situaţia începea să se 
complice. In ciuda expresiei ei detașate, Hunter era perfect 
conștient de privirea ei panicată și de mâinile care-i tremurau 
puţin. Și asta îl tulbura teribil, amuzându-l în același timp. O ghicea 
cum se simţea și-i privea cu interes evoluţia. 

Când bolnavul ridică piciorul pentru ca să-i scoată blugii, nu 
putu să-și stăpânească un hohot de râs. 

— Miss O'Neill, ești cam stacojie pentru o față palidă! Liniștește-te. . . 
Doar nu este prima oară când mă vezi dezbrăcat. 

— Nu, bineînţeles, bombăni ea. Dar este prima oară când te 
dezbrac eu. 

— Exact. Eu te dezbrăcam întotdeauna. Și de altfel, dacă-mi 
amintesc bine, te înroșeai la fel ca acum. 

Bărbatul oftă și intră cu precauţie în cadă. 

— Dar evident, continuă el, asta se întâmpla înainte să te 
hotărăști să faci pe infirmiera desăvârșită. Pe atunci, corpul meu nu 
era pentru tine un obiect de îngrijire clinică. 

Preferând să nu-i răspundă, puse mâna pe săpun, hotărâtă să 
termine cât mai repede. 

— Încet, miss O'Neill! Nu uita că sunt rănit și în consecință 
trebuie să mă tratezi cu o grijă deosebită. 

Erina îl rugă să se întoarcă pentru ca să-l poată freca pe spate cu 
buretele. 

— Hmm! murmură el, cu ochii închiși. Ce senzaţie plăcută... 

— Nu te mai dor mâinile? 

—Nuuu!! În momentul de faţă, nu mă mai doare absolut nimic. 

Câteva minute mai târziu, când Hunter ieși din cadă, nu mai era 
nici cea mai mică urmă de amuzament în privirea lui. Nici Erinei 
nu-i venea să glumească. ÎL înfășură într-un prosop mare și începu 
să-l şteargă cu băgare de seamă. 

Hunter încerca să lupte cu dorinţa violentă care se trezea în el. 
Din prima clipă când o revăzuse pe Erina, știuse că vor face 
dragoste din nou. Însă de data asta, era hotărât să aștepte 
momentul prielnic, să nu bruscheze evenimentele. 

Și iată că era în faţa Erinei. Fiecare celulă din el o cerea. Braţele 
rănite îl împiedicau s-o strângă la piept, s-o mângâie. 

În timpul spălării, corsajul femeii se udase. Sfârcurile sânilor se 
profilau acum de sub materialul transparent. 

Privirile lor se întâlniră și în clipa aceea Hunter înţelese că 
dorința pentru Erina era mai puternică decât durerea fizică. Se 
aplecă spre ea și o atinse cu bărbia pe umăr, la baza gâtului, 
inspirând parfumul care se degaja din firele fine de păr blond. 

Femeia se cutremură, apoi se prinse de el, nerăbdătoare să-i 
mângâie pielea umedă și mătăsoasă. Hunter întinse mâinile spre ea, 
uitând de răni, dar trebui să-și aducă aminte și să-și întrerupă 
gestul. Mângăâierile din ce în ce mai insistente ale femeii îl 
înnebuneau. Cu inima bătându-i gata să-i spargă pieptul, puse 
stăpânire pe buzele ei cu un sărut care dură o eternitate. 

Degetele ei fine îi trasau urme de foc pe spate, pe piept. 
Coborau pe abdomen... Când răsunară bătăi în ușa de la intrare. 

— Oh! Nu... gemură la unison. 

Aşteptară, încremeniţi în această poziţie, dar vizitatorul 
inoportun bătu din nou. 

— Nu răspundem, sugeră Hunter. 

În clipa aceea, ușa se deschise și o voce de femeie îl strigă pe 
Hunter. Cu ochii ieșiți din orbite, Erina se repezi imediat spre ușa 
de la baie care rămăsese întredeschisă și o trânti. Se aplecă să ia de 
pe jos blugii lui Hunter și-i întinse. 

— Du-te şi întreab-o ce vrea, şuieră el. 

— Trebuie să-ţi aduc aminte că este vorba despre brațul tău 
drept?... îl luă ea peste picior. 

— Ascultă-mă Erin! Grăbește-te.... 

— De ce? O crezi în stare să vină să te caute până aici? 

Privirea lui ucigașă o determină să se conformeze rapid. Bernie 
remarcă imediat ţinuta în dezordine a Erinei, dar se abţinu să facă 
vreun comentariu. 

— Ce mai face Hunter? se interesă nou-venita. 

— Hmm... Rănile sunt destul de grave. 

Cu obrajii în flăcări, își trecu o mână peste faţă, doar ca să facă 
ceva. 

— Dar îl cunoşti, continuă Erina. Nu vrea să se dea bătut. 

Ca de obicei, Bernie era impecabil machiată și coafată, și purta 
o rochie care i se potrivea de minune. 

— S-a... culcat? întrebă ea. 

— Nu, răspunse Erina grăbită. Eu... Vine imediat. 

Chiar în clipa aceea, Hunter intră în salon. Avusese timpul să 
adopte o expresie rătăcită. 

— Bună seara, Bernie. 

Bărbatul era cu pieptul gol și Erina își spuse că și Bernie îi 
împărtășea părerea: Hunter era teribil de seducător. 

— Ooof!! Hunter, mieună „mâna lui dreaptă“. Cum îţi mai simţi 
mâinile? 

— Destul de rău, Bernie. Durerile sunt cumplite. Te-ai ars 
vreodată? o întrebă el prăbușindu-se într-un fotoliu. 

Era clar că Hunter tocmai făcuse baie. Și corsajul umed al Erinei 
dovedea că participase activ la această acţiune... Bernie bănuise tot 
timpul că patronul iubea în continuare o femeie pe care o 
cunoscuse cândva. Fără îndoială, femeia aceasta era Erina. 

— Da, răspunse în cele din urmă cea întrebată, dar a fost vorba 
de niște arsuri neînsemnate. 

— În sfârșit... Mă simt deja un pic mai bine ca aseară. Ce-ai făcut 
pe ziua de azi? 

— Am luat fotografiile din birou înainte să intre cineva, pe urmă 
oamenii au venit să curețe și să pună totul în ordine. Trebuie 
schimbată mocheta, scaunele, și de cumpărat un nou aparat de 
fotografiat, pentru că ăsta nu se mai poate repara. Câteva dosare au 
ars, dar cea mai mare parte au scăpat, datorită ţie. Extinctoarele 
astea sunt miraculoase! Din păcate, spuma lor albă, împreună cu 
funinginea, formează un amestec greu de înlăturat. În fine, totul 
este aproape curat și nu rămâne decât să sperăm că mirosul va 
dispărea cât de curând. 

Hunter îi făcu cu ochiul Erinei. 

— Ce ţi-am spus? Femeia asta e uimitoare! 

— Absolut. Se pare că este întotdeauna unde trebuie în 
momentul când este nevoie de ea... 

Hunter își ascunse zâmbetul în fața acestei remarce pline de 
subînțelesuri. Ştia că trebuia să joace scena asta cu multă 
diplomaţie. 

— Săptămâna asta, Bernie o să-mi fie absolut indispensabilă — o 
dată în plus! — adăugă patronul. Fără ea, jurnalul nu va intra la timp 
în imprimerie, și este nevoie să apară la data stabilită. 

— Am fotocopii ale articolelor care erau pe birou, declară 
prevăzătoarea secretară așezându-se în faţa lui. Și... la ce se referă 
editorialul? 

— O să redactez altul în care o să fie vorba despre incendiu. Am 
să ţi-l trimit mâine dimineaţă la prima oră. 

— Pot să... 

— Hunter o să mi-l dicteze mie, interveni Erina fără să-și scape 
rivala din ochi. O să-l bat la mașină şi o să ţi-l aduc. 

— Pot să mă ocup eu de asta... propuse Bernie. 

Una lângă cealaltă, cele două femei așteptau verdictul pentru a 
rezolva o problemă aparent minoră. Femeile acordă deseori o 
importanţă exagerată unor astfel de lucruri... 

— N-are rost, Bernie, spuse patronul zâmbind. Ai deja destule 
lucruri de făcut din cauza infirmităţii mele temporare. Mâine o să 
vin la birou și va trebui să mă asiști mai mult ca de obicei încă o zi, 
două. De îndată ce va fi posibil, o să fac câteva vizite. 

Vorbitorul sesiză o sclipire de interes în ochii Erinei. 

— Câteva interviuri... speciale, sunt necesare, oftă el. 

— Bine. Mâine dimineaţă vom stabili un plan de acţiune, decretă 
Bernie. 

— Contez pe tine. 

Bernie era satisfăcută. Ieși afară, convinsă că patronul avea 
nevoie și deplină încredere în ea. Convinsă de asemenea că atunci 
când femeia din Est va pleca, Hunter Wolf va fi tot acolo. Și ea de 
asemenea. 

Când ușa se închise în urma lui Bernie, Hunter se întoarse spre 
Erina. 

— Unde eram înainte de această vizită neașteptată? 

— Cred că eram pe punctul de a redacta un editorial. Unde 
găsesc niște hârtie și ceva de scris? 

Hunter oftă resemnat. 

— În birou. 

Au lucrat împreună la articol bând în acest timp câteva căni cu 
cafea. Cu totul absorbiți de treaba pe care o făceau, tresăriră 
amândoi când sună telefonul. 

— E un apel de la distanţă, spuse femeia întinzându-i telefonul. 

Erina nu vroia să se dovedească indiscretă, dar se surprinse 
trăgând cu urechea la ceea ce spunea Hunter în legătură cu 
incendiul. 

— Nu înţeleg de ce se încăpăţânează împotriva mea. Da, știu că 
sunt extremiști, dar pot să mă duc acolo și... Evident... Nu. Mă 
simt bine... Nu. Doar dacă te hotărăști să-mi donezi o bucată de 
piele! 

În încăpere răsună râsul lui Hunter. 

— Ascultă, Sam, trimite-mi tot ce ai... Seamănă destul de bine cu 
cel care se află la Crimson Eagle... Da, am unul, dar simt teribil 
nevoia unuia la fel cu al acoliţilor tăi! 

Hunter izbucni din nou în râs. 

— Nu. Nu se dă o dată cu cardul de presă! De acord, Sam. Ai grijă 
de tine... O să te mai sun. Pe curând. 

Erina hotărî să fie sinceră. De ce să pretindă că nu ascultase? 

— S-ar zice că ești pe o pistă. 

Bărbatul ridică din umeri și bombăni ceva de neînțeles. 

— Ai vreun plan în afacerea asta? se interesă femeia apropiindu-se 
de el. 

— Întotdeauna am planuri. 

Ea înţelese că n-avea rost să insiste. 

— Ce păcat că nu mi-ai spus asta acum doisprezece ani, declară 
Erina zâmbind. 

— Pe vremea aceea, le spuneam vise. Ai fi vrut să le spun 
„planuri“? 

— Poate. Astăzi, dimpotrivă, cuvântul „vise“ îmi place mai mult. 

Femeia se aplecă spre el până când frunţile li se atinseră, și el îi 
puse mâinile pe umeri. 

— Când o să reușim să punem lucrurile la punct în relația 
noastră, Erin O'Neill? 

— Tu ce-ai vrea să faci? 

— Eu aș vrea să te seduc și crede-mă... Parc-ar fi o picătură 
chinezească. Nu mi-e de loc uşor să mă descurc fără mâini... 

Îi făcu cu ochiul. 

— Mi se pare că eram pe drumul cel bun când a bătut Bernie la 
uşă... 

— Nu era decât un joc de copii care nu ar fi dus la nimic, afirmă 
interlocutoarea râzând. 

Fl îi mângâie buzele cu un sărut. 

— Eşti sigură? 

Erina schiță un zâmbet. 

— N-am făcut nimic altceva în afară de un tratament tipic ce se 
administrează arsurilor: terapia apei. 

— De obicei, apa stinge flăcările, șopti el. Or, tu mi-ai aţâţat 
dorinţa. De ce să nu încercăm să înfrângem răul cu rău? Să lăsăm să 
ardă focul pe care-l trezești în mine, și poate asta o să-mi 
domolească durerea arsurilor... 

— Hunter, e ridicol ce spui! 

În timp ce infirmiera îi schimbase pansamentele la policlinică, 
Erina fusese și ea alarmată de vederea cărnii arse şi de paloarea de 
pe fața lui Hunter, în timp ce primea îngrijirile. 

—Eu... Mi se pare... imposibil, bâigui ea. 

—Lasă-mă cel puţin să încerc. 

Se grăbi să pună din nou stăpânire pe buzele ei, și Erina se 
avântă și ea. Ştia că era pregătită să colaboreze din toată inima în 
această tentativă. 

Se apropiară încet de cameră. Acolo, Hunter o privi cum se 
dezbracă. l-ar fi plăcut să-i scoată el hainele una câte una, la fel ca 
altădată, însă situaţia asta parcă făcea mai puternică legătura lor. Ea 
nu-l privea ca pe un om bolnav. Venea la el pur și simplu ca o 
femeie spre un bărbat. 

Hunter era întins pe pat. ÎL dezbrăcă fără să-l piardă din ochi şi 
pe urmă se lungi lângă el. El își înfundă imediat fața în părul ei 
blond. Mirosea a primăvară. 

— Miss O'Neill, îi șopti mușcând-o de lobul urechii, am să-ți 
demonstrez că nu sunt complet handicapat... 

Erina nu întârzie să constate acest lucru. Aplecat peste ea, 
Hunter îi acoperea tot trupul cu săruturi, cu mângâieri nebune care 
o făceau să-și piardă capul. Cu degetele încleștate în părul lui negru 
și des, femeia clătina din cap gemând de plăcere. 

— Oh, Erin... te doresc atât de mult... îi șopti bărbatul. 

— Şi eu... acum sunt a ta... 

— Nu, eu sunt al tău... murmură bărbatul întinzându-se pe spate. 

ÎI acoperi cu trupul ei și descoperiră împreună plăcerea pe care 
o încercaseră cu mulţi ani înainte. Strânși unul lângă celălalt, 
mișcându-se în ritmul pe care-l dicta dorinţa, ajunseră din aproape 
în aproape la momentul extazului. 

Apoi nu se mai mișcară, copleșiți de bucuria de a se fi întâlnit 
din nou. 

— Nu s-a schimbat nimic, spuse femeia câteva clipe mai târziu. 

— Cum?! o întrebă el surprins. 

— Între Hunter , cel pe care-l știam înainte și cel pe care-l 
regăsesc astăzi. Vroiam să ştii asta. 

— Totuşi, ai fost măritată. 

— Şi tu ai mai ţinut în braţe alte femei. A fost... ca acum? 

— Nu, veni răspunsul fără șovăire. 

— Nu mă îndoiam. Când... am făcut dragoste... am înţeles că 
am trăit amândoi la fel de intens momentul. Am avut strania 
impresie că m-am întors la locul căruia îi aparţin... Aici, cu tine. 

O sărută uşor, pe tâmplă. 

— De ce ai aşteptat atât? 

— Of! Hunter... Pe vremea aceea, din păcate, nu eram în 
stare să trăiesc această relaţie la fel de simplu ca tine. Mai întâi 

teama, apoi încăpăţânarea și orgoliul m-au împiedicat să mă 
întorc. Mă gândeam adeseori la tine. Mă întrebam dacă m-ai uitat... 

— Nu te-am uitat niciodată... 

— Când te-am revăzut, mi s-a părut că este în același timp ceva 
minunat și îngrozitor. 

— Nu prea te înţeleg... 

— Se schimbaseră atâtea, și până la urmă, totul e la fel ca 
altădată... 


Nu peste multă vreme, Erina adormi. Hunter, dimpotrivă, nu-și 
găsi somnul decât în zori, când oboseala l-a răpus, atenuându-i 
durerile arsurilor. 

Mai dormea încă, atunci când se auzi soneria telefonului. Erina 
se repezi spre aparat ca nu-l trezească și pe el. Era Marlys. 

— Brenda Chase a venit aseară, spuse ea. Vroia să stea de vorbă 
cu tine și m-am gândit că ar fi bine să știi. Pot să trec să te iau. Dacă 
vrei, poate o conving să vină la tine, la Hunter. 

— Nu, n-are rost. Sunt mulțumită că m-a căutat. O să fiu gata 
într-o oră. 

— Ce mai face Hunter? 

Un zâmbet satisfăcut apăru pe buzele tinerei femei. 

— Cred că a avut o noapte foarte agitată, dar acum, în sfârșit, 
doarme. Astăzi ar trebui să se întoarcă la clinică, prin urmare am să 
mă întorc mai târziu să-l conduc. 

— Cunoscându-l destul de bine pe Hunter, cred că o să se 
înzdrăvenească repede. 

— Da, evident. Dar n-aș vrea să-l fac să nu ia în serios lucrurile și 
rănile să se infecteze. Te aştept la ușă, Marlys. În primul rând, 
spune-i Brendei să nu plece înainte să vin eu. 

Ultima dată când aceasta se refugiase la misiune, nu rămăsese 
destul timp ca să analizeze situaţia în perspectivă. Se întorsese 
acasă de îndată ce bărbatul își ceruse scuze, și era clar că se trezea 
încă o dată în faţa aceleiași probleme. 

Erina își recuperă hainele de pe jos și trase draperia astfel încât 
camera să rămână în penumbră. Aerul dimineţii era răcoros în 
vreme ce atmosfera încăperii parcă mai vibra încă după scena 
fierbinte de dragoste. Se uită la cearșafurile șifonate pe care se 
odihnea Hunter, și un ciudat sentiment de posesiune o cuprinse. 

Se încruntă şi se duse în baie. Un duș călduţ, de bună seamă că 
o va face să-și vină în fire. După care se va ocupa de Brenda și va 
încerca să se gândească exhaustiv la situaţia asta. 

Reveni în cameră în vârful picioarelor ca să-și caute sandalele pe 
care le uitase. 

— Erin... 

Se întoarse spre Hunter care o privea, cu ochii larg deschişi. 

— Credeam că dormi. 

— Te rog să-i duci editorialul lui Bernie și să-i spui că o să vin și 
eu acolo, mai târziu. 

— Bineînţeles. Nu crezi că ar trebui... 

— Am mult de lucru, și tu la fel. Mă duc singur la policlinică. 
Orice-ai crede, n-am nici un chef să las arsurile să se infecteze. 

Așadar auzise ce vorbise cu Marlys. 

— Bine. Îţi pregătesc micul dejun. 

— Nu. N-are rost. Marlys trebuie să sosească. Ar fi mai bine să te 
întâlneşti cât mai repede cu Brenda. 

În primul rând, nu vroia să se obișnuiască prea mult cu prezenţa 
ei, astfel încât să nu se mai poată dispensa de ea. O dorea de ani de 
zile, dar nici nu se punea problema să-i devină indispensabilă. 
Refuza să sufere ca un condamnat. 

Erina hotărî că era dreptul lui Hunter s-o întâlnească atunci 
când vroia el. Dimensiunile pe care le căpătase această noapte 
pentru ea o speriau puţin. Trebuia să se gândească mai bine, nu să 
se arunce înainte cu ochii închiși. 

Femeia aşteptă o săptămână. O săptămână în timpul căreia el nu 
dădu nici un semn de viață, nici măcar să vorbească despre catalog. 
Când își călcă orgoliul în picioare și sună la Edition Wolf, i se 
răspunse că Hunter nu era acolo. De fapt, plecase din oraș, și 
Bernie nu știa când se va întoarce. Nu, era imposibil de găsit la 
telefon. 

La Crimson Eagle nu era nici curent electric, nici apă curentă, 
nici telefon. Erina își aminti de apelul de la distanţă la care asistase 
și ea. Hunter făcuse aluzie la cineva care se găsea la Crimson 
Eagle... Sigur era acolo. Îi puse câteva întrebări abile lui Bernie și 
trase concluzia că avea dreptate. 

Trebuia să se ducă acolo. Cineva la care ţinuse atât de mult 
fusese asasinat și acum, altcineva pe care-l iubea, era în pericol 
acolo. 

Îmbrăcă niște blugi și un tricou larg, după care se duse la 
Edition Wolf, neavând încă nici un plan stabilit. Camioneta firmei 
se afla în faţa biroului. 

— M-a sunat Hunter... îi spuse lui Bernie. Vrea să-i duc 
camioneta la Crimson Eagle și să-i iau mașina. 

— De ce, mă rog? replică secretara, surprinsă. 

Hunter îi spusese să nu-i spună Erinei că era la Crimson Eagle, 
dar se părea că se răzgândise. 

— Nu știu, răspunse nou-venita, inocentă. Poate au nevoie de o 
mașină mai mare. 

Bernie se încruntă. 

— Ciudat. Mi-a spus să mă ocup de căţeaua lui, de casă și de 
jurnal... De ce nu mi-a cerut să-i duc cămioneta până acolo? 

— Bănuiesc că vrea să aibă pe cineva de încredere în permanenţă 
aici, să aibă grijă de bunul mers al lucrurilor. 

Erinei nu-i plăcea lingușeala, dar în cazul ăsta era neapărat 
nevoie să câștige încrederea lui Bernie. 

— Jurnalul ăsta este cel mai important lucru în viaţa lui și ti l-a 
încredinţat ţie. Doar tie. Te invidiez, Bernie. 

Rostind aceste cuvinte, își dădu seama cu amărăciune că nu 
spusese decât adevărul. 

— Bine, oftă secretara. Mă duc să caut cheile. 

Erina se hotărâse să facă aprovizionarea pentru locul unde se 
ducea. Pe drum, se opri în faţa unei băcănii și cumpără un stoc de 
mâncare. Era o şiretenie care fără îndoială va face să fie bine primită 
la Crimson Eagle. 

Gardianul de la intrarea în tabără nu era cel pe care-l întâlnise 
prima dată. Acesta părea mult mai puţin convins de utilitatea 
sarcinii pe care o avea de îndeplinit aici și Erina avu chiar impresia 
că-l deranja. 

— Hunter Wolf mi-a cerut să-i aduc camioneta și să-i iau în schimb 
mașina. Comanda pe care mi-a trimis-o este încărcată în spate. 

— Despre ce-i vorba? 

— Mâncare, nimic altceva. Poţi să verifici singur. 

Gardianul se conformă fără grabă, apoi îi făcu semn să meargă 
mai departe. Femeia urmă drumul prăfuit și ajunse în vârful colinei, 
înaintea aliniamentului unor mici cabane cu aspect jalnic. Corturile 
de pânză păreau mai potrivite cu acest decor. Destul de stânjenită, 
Erina trebui să-și continue drumul. 

Îşi continua drumul aproape la pas, când văzu un băiețel 
grăbindu-se să intre într-un cort. Hunter ieși imediat de acolo. Opri 
motorul, cobori din mașină, cu un zâmbet nesigur pe buze. 
Bărbatul stătea cu faţa la ea, cu trăsăturile încordate. Un al doilea 
bărbat ieși din cort și un al treilea scoase capul pe deschizătura 
cortului, intrigat de sosirea neașteptată a camionetei. 

— Erina, ce naiba cauţi aici? mormăi el încet, să nu-l audă ceilalți. 

— Am... adus provizii. 

— Cum?! 

Cei doi indieni se aflau acum la un pas de ei și o priveau 
bănuitori. 

— Vino să-ţi arăt ce am cumpărat, spuse femeia pe un ton care 
se vroia vesel. 

Hunter o urmă. De îndată ce se găsiră la adăpost de privirile 
indiscrete în spatele ușii camionetei, o întrebă amenințător: 

— Erin, ce înseamnă asta? 

— Trebuia să te întâlnesc. 

— Cum ai făcut rost de camionetă? Doar i-am spus clar lui Bernie 
să nu-ți spună unde sunt. 

— Nu te-a dat de gol. Mi-a spus pur și simplu că ai plecat din 
oraș. Eu am dedus că te-ai dus la Crimson Eagle, și am inventat o 
poveste ca s-o fac să-mi dea cheile mașinii. 

Fl îi puse mâinile pe umeri clătinând din cap. 

— De ce?... 

— E aici, nu-i aşa? Omul care... 

Hunter puse stăpânire pe buzele ei cu o forță uimitoare. Când 
el se retrase, femeia îi remarcă pe cei doi indieni care erau în 
imediata lor apropiere. 

— Perfect, spuse el cu un zâmbet care o uimi pe tânăra femeie. 
Este exact ce avem nevoie. Sper că n-ai uitat nici carnea uscată, nici 
ouăle... 

Erina confirmă, clătinând din cap. 

— Hunter, spuse unul dintre cei doi bărbaţi. Nu avem nevoie de 
„wasicu“ aici. Nu aduc decât probleme. 

Un al treilea glas se auzi în spatele Erinei. 

— Asta e treaba lui Hunter. O să aibă grijă de ea. 

Erina se întoarse, cu zâmbetul pe buze, și strânse mâna pe care 
i-o întindea Johny Parker. 

— Oh! Johny! exclamă ea. Sunt atât de bucuroasă să te revăd. Nu 
te-ai schimbat deloc. 

— Hunter mi-a spus că lucrezi la misiune. 

— De ce-a venit aici? insistă unul dintre bărbaţi. 

— Eu i-am cerut, Tim. Erina este femeia mea și o să rămână aici 
până o să-i spun eu să plece. 

— Vă las cortul meu, propuse Johny cu o strâmbătură comică. La 
fel ca altădată... 

Hunter o prinse pe Erina de umeri și se îndreptară spre tarcul cailor. 

— Ai grijă să nu abordezi subiecte spinoase, îi șopti la ureche. 
Trebuie să fie vorba despre o vizită conjugală. Scurtă și tandră. 

— Nebunul ăla periculos e aici, nu-i așa? 

— Erin, n-ar fi trebuit să faci o asemenea nebunie. Și acum, mi-e 
imposibil să te trimit înapoi. Avem de jucat o scenetă... 

Spunând acestea, o sărută din nou, mimând patima. 

— Se uită la noi? reuși ea să-l întrebe în șoaptă. 

— Probabil. 

— De ce? 

— Pentru că nu prea au încredere în noi. Prin urmare, dacă ai 
venit aici să faci pe detectiva, te sfătuiesc să schimbi rolul! E mult 
prea periculos. O să mergem două ore în cortul lui Johnny, astfel 
încât nimeni să nu aibă nici o îndoială în privința intentiilor tale, 
apoi o să duci camioneta înapoi de unde ai luat-o. 

— Nu plec decât dacă pleci și tu. 

El îi zâmbi sardonic şi o strânse mai tare. 

— Erin, nici eu nu vreau să rămân mult timp aici. Locul ăsta nu 
e pentru tine. 

— Nu-mi pasă, replică femeia, încăpățânată. Vreau să fiu lângă 
tine. Mi-e frică să nu ţi se-ntâmple ceva... 

— N-o să se-ntâmple. Măcar atâta vreme cât o să continuu să mă 
port așa cum am făcut până acum. Prezenţa ta poate, dimpotrivă, 
să-i irite. 

— Să irite „pe cine“? 

— Nu contează pe cine. Poate chiar pe mine! Oamenii ăștia nu 
glumesc. Ceea ce trăim acum nu este un joc pentru adolescenţii 
care sunt în vacanţă. Johny nu mai este tânărul nepăsător pe care 
l-ai cunoscut cândva. Cât despre mine... 

Femeia clipi din ochi de câteva ori, încercând să lupte împotriva 
lacrimilor care stăteau s-o năpădească. Trebuia neapărat să nu 
plângă. Ar fi fost un semn de slăbiciune și vroia să-i arate că e tare. 

— Aici a fost ucisă Louise, declară femeia, străduindu-se să nu-și 
trădeze tensiunea care o cuprindea. Te iubesc, Hunter, și nu vreau 
să te împuște cineva. În condiţiile astea, nu pot să mă întorc la 
misiune, să fiu atentă la problemele femeilor. Nu vreau să aud la 
radio că ai fost omorât. 

Hunter se opri și o privi atent, cu un zâmbet vag pe buze. 

— Mă iubeşti și crezi că cineva o să mă omoare. Viitorul nostru 
mi se pare compromis... 

— Nu-mi vine să râd, Hunter! 

— Păcat! Speram că e vorba de o glumă... cel puţin în privința 
morții care mă așteaptă! 

Ea își mușcă buzele. 

— Îţi surâde perspectiva de a-ţi petrece noaptea în cortul meu, 
într-o tabără cu indieni Sioux? o întrebă strângând-o în brațe. 


Capitolul 9 


Soarele dispărea la orizont când Hunter și Erina se întoarseră la 
corturi după o plimbare prelungită. 

Hunter reușise să-i facă o fotografie celui pe care Sam Whiteman 
îl bănuia că face parte din grupul Pan-Indian Liberation. Rick Morales 
manevrase cu multă fineţe până să devină mâna dreaptă a lui Johny, 
și nu-i va fi ușor să-l convingă pe acesta din urmă că se înșelase. 

Prezenţa femeii nu-i ușura sarcina. Câtă vreme se afla pe 
meleagurile astea, trebuia să acţioneze cu prudenţă și s-o 
supravegheze tot timpul. 

— Arsurile încep să se cicatrizeze? întrebă ea. 

Hunter purta o cămașă cu mâneci lungi care-i acopereau rănile. 

— Da. Este mult mai bine. 

— Biroul ziarului parcă e nou-nouţ. Bernie a mai demonstrat o 
dată că este întruchiparea eficacităţii. De altfel, nu prea a înțeles de 
ce m-ai desemnat pe mine să-ți aduc camioneta... 

— Poftim? întrebă bărbatul făcând ochii mari. 

— I-am explicat că prezenţa ei este indispensabilă la jurnal, se 
grăbi Erina să-i răspundă. Că nu ai decât în ea încredere să conducă 
activităţile de acolo. 

— Doamne! Eşti un bun psiholog dacă ai reușit s-o flatezi în felul ăsta! 

Femeia încuviință făcând o grimasă. 

— O să vedem dacă vei fi la fel de încântată după ce vei petrece 
o noapte sub cerul liber, pe pământul gol... 

Cinară în faţa unui foc de lemne, împreună cu Johny, și 
depănară amintiri din cele câteva luni pe care le petrecuseră 
împreună, cu doisprezece ani în urmă. Pe urmă, Johny îi conduse 
la cortul lui, care era deoparte faţă de celelalte, și se retrase discret. 

Era prima oară când Erina dormea în asemenea condiţii și 
înțelese repede că la romantismul acestui fel de a trăi se adăugă și 
lipsa de confort. Pânza din care era făcut cortul era destul de deasă 
ca să-i protejeze de adierea rece a nopţii. Mobileirul era destul de 
restrâns, dar era format totuși din două scăunele și două saltele pe 
care erau așezate niște pături ţesute de mână. 

O sobă mică se afla la mijloc și câteva ustensile de bucătărie erau 
aşezate împrejur. Erina se așeză pe una din saltele și se uită la 
Hunter care făcea focul. 

— Mâine dimineaţă mergem să ne spălăm într-un râuleţ care se 
află nu departe de aici. Vom fi la adăpost de privirile celorlalți și 
vom pleca destul de devreme. Indienii așteaptă ca roua să se usuce 
ca să nu-și strice mocasinii! 

Îi făcu cu ochiul și adăugă: 

— Aici trebuie să te porţi cu multă demnitate... 

— Cu cine crezi că vorbeşti?! protestă ea râzând. 

— Cu nevasta lui Hunter Wolf! Soţia indiană merge în urma 
soțului, nu mănâncă decât după ce mănâncă el și vine imediat ce 
este chemată. 

— Cum îndrăznești să rostești asemenea tâmpenii în faţa mea? 
exclamă femeia, amuzată. 

— Mai ales, ai grijă să pleci ochii când vorbeşti cu mine și nu 
ridica glasul, continuă el punând ceaunul pe foc. 

Se întinse pe cealaltă saltea. 

— Și acum, vino în braţele mele, nevastă! O femeie nu doarme 
niciodată în patul unui bărbat cu care nu este măritată. Ori, tu ești 
lungită sub pătura lui Johny Parker! 

Erina se conformă acestor indicaţii, apoi se cuibări la pieptul lui. 
Hunter îi ridică bărbia și murmură, brusc serios: 

— Nu uită regula asta de aur, Erin: nu vei mai dormi niciodată în 
patul altui bărbat. Lucrul ăsta m-a înnebunit timp de doisprezece ani. 

— N-am fost niciodată fericită cu... 

Tăcu imediat, brusc incapabilă să pronunţe numele fostului soț. 

— Regula asta... li se aplică șI bărbaţilor? chicoti ea. O să fiu 
singura femeie care va dormi în patul tău? 

— Erin, nu doresc pe nimeni altcineva în afară de tine. De altfel, 
numai pe tine te-am dorit întotdeauna. 

Se aplecă peste ea și-i acoperi ceafa cu sărutări în timp ce 
mâinile lui i se strecurau sub pulover. 

— Ştiu că n-am dreptul să fiu geloasă, și totuși sunt... 

O dezbrăcă în pielea goală cu gesturi lente, pline de tandrete. 

— Te-am iubit întotdeauna, îi șopti. Rămâi cu mine și nu va mai 
fi niciodată loc pentru o altă femeie în patul meu. 

— Te iubesc... 

Mai rostise cuvintele acestea. Și cu toate astea, îl părăsise. Poate 
de data asta... De data asta întorsese spatele lumii căreia îi 
aparținea ca să se întoarcă la el. Făcuse în sfârșit alegerea. Un 
zâmbet de triumf apăru pe buzele lui Hunter în timp ce femeia 
murmura: 

— Hmm! E minunat... Tot praful ăsta... 

— O să se risipească, termină în locul ei. O dată cu amintirile 
dureroase ale trecutului... 

—Da... 

Când se întinse din nou lângă ea, femeia îi scoase hainele fără 
să-l scape din ochi. Nu-l mai privise niciodată așa, înainte. 

Nici o urmă de teamă, timiditate sau furie nu i se citea în ochii 
verzi. Numai încredere și dragoste. 

În clipa aceea, Hunter nu regreta decât un singur lucru: că Erin 
nu era într-adevăr soţia lui. Și acest gând îl cutremură, pentru că nu 

se mai gândise la însurătoare de ani de zile. Pe deget, avea un inel 
vechi pe care i-l dăduse cândva bunicul. Și-l scoase și i-l puse femeii 
pe inelar. 

Erina nu puse nici o întrebare. ÎL acceptă pur și simplu. 

— Iubeşte-mă, Hunter... 

— Te iubesc. Te-am iubit întotdeauna. 

— Vino... acum... 

Se dăruiră unul celuilalt cu un elan plin de pasiune și uitară 
trecutul, restul lumii, ca să nu mai existe decât pentru plăcerea 
intensă care clocotea în ei. 

— Bănuiesc că pânza cortului este perfect opacă... nu-i așa? 
murmură femeia puţin mai târziu, cu capul sprijinit de umărul lui. 

— Nu chiar... Se văd umbrele din exterior. 

— Umbrele? 

— Da, ca la teatrul de marionete... 

— Oh! Nu... Doar nu vrei să spui că.... 

Bărbatul izbucni în râs. 

— Nu... Glumeam... Lumina focului nu este destul de 
puternică. În orice caz, atunci când locuiești în asemenea condiţii, 
înveţi să respecţi intimitatea vecinilor. Cei mai mulți au familii 
numeroase. 

— Ce s-a întâmplat cu părinţii tăi, Hunter? Mi-ai spus într-o zi că 
nu mai trăiesc, dar nu știu nimic mai mult. 

Hunter trase adânc aer în piept. 

— Eram destul de mic când a murit tata. Ne mutaserăm la Los 
Angeles, în cadrul unui proiect de reamenajare a teritoriului care 
consta în integrarea indienilor în rândul restului populaţiei, ca să 
nu mai stea toţi în rezervaţii. Oamenii care erau obișnuiți să trăiască 
în mijlocul naturii s-au trezit deodată într-un univers de beton. Tata 
n-a supraviețuit acestei schimbări. Fraţii mei mai mari s-au adaptat 
destul de bine și locuiesc încă acolo. Ceilalţi, ne-am întors acasă. 

Făcu o pauză, apoi spuse în grabă: 

— Mama ne-a crescut, apoi s-a stins de îndată ce am ajuns la 
vârsta să ne descurcăm singuri. 

— Câţi ani aveai? 

— Paisprezece. 

— Ce-ai făcut, atunci? 

— Am fost foarte tulburat. Formam o familie foarte unită înainte 
de aplicarea proiectului guvernamental. Trăiam în mijlocul naturii, 
aveam câteva vaci... Nu era ceva nemaipomenit, dar ne convenea 
de minune. La moartea mamei, misiunea m-a trimis la școală. 
Mi-am petrecut mai mult timp în biroul directorului decât în sala 
de clasă. Cred că am fost un adolescent infernal. 

— Aveai douăzeci de ani când ne-am cunoscut și erai un tânăr 
neliniștit. Mă speriai și mă fascinai în același timp. 

— Totuși, nu eram decât un simplu cowboy! 

— Nu era nimic simplu în tine. Îmi plăceau la tine tocmai 
aspectele personalităţii tale care mă terorizau. Felul tău de a gândi 
era foarte incitant, dar păreai prea îndrăgostit de libertate ca să 
accepti să te contrazică cineva. Nu aveai deloc simţul 
responsabilităţi. Te mulţumeai să profiţi la maximum de fiecare zi. 

— Libertatea reprezenta pentru mine o nevoie firească. Trebuia 
să simt vântul pe faţă, să reușesc să încalec caii cei mai nărăvași. 
Vroiam tot ceea ce apriori nu puteam avea. 

Se întrerupse, o mângâie pe obraz și adăugă: 

— Pe tine, de exemplu. 

— Ăsta era motivul pentru care mă doreai atât? 

— Te-am dorit la început pentru că te consideram foarte 
frumoasă. Pe urmă am descoperit toate calităţile pe care le 
ascundeai. Dar recunosc că mă atrăgeai pentru că nu aparţineai 
universului meu, pentru că reprezentai ceva care îmi era interzis. .. 

Era prima oară când recunoștea acest lucru, și se simțea în 
același timp ușurat și fericit. Asta însemna că nu mai gândea și nu 
se mai purta ca altădată. 

— Pe urmă mi-am dat seama că mă îndrăgostisem de tine, ceea 
ce evident, nu prevăzusem, și ceea ce complica situaţia. 

— Asta știu... 

Și ea fusese la început sedusă de el pentru că o intriga. Pe urmă, 
începuse să-l iubească. 

— Mă iubeai... când am făcut dragoste prima oară? întrebă ea. 

Atunci fusese atât de speriată... 

— Mă temeam să nu te atașezi prea mult de mine. Pe urmă te-am 
iubit, atât cât eram capabil la vremea respectivă. Vroiam să fii a mea. 
Mi-ai dat o lecţie de dragoste ... și de libertate. 

Erina înghiţi cu greutate. Până la urmă, întorseseră pagina grea 
a trecutului, dar vroia să ştie ce simţise el atunci. 

— Ce lecţie? îl întrebă. 

Fl schiţă un zâmbet, clătinând din cap. 

— Văzând că nu te întorceai, m-am gândit să plec să te caut. 
Eram convins că nu va fi nevoie decât să te iau în braţe ca să fii de 
acord să mă urmezi. De altfel, ideea aceasta nu mă prea încânta. 
Preferam să revii de bunăvoie. Am continuat deci să te aştept. 
Bineînţeles că am încercat să mă distrez întâlnindu-mă cu alte fete. 
Dar nu era același lucru. 

— Cât trebuie să mă fi detestat, oftă Erina. Eram legată oficial de 
un bărbat în timp ce aparţineam altuia, și eram singura 
responsabilă pentru acest echivoc. Și... 

— Acum taci, îi şopti la ureche strângând-o în braţe. Toate astea 
s-au terminat. Nu te-am urât niciodată, Erin, niciodată. Bineînţeles 
că erau unele momente în care te-aș fi bătut, dar... nu erai acolo! 

Îi ridică bărbia și o sărută pe vârful nasului. 

— Într-o oarecare măsură, din cauza ta sunt astăzi directorul unui 
ziar, adăugă el. Dacă am fi rămas împreună, fără îndoială că n-aș fi 
simţit nevoia să mă lansez în cariera asta. Dar hai să nu mai vorbim 
despre asta. Mai bine, sărută-mă... 

Crimson Eagle funcţiona ca o comunitate, cu o conducere 
democratică ce încredința sarcini de îndeplinit fiecărui membru și 
se sfătuiau pentru orice hotărâre pe care o luau. Mâncarea era 
împărțită, munca repartizată pe grupuri și cele patruzeci și unu de 
persoane care locuiau în tabără păreau mulțumite de această 
organizare. 

Nimeni nu se grăbea, dar întotdeauna totul era gata la timp. 
Erina observă că femeile se reuneau ca să realizeze aceleaşi lucruri 
ca indienele de la misiune. Dar cel mai mult le plăcea să se adune 
în jurul focului și să sporovăiască. 

Lui Hunter i se permise să facă fotografii în tabără, dar i se 
interzise să-i fotografieze pe oameni fără a le fi cerut în prealabil 
voie. 

— Oamenilor nu prea le place asta, le explică Johny Parker când 
îi întâlni pe Hunter și Erina în timp ce se plimbau, cu un aparat de 
fotografiat în mână. Nu le punem nici o întrebare referitoare la 
prezenţa lor aici. Le respectăm viața privată și opţiunile. 

Îi făcu lui Hunter cu ochiul și adăugă: 

— Însă pe mine poţi să mă fotografiezi cât vrei, și poți chiar 
să-mi trimiți fotografia la “New York Times“! De multă vreme nu 
s-a mai vorbit despre noi în ziare. 

— Johny, ăsta este motivul pentru care există tabăra? întrebă 
Erina. E vorba despre o acțiune publicitară? 

Cunoștea răspunsul, dar vroia să audă argumentele lui Johny. 

— Da, în principiu, răspunse acesta ridicând din umeri. Terenul 
pe care stăm este al statului, dar ar trebui să ne aparțină. 

— Deci lupti ca să ajungi la noi înţelegeri? ... insistă ea. 

Johny îşi mușcă buzele. I se întâmpla din ce în ce mai des să se 
întrebe care era utilitatea acestei iniţiative. Locuia în Crimson Eagle 
de un an. La început, în timpul verii, păruse un simplu joc. Membrii 
taberei se adunau regulat ca să stabilească o strategie. 

Toată lumea credea că „rebelii“ se vor întoarce la ei de îndată ce 
va începe să ningă, dar nu fusese așa. „Rebelii“ despre care era 
vorba erau obișnuiți să trăiască totdeauna în condiţii ideale, și 
rămăseseră. 

Într-un târziu, Johny se hotări să răspundă: 

— Cred că ne-am săturat să fim consideraţi niște fiinţe invizibile! 

Cei doi bărbaţi se uitară unul la celălalt și deodată, Erina se simţi 
străină. Cu obrajii în flăcări, întoarse capul. Evident, nu cunoscuse 
niciodată această problemă a „invizibilităţii“, a indiferenţei... 

— Îmi pare rău pentru ce s-a întâmplat cu sora ta, declară el după 
o tăcere prelungită. Tin să știi că nu avea dușmani aici. La fel ca tine. 

Erina încuviinţă. Înţelegea că i se acorda un statut aparte: nu era 
considerată o reprezentantă a rasei albe, ci simplu, Erina O'Neill. 

— Unde s-a întâmplat? întrebă ea. 

Remarcă privirea pe care o schimbaseră cei doi bărbaţi și insistă, 
cu 0 voce nesigură: 

— Unde a fost împuşcată Louise? 

— Lângă râuleţ. 

— De ce poliţia nu a arestat asasinul? 

Johny își înfundă mâinile în buzunare. 

— Cred că nu-i interesează, răspunse cel întrebat. Vroiau doar să 
arate că era vorba despre unul de-ai noștri, dar neputând s-o facă, 
au încetat cercetările. 

Femeia îl privi pe Hunter. 

— Crezi că poate fi posibil așa ceva? îl întrebă. 

— Orice este posibil. 

Bărbatul șovăi, apoi adăugă, cu ochii ațintiţi spre Johny. 


LA FEL CA ALTĂDATĂ 119 


— Însă teoria asta este nesigură, şi Johny știe acest lucru. 

— Hunter, întotdeauna am fost manipulati politic. Nu poţi să 
negi asta! replică Johny. 

— Ai dreptatae. Ăsta este motivul pentru care FBI-ul ar fi preferat 
să-l găsească rapid pe asasinul Louisei, astfel încât povestea să fie 
uitată cât mai repede. Nu ti-ar fi greu să te muţi de aici, John. Ştii 
foarte bine... 

— Ne vom bate! 

— Și veţi pierde! „Ei“ nu vor avea nici o dificultate să vă doboare 
cât ai clipi. Dar nu vor face acest lucru, pentru că manevra asta i-ar 
face nepopulari. Întotdeauna am fost oprimaţi de guvern, ceea ce 
ne atrage în general simpatia publicului. Washingtonul nu dorește 
să se întâmple nici un incident aici. Și dacă așa stau lucrurile, după 
părerea mea, vă vor lăsa să ocupati terenul ăsta până în noaptea 
timpului. 

Johny își trecu o mână prin păr, gânditor. 

— Tu ce părere ai, Hunter? Crezi că trebuie să plecăm de aici? 

— Cred în primul rând că aţi făcut niște greșeli mari. Nu atât 
moartea Louisei, cât incendiul provocat în biroul meu nu este 
folositor cauzei voastre. 

— Pretinzi că incidentele astea provin din tabără? 

Nu era nici o urmă de agresivitate în glasul lui. 

— Nu sunt sigur că aveţi aceleași obiective și aceleași idealuri toți 
cei care sunteţi în Crimson Eagle. Ce știi precis despre Rick 
Morales? 

— Că pot să am încredere în el. 

— De când ai încredere în el? 

Johny ridică din umeri. Se simţea extrem de obosit. Nu alesese 
el să conducă această mișcare, și Hunter știa acest lucru. 

— L-am urmat pe Ray Two Bows în afacerea asta. Nu m-am gândit 
nici o clipă că poliţia o să-l aresteze și eu o să mă trezesc în fruntea 
Crimson Eagle-ului. Ar fi trebuit să recurg la ajutorul tău, Hunter... 

— Eu nu m-aș fi amestecat ca tine în iniţiativa asta. Încerc să te 
ajut prin intermediul „Plaintalker“-ului, dar cred că n-o să mai fac 
așa dacă continui să iei ziarul meu drept ţintă. Cineva pare hotărât 
să semene zarvă și evident, crede că atacând Edition Wolf adoptă o 
tactică excelentă. 

Johny se aplecă să culeagă o frunză de pe jos și o privi în 
transparență. 

— Morales este alături de mine de la arestarea lui Ray. 
Întotdeauna am putut conta pe ajutorul lui. Vine din New Mexico, 
în consecință are o viziune obiectivă a situaţiei, de altfel, nu 
cunoaște pe nimeni în regiune și-l consider perfect integru. 

— După părerea mea, prietenii lui se află undeva la sud de New 
Mexico... 

— Ce vrei să spui? 

— Că aparţine probabil grupării Pan Indian Liberation. 

Trăsăturile lui Johny se încordară imediat 

— Ăia sunt teroriști! protestă el. Și Rick nu seamănă deloc cu un 
terorist. Iniţiativa noastră a fost condusă într-o optică pacifistă. 

— Cei de la Pan Indian Liberation au fost cu siguranță implicaţi 
în atentatele care au avut loc de curând la Los Angeles. Specialitatea 
lor este tocmai de a transforma acţiuni pacifiste ca a voastră în 
confruntări violente ca să atragă atenţia opiniei publice. Și în 
general, nu șovăie să folosească oameni bine intenţionaţi, ca voi, 
pentru a-și atinge scopurile.Sunt convins că Morales a fost trimis 
aici ca să aţâţe focul. 

— De ce un terorist s-ar înverșuna împotriva ta? întrebă Johny. 

— Sau a Louisei, adăugă Frina. Ea nu era aici decât ca să fie de ajutor. 

Hunter n-avea încă nici o dovadă. Nu-i plăcea să lanseze teorii 
nefondate, dar se strădui totuși se le expună prietenilor lui punctul 
său de vedere. 

— Louise lucra în cadrul Bisericii și după moartea ei, mai multe 
stabilimente religioase refuză să mai colaboreze cu cauza 

indienilor. Eu reprezint un ziar indian independent. Munca mea 
constă în a-i informa pe oameni ca să-și pată face o idee despre 
evenimentele ce se desfășoară în jurul lor, fără să fie influenţaţi. 
Asta nu le convine teroriștilor. Ei preferă ca adevărul să nu fie 
dezvăluit întotdeauna. În felul acesta le este mai ușor să semene 
revolta, să manipuleze oamenii și să-i convingă să se alăture cauzei 
lor, care se bazează pe violență. 

Johny clătină încet din cap. În urmă cu câțiva ani, l-ar fi urmat 
pe Hunter până în pânzele albe dacă i-ar fi cerut. Dar Hunter nu-l 
susținea atunci, în vreme ce Morales era alături de el. Johny nu era 
un conducător înnăscut. Nu-i plăcuse niciodată să ia hotărâri. Avea 
nevoie de Morales. 

— Hunter, de data asta te înșeli. Morales nu este un terorist. 

Hunter se apropie de prietenul lui și-i puse o mână pe umăr. 

— John, ajută-te singur. Fii mai suspicios. Ai încredere în 
judecata ta, care a fost întotdeauna corectă. 

Johny încuviinţă fără să scoată nici un cuvânt, apoi se întoarse și 
porni spre corturi. 

De îndată ce fură singuri, Erina îl privi pe Hunter și murmură, 
tristă: 

— Aş vrea să mă duci în locul unde a murit Louise. 

După tradiția indiană, un spirit rău bântuia în locul unde fusese 
omorât cineva. Superstiţiile acestea erau adânc înrădăcinate în 
sufletul lui Hunter, dar nu putea s-o refuze pe Erina. Nu știa ce 
importanţă acorda ea acestei „vizite“. 

Îi cuprinse umerii cu o mână și o conduse până la marginea 
unui râu. 

Cu ochii aţintiţi pe iarba moale, Erina avu deodată impresia că 
vede silueta Louisei întinsă la picioarele ei, vie. 

Se cuibări la pieptul lui Hunter și izbucni în hohote de plâns. 


Capitolul 10 


În scurt timp, Erina observă că meniurile de la Crimson Eagle 
erau cam aceleași. Cina consta dintr-o supă, câteva bucățele de 
carne uscată, și pâine. Dar nimeni nu se plângea, pentru că 
mâncarea asta era destul de hrănitoare. 

Mesele organizate de comunitate se serveau afară, lângă focul 
de lemne, și se formau grupuri-grupuri. 

Sprijinit pe un cot, Hunter își termina de băut cafeaua. Se 
întoarse către însoţitoarea lui şi-i adresă un zâmbet călduros, apoi 
se duse să ducă vesela la bucătărie. Erina se obișnuise cu 
simplitatea vieţii din tabără. Era încântată să-și petreacă zilele și 
nopțile impreună cu Hunter. Existenţa aceasta, departe de 
civilizaţie, avea un aspect confortabil și protector care nu-i 
displăcea... cu toate că uneori evita să se gândească la incidentele 
care se întâmplaseră și din cauza cărora se afla aici. 

— Se scoate toba, observă Hunter arătând spre o femeie care 
venea cu instrumentul. Vrei să dansezi? 

Ea pufni în râs. 

— Mă tem că n-o să fiu la înălțime... Tu practici dansurile astea? 

— Cred că nu sunt mai dotat ca tine în privinţa acestor 
manifestări folclorice. Sunt un indian crescut la școala de la 
misiune. Când eram copii, părinţii vorbeau „indiana“ când nu 

vroiau să-i înțelegem. Dar lucrurile s-au schimbat. Astăzi, copiii sunt 
familiarizați cu tradiţiile și obiceiurile noastre din fragedă pruncie. 
Chiar se organizează concursuri de dans și se decernează ca premii 
costume dintre cele mai frumoase, care, de altfel... costă destul de 
scump. 

Râse făcând precizarea asta și adăugă: 

— Uite cum se readuce folclorul la ordinea zilei: conferindu-i un 
statut și ridicând preţul trofeelor... 

— Situaţia s-a schimbat, pentru că nu-mi amintesc de costumele 
astea formidabile la primul meu sejur aici. Tu nu te-ai gândit 
niciodată să participi la acest gen de manifestări? 

— Nu chiar, însă le-am urmărit cu interes desfășurarea. Probabil 
la fel cum observ astăzi un eveniment despre care urmează să scriu 
mâine în ziar.. 

Erina se aplecă spre el și îl sărută pe obraz, punându-l pe 
gânduri. 

— Mă întreb dacă indienii mei sărută des. Nu sunt atât de sigur... 
Oricum, prima dată când am sărutat o fată, a trebuit să beau mai 
mult ca să-mi fac curaj! Și altădată s-a întâmplat la fel. Aveam nevoie 
de un asemenea stimulent ca să-mi înving... nu știu bine ce. 

— Nu mai bei, nu-i așa? 

Era mai degrabă o afirmaţie decât de o întrebare. 

— În orice caz, alcoolul este interzis în tabără, răspunse el. 
Hotărârea a fost luată de comunitate. 

În noapte răsunau acum bătăile tobei. Câțiva bărbaţi începură dansul. 
Câteva femei veniră lângă ei. Cele mai multe dintre ele formară un cerc 
în jurul dansatorilor, bătând din picioare în ritmul tobei. 

Absorbită de spectacol, Erina nu-l văzu pe bărbatul care se 
apropie. Silueta întunecată veni și se așeză lângă ei. Fără să spună 
o vorbă, el puse un pachet de ţigări în faţa lui Hunter. Cel vizat 
şovăi, pe urmă puse o ţigară în gură. Necunoscutul îi întinse atunci 
un chibrit aprins. 


124 KATHELEEN EAGLE 


Erina privea în tăcere ceea ce se întâmpla lângă ea, întrebându-se 
dacă trebuia să accepte și ea o ţigară. Hunter trase adânc în piept, apoi 
dădu fumul afară în direcția omului. Când acesta își strânse pachetul 
de țigări, femeia înțelese că acest ritual misterios nu o privea. 

— Parker spune că ești prietenul lui, spuse nou-venitul în glasul 
căruia se simţea un uşor accent din sud. Ti-am citit ziarul și cred că 
nu sunt de acord cu tine în multe privințe. 

— Parker spune de asemenea că ești prietenul lui, dar, cum nu 
te cunosc, mi-e greu să-mi fac o părere despre tine. 

— Mă cheamă Morales. Sunt convins că ai o opinie în toate 
problemele, domnule jurnalist. Bănuiesc și că abordezi unele teme 
din care nu înţelegi nimic. 

Cu ochii aţintiţi la vârful țigării, Hunter nu răspunse imediat. 
N-avea nici un chef să fumeze, totuși, nu putuse să-l refuze. Tigara 
făcea parte din obiceiul străvechi. 

Privirile celor doi bărbaţi se întâlniră. 

— Lămurește-mă, Morales. De unde vii? 

— Din New Mexico. 

— Aproape de graniță? 

Omul încuviinţă clătinând din cap. 

— Probabil că vii dintr-un sat destul de retras, pentru că nici 
unul dintre prietenii mei care locuiesc acolo nu te cunoaște, 
adăugă Hunter. 

— Morales e un nume foarte răspândit în regiune, replică acesta 
ridicând din umeri. 

— Mi se pare că te-am mai întâlnit undeva. Poate la Los Angeles? 

— Mi s-a spus că nu eram un interlocutor foarte plăcut. Dacă mă 
întâlneai undeva, cred că ţi-ai fi adus aminte... 

Hunter trase adânc în piept din țigară, apoi privi cercurile de 
fum pe care le scosese risipindu-se în noapte. Părea să fie în largul 
lui, în vreme ce Erina era extrem de stânjenită de tăcerea grea plină 
de subinţelesuri. 

— Ce părere ai de ţigările noastre americane, Morales? întrebă în 
cele din urmă. 

— Se găsesc și în localităţile mai retrase din New Mexico. 

Spunând aceste cuvinte, omul se ridică și plecă, pierzându-se la 
scurt timp în noapte. Imediat după dispariţia lui, Hunter aruncă 
tigara în foc și contemplă în tăcere mișcarea flăcărilor. Nu făcu nici 
un comentariu, dar se vedea că acum era încordat. Puțin după 
aceea, îi propuse Erinei se se întoarcă „la ei“. 

Se apropiau de cort când vocea lui Johny Parker se auzi în urma lor: 

— Hunter! 

Ajungându-i din urmă, murmură: 

— Trebuie să vorbim. Dar nu aici, să mergem mai bine în cortul 
vostru. 

Hunter aprinse lampa cu kerosen, și se așezară toţi trei pe 
saltele. 

— Ce se-ntâmplă, John? 

Glasul i se inăsprise după confruntarea cu Morales. 

— Astă-seară am stat de vorbă cu Morales, şi sunt convins că nu 
face parte din grupul Pan Indian Liberation. 

John râse cu sarcasm. 

— Hmm... Ce-ai făcut, John? L-ai întrebat dacă e terorist? Şi când 
ti-a răspuns că nu, i-ai prezentat imediat scuze pentru că te-ai îndoit 
de el? 

Johny nu răspunse. 

— Pentru numele lui Dumnezeu! exclamă Hunter. N-am crezut 
să fie nevoie să-ți atrag atenţia să nu divulgi cele ce am discutat! 

— Ai făcut niște acuzaţii serioase la adresa unui om în care am 
încredere, replică Johny. Trebuia să verific eu însumi dacă este 
adevărat! 

— Punându-i chiar lui întrebarea, nu-i aşa? 

Hunter oftă din adâncul inimii. Ce rost avea să-i explice lui 
Johny ce părere îi făcuse Morales în timpul scurtei lor discuţii? 

— Morales mai are și alţi prieteni apropiaţi în tabără? îl întrebă 
până la urmă. 

— La Crimson Eagle au fost create mai multe comitete. Morales îl 
conduce pe cel consacrat părții „sociale“, impreună cu doi colaboratori 
apropiaţi. Și ei au, la fel ca mine, o părere bună despre el. 

— Şi care este rolul exact al acestui „comitet social“? 

— Au grijă de bunăstarea și de securitatea celor care locuiesc în 
tabără. Trebuie să ne protejăm, Hunter. Multe persoane, chiar dintre 
indieni, nu apreciază iniţiativa noastră, pentru că nu o înțeleg. 

Hunter puse mâna pe umărul prietenului său. 

— Dacă asculti tot ce-ţi spune Morales, o să crezi în curând că 
sunt un capitalist fără scrupule și că Erin a fost trimisă de CIA... 

Se întrerupse și după câteva clipe adăugă: 

— Ăsta e de altfel motivul pentru care o să plecăm din Crimson 
Eagle chiar astă-seară. 

Johny îl privi, gânditor. 

— Drumul până la misiune e lung și nu aveţi unde să faceţi o 
haltă. Dar... cum vreţi. Înainte de a pleca... ar trebui toruși să-mi 
daţi toate filmele foto cu cadre pe care le-aţi făcut aici. 

Hunter îl privi cu dușmănie pe Johny înainte să se ducă spre 
sacul în care își ținea materialul foto, apoi îi întinse o pungă. 

— Aș vrea de asemenea și filmul din aparat, insistă acesta calm. 

Hunter făcu întocmai. 

— O să am grijă să-ți recuperezi toate lucrurile cât mai repede, îi 
promise Johny. 

— Bineînţeles, în afară de fotografiile în care apare Rick 
Morales... nu-i așa? 

— Sau orice altă persoană care nu a vrut să fie fotografiată. Dar, 
așa cum am spus, restul poţi să-l trimiti la „New York Times“. 

Johny puse filmele în buzunare și-i adresă un zâmbet vechiului 
său prieten. Era clar că Johny Parker nu era făcut să conducă 
Crimson Eagle. Nu era un conducător. 

— John... insist asupra acestui lucru, declară Hunter pe un ton 
grav, fii prudent. 

— Te înșeli în privinţa lui Morales. 

— Poate, dar cu toate astea trebuie să fii vigilent. 

— Tu ar trebui să fii vigilent, spuse Johny bătându-și prietenește 
pe umăr interlocutorul. De multă vreme n-a mai încercat cineva să 
mă omoare... Ai grijă de tine, Hunter. 

Cu ajutorul lui Johny, Hunter își puse toate lucrurile în mașină 
și plecă din tabără, urmat de Erina, la volanul camionetei. 

Doar farurile mașinii străpungeau noaptea. Peisajul de o parte 
și alta a drumului era deșertic și Erina încerca să se liniștească 
privind stopurile mașinii din faţă, pe care o conducea Hunter. Când 
acestea se întâmpla să dispară la o cotitură, se simţea îngrozită de 
întunericul care o înconjura. 

Zgomotul monoton al motorului începea s-o exaspereze. 
Pierduse noțiunea timpului și nu ştia cât mai aveau de mers. Nu 
mai vedea stopurile mașinii lui Hunter care probabil trecuse de 
culmea unei coline când, deodată, fu orbită de lumina unor faruri 
din oglinda retrovizoare. Se apropiau din ce în ce mai mult de 
camionetă. 

Erina continuă să meargă la fel, gândindu-se că mașina necunoscută 
o va depăși. Dar nu se întâmplă așa. Enervată, femeia încetini 
trăgând camioneta cât mai aproape de marginea drumului ca să 
lase loc s-o depășească. În loc s-o depășească, șoferul celuilalt 
vehicul se apropie și mai mult. 

Femeia simţi deodată că mașina se zdruncină și își încleștă 
mâinile pe volan, temându-se să nu piardă controlul camionetei. 
Cu inima bătându-i să-i spargă pieptul, își dădu seama de gravitatea 
situaţiei. Dacă cel care o urmărea repeta ceea ce făcuse, camioneta 
avea șanse mari să se răstoarne în afara drumului. De ce nu se 
întorcea Hunter după ea? 

Străduindu-se să nu se lase copleșită de panică, Erina verifică 
dacă ușile erau încuiate pe dinăuntru, își puse centura de 

siguranță și opri pe marginea drumului. Căută o armă cu care să 
se poată apăra la o adică și găsi un baston pe care-l luă în mână. 

Cealaltă mașină oprise în spatele ei, cu farurile aprinse. Auzi o 
portieră deschizându-se, apoi o alta. Picături de sudoare îi 
îmbroboneau fruntea. Ce avea să se întâmple? 

Simţi lovituri violente în caroseria camionetei, aducându-i 
aminte de ritmul tobei. 

— Wolf! strigă unul dintre urmăritori. Să nu te mai întorci în 
Crimson Eagle! Nu mai ai ce discuta cu Johny Parker! 

Bătăile reincepură, înteţite, apoi simţi pământul mișcându-i se sub 
picioare. Mașina căpătase un tangaj periculos într-o parte și cealaltă. 
Cu ochii închiși, Erina se ruga, văzându-se deja cu mașina răturnată. 

Teribilul balans încetă. Oamenii se urcară din nou în mașina lor 
și plecară. 

Erina aşteptă, înlemnită pe locul ei. În faţă, văzu alte faruri, care 
măturau drumul. Un alt zgomot de portieră răsună în noapte. Cu 
dinţii strânși, Erina se agăţă cu disperare de bastonul pe care-l mai 
ținea în mână. 

— Să dea Dumnezeu să fie Hunter, murmură ea. 

Își desfăcu într-o clipă centura de sigurănță și se cuibări pe 
podea. Cineva bătu în geam, dar ea nu făcu nici o mișcare. 

— Erin! Eşti aici? Of! Ce naiba... 

Înmărmurită, femeia nu era în stare să facă nici o mișcare. Auzi 
o cheie în broasca de la ușa din spate, apoi ușa se deschise și 
imediat se aprinse lumina din interior. 

— Erin, eşti... 

Bărbatul urcă grăbit în camionetă și o văzu în sfârșit, palidă, 
cuibărită jos, lângă pedale, cu ochii măriți de spaimă. Câteva clipe 
mai târziu, Hunter o ţinea în braţe, încercând s-o liniștească. 

— Of! Erin, mi-a fost atât de frică atunci când am văzut că nu mai 
vii după mine... Ce s-a-ntâmplat? 

Înspăimântată, reuși totuși să-i explice în câteva cuvinte cum 
stăteau lucrurile. 


LA FEL CA ALTĂDATĂ 129 


— Dar... ce ai în mână? o întrebă. 

— Asta-i tot ce-am găsit, bâigui ea dând în sfârșit drumul 
bastonului. Credeam că o să găsesc măcar o pușcă... 

— Doamne fereşte! Am fi avut mari neplăceri dacă se descoperea 
că avem o armă... 

— Nici nu se mai pune problema să vii aici. „Ei „ au spus-o! 

— Ce naiba...? începu el. 

Pe urmă se uită în spate și continuă: 

— Trebuie să ieșim din mașina asta! 

Hunter gară camioneta undeva, la marginea drumului, încuie 
toate ușile și se duseră împreună la mașina lui. 

După ce se instalară, îi spuse: 

— Şi acum, repetă-mi tot ce-ai auzit. 

Erina se conformă spuselor lui. 

— Credeau fără îndoială că eu conduc camioneta, oftă bărbatul. 

— Probabil. Am auzit deschizându-se două uși, dar unul singur a 
vorbit. Nu l-am văzut, și nici ei n-au căutat să mă vadă, crezând că 
tu conduceai. 

— Ai recunoscut vocea? 

Femeia infirmă clătinând din cap, dar el insistă: 

— Era vorba despre cel care mi-a oferit o ţigară în tabără? 

— Nu știu. 

Morales știa că mijlocul cel mai bun de a face presiuni asupra lui 
era s-o atace pe Erina! Perspectiva aceasta îl speria. 

— Erin, trebuie să te întorci acasă cât se poate de repede. 

— Nu! ripostă ea vehement. Nu eu îi interesez, ci tu. 

— Ascultă, Erin. Omul ăsta știe ce intenţii am în privința lui. Trebuie 
să mă grăbesc să trec la acţiune înainte să fugă de aici. Îmi cunoaște 
slăbiciunile: Edition Wolf... și tu. Prin urmare, aș vrea neapărat să pleci. 

Urmă o tăcere prelungită. Femeia mai tremura încă. 
Întâmplarea pe care o trăise nu era deloc plăcută, dar nu era 
dispusă să-l părăsească. În urmă cu doisprezece ani, ascultase de 
glasul raţiunii. De data asta, nu se va mai repeta. 

— Rămân! declară, hotărâtă. 

Hunter porni mașina și merseră mult timp fără să scoată o 
vorbă. Opri la staţia de service din prima localitate pe care o 
traversară. Aceasta era închisă, dar se folosi de cabina telefonică să-l 
sune pe șeriful de acolo. Îi povesti ce se întâmplase, precizând că 
nimeni nu-i identificase pe agresori, nici mașina pe care o 
conduceau. Explică unde lăsase mașina ca să ajungă niște oameni 
acolo şi să constate pagubele. 

Era aproape două noaptea când Hunter opri în fața 
dormitorului femeilor de la misiune. Opri motorul și o privi pe Erina. 

— Mi-ar fi mult mai simplu dacă n-ar trebui să am grijă decât de 
mine, murmură obosit. 

— Dar Hunter, tu ești ţinta omului acela, nu eu! 

Hunter îi puse o mână pe ceafă. 

— Dacă ţi s-ar întâmpla ceva rău, aș fi dispus să accept orice 
compromis ca să te lase în pace. Ăsta e motivul pentru care vreau 
să te ştiu în siguranță. Din păcate, asta înseamnă acum... departe 
de mine. Erin, o să ne vedem peste un timp. 

— Dar, Hunter... 

— În primul rând, să nu încerci să nu faci ce-ţi spun, o întrerupse 
bărbatul, cu un nod în gât. O să vorbesc cu Perry Trueblood ca să-i 
explic situaţia. ÎI știu în stare să te protejeze. N-o să ţi se întâmple 
nimic atâta vreme cât nu vei pleca din misiune. 

— Şi.. .tu? 

Hunter îi făcu cu ochiul, căutând s-o liniştească. 

— Am niște documente compromițătoare. .. declară el pe un ton 
misterios, arătându-i un film foto pe care-l păstrase în buzunarul 
hainei. Johny nu m-a percheziţionat, ceea ce înseamnă că mai are 
încredere în mine. Sam Whiteman vrea la fel de mult ca mine să-l 
vadă pe Morales după gratii, și Sam e un copoi cu fler. Urmează-mi 
sfatul, rămâi la adăpost și totul o să fie bine. 

O mușcă în joacă de ureche, șoptindu-i: 

— Am să-ţi telefonez în fiecare seară. 

— Cât timp poate să dureze situaţia asta? 

— Nu știu, răspunse el grăbit. Și acum, miss O'Neill, dă-mi voie 
să te conduc până la ușa ta. 

leșiră din mașină și străbătură cei câţiva pași până la clătire, 
tandru înlănţuiţi. Ajungând în faţa ușii, Erin i se cuibări la piept și 
murmură: 

— Nu vreau să pleci... 

El schiţă un zâmbet trist. Trecuseră mulţi ani și, cu toate astea, 
se regăseau în același loc, spunând aceleași cuvinte. 

— Nici eu n-aş vrea să plec. Aș prefera să adorm în braţele tale, 
epuizat de îmbrăţișarea noastră. Dar mă tem că n-ar fi prea bine... 
nu-i aşa? 

— Ai dreptate. E mai bine să ne despărțim cât mai repede. 

Hunter ezită. 

— Din păcate, nu pot să te părăsesc așa. Îţi propun să mai 
facem o plimbare până la țarcuri ca să-mi iau la revedere de la 
Gambler. 

Erina pufni în râs în vreme ce plecau mână în mână. Vizita la 
Gambler fusese totdeauna un pretext excelent ca să mai stea o 
jumătate de oră între patru ochi. 

După ce mângâiară îndelung câinele, se plimbară prin prerie... 
Pe urmă, se așezară pe iarbă uitându-se la cerul înstelat. 

— E la fel ca înainte, murmură Erina zâmbind. Ne-a venit greu să 
ne spunem noapte bună... 

— Da, dar ne-am schimbat de atunci. Chiar dragostea noastră s-a 
schimbat; s-a maturizat, la fel ca noi. 

Reflecţia asta îl puse pe gânduri. Se purtau într-un fel mult mai 
egoist ca înainte, dar aveau și mai multe probleme decât atunci. Pe 
vremea când Hunter Wolf participa la concursuri de rodeo, nici un 
cowboy nu încerca să-l dea la o parte... 

— Până când problema asta va fi rezolvată, noi... 

Întrerupându-se brusc, se întinse pe spate, trăgând-o și pe ea. 
Îi puse imediat mâna la gură ca să nu scoată nici un sunet. Erina îl 
privi surprinsă și ciuli urechea, încercând să audă sunetul care îl 
alertase. 

Cu inima palpitându-i, femeia rămase întinsă la pământ în iarba 
înaltă când Hunter se ridică puţin. Când se lăsă jos din nou, îl văzu 
mușcându-și buzele să nu izbucnească în râs. 

— Ce...? 

Fl îi făcu imediat semn să tacă. Nu departe, sclipi raza unei 
lanterne. Erina se linişti auzind zgomotul pașilor îndepărtându-se. 
Hunter, dimpotrivă, abia se putea stăpâni să nu izbucnească în râs. 

— Ce-i atât de comic? 

— Era Perry Trueblood! răspunse el între două hohote de râs 
înfundat. 

— În cazul ăsta, de ce ne-am ascuns? 

— Chiar vroiai să te găsească aici? 

Începu și ea să râdă pe înfundate în timp ce glasul politistului 
conştiincios ajungea până la ei: 

— Mi s-a părut totuși că aud pe cineva vorbind, mormăi el. 
Probabil că au fost niște șobolani care alergau... Blestemate 
animale! 

De îndată ce Perry Trueblood dispăru, se ridicară amândoi și 
porniră către căpițele de fân poaspăt cosit. Se întinseră pe paiele 
împrăștiate pe jos, respirând parfumul natural de soare și praf pe 
care-l răspândea fânul. 

Strânși unul în braţele celuilalt, se rostogoliră prin iarbă până 
când ea puse capăt jocului, dintr-o dată serioasă. 

— Sunt femeie, Hunter Wolf! exclamă ea. Şi femeile nu se 
pretează la asemenea exerciţii! 

— Da? Şi ce fac ele în fân? 

— Doar tumbe! 

— Trânta e mai amuzantă. . . spuse bărbatul acoperindu-i faţa cu sărutări. 

Ochii mari și verzi ai Erinei sclipeau în întuneric. Văzând-o atât 
de încântătoare, în Hunter începu să se trezească dorinţa. 

După ce mai zăbovi câteva clipe, puse stăpânire pe buzele ei, o 
prinse de umeri, și dorinţa nebună îi copleși pe amândoi. 

Câteva clipe mai târziu, mâinile lui Hunter o mângâiau pe pielea 
goală, îi desfăceau sutienul și-i cuprindeau sânii. Cu ochii pe 
jumătate închiși, Erina se clătina în acest univers de senzualitate 
care îi devenise familiar. Simti că își pierdea capul din pricina 
parfumului viril pe care îl degaja Hunter, prin mângâierile lui care 
o zăpăceau. 

Femeia se îndepărtă puţin și degetele ei coborâră pe pieptul lui 
puternic... pe pântec... trecură dincolo de catarama centurii. 

— Oh! Nu, Erin, gemu bărbatul. Eu... 

— De ce nu, dragostea mea? Nu mă dorești? 

Cu capul dat pe spate, Hunter vibra în ritmul mângâierilor 
femeii. 

— Ba da... Bineînţeles... Cum poţi să te îndoiești de asta? Te 
doresc atât de mult... 

— De ce nu vii să te refugiezi în mine? 

Mâinile îi tremurau când îi desfăcu fermoarul patalonilor, când 
îi scoase blugii. Se aplecă spre ea și, fără s-o scape din ochi, 
murmură: 

— Acum, Erin... Nu mai pot aștepta... Mă înnebunești! 

— Da... acum... dragul meu. Te aştept în mine... Te iubesc atât 
de mult... 

— Şi eu te iubesc, Er... 

Numele ei se pierdu în noapte, purtat de briza care sufla încet 
în prerie. Înveliţi în deliciosul parfum de fân care plutea în aer, se 
dăruiră unul celuilalt cu o tandrete infinită. Aceea a amanţilor care 
nu se satură să regăsească iar și iar trupul celuilalt. 


Capitolul 11 


— Poate n-ar fi trebuit să mă arăt atât de categoric în legătură cu 
sângele rece de cowboy... remarcă Hunter în vreme ce se 
îmbrăcau. Tu ești șireată și frumoasă ca o vulpiță! O vulpe cu ochi 
verzi, şi eu nu sunt în stare să rezist ochilor verzi... 

— Hmm! Și ce i-ai propune acestei vulpițe? 

— S-o iubesc toată viaţa. 

— Doar atât? 

— Asta constituie deja o bază excelentă. Pornind de aici, sunt 
posibil de realizat mai multe proiecte. Copii, de exemplu. 

— Ooo! Hunter, am visat întotdeauna să am un copil. De la tine, 
evident. 

El se apropie și o luă în braţe. 

— Ăsta e motivul pentru care nu ai încă? Țineai ca eu să fiu tatăl? 

Erina încuviință clătinând din cap. 

— Am sperat că într-o bună zi, poate ne vom întâlni din nou. 

— Doamne, oftă el. Cât timp pierdut! 

— Nu chiar pierdut, Hunter, pentru că acum sunt sigură unde se 
află fericirea mea. Am plătit suficient prima mea greșeală de 
judecată, și n-am să ratez această a doua șansă pe care mi-ai oferit-o. 

— De altfel, nici eu n-o să te mai las niciodată să pleci. Ne vom 
căsători de îndată ce afacerea asta va fi rezolvată. 

Erina îl privi, cu lacrimi în ochi. Dar nu trebuia să plângă. Nu acum. 

— Crezi că va mai dura mult? întrebă ea timid. 

— Cred că nu. 

— Dar... cum poţi să fii atât de sigur? insistă femeia. Și dacă... 
Hunter, eu cred că omul ăla e nebun. Nu înțeleg de ce Johny are 
încredere în el. 

— Johny apără o cauză. Morales, de asemenea. Probabil că 
nu este vorba despre același lucru, dar cel puţin au găsit un 
numitor comun. Morales vorbește aceeași limbă ca Johny. Eu, 
nu. 

— Însă Johny nu știe totuși că ești simpatizant... 

— În situaţia actuală, nu i-ar fi de ajuns. Ray Two Bows avea 
anvergura unui șef, dar n-a rămas mult timp la Crimson Eagle. 
Johny l-a succedat și Morales îl ajută să rezolve numeroasele 
probleme care apar. 

— Crezi într-adevăr că propovăduiește violența? 

Hunter clătină din cap, oftând. 

— Nu ştiu ce propovăduiește. Știu doar că de când a venit el în 
tabără, nu mai pot să am o discuţie serioasă cu Johny și că nu mai 
sunt informat despre ceea ce se întâmplă acolo. 

— Nu mi-ai răspuns la întrebare: ești sau nu simpatizant? 

Hunter nu răspunse imediat. 

— Sunt indian, spuse în sfârșit. M-am născut și am crescut într-o 
rezervaţie. Deci este normal să fiu simpatizant. Dar am plecat de 
acolo ca să devin jurnalist și viziunea mea despre lume s-a 
schimbat. 

— Ce vrei să spui? 

— Nu e ușor de explicat... Am călătorit, am văzut alte locuri, alți 
oameni, și am înţeles că noi nu reprezentăm decât o parte infimă 
din lume. Că pământul nu se rotește în jurul cauzei indienilor, 
chiar dacă și aceasta e importantă. Când totul e bine, trezim 

interesul naţiunii, dar de îndată ce survine cea mai mică problemă, 
nimeni nu mai vrea să audă vorbindu-se despre noi. Și atunci apar 
schimbări ca cea de la Crimson Eagle. 

Viziunea lui Hunter era bineînțeles mult mai cuprinzătoare 
decât cea a lui Johny. 

— Tu știi ce înseamnă să fii un străin aici, nu-i așa? o întrebă 
mângâind-o pe obraz. 

Erina clătină din cap. 

— Munca mea constă în a încerca să am o părere obiectivă 
despre evenimentele care se desfășoară în regiune, continuă el. Dar 
nu este atât de simplu pentru că, într-o perioadă, eram angajat în 
această luptă și astăzi nu mai sunt. Mi se întâmplă deseori să-mi 
pun întrebări în legătură cu utilitatea articolelor mele. Ceea ce 
denunţ eu o să fie de folos cuiva? Va schimba ceva în situaţia 
actuală? 

— N-ai remarcat nici o schimbare? 

— Ba da. Mi se pare că s-au făcut unele progrese în politica 
dusă de Sfatul Tribal. Și pe urmă... cel puţin vorbele mele 
stârnesc reacţii: focuri de armă, un incendiu, și astă-seară, a fost 
cât pe ce să... 

Incapabil să continue, o strânse mai tare în brațe. 

— Nu vreau să te pierd, dragostea mea. Un post excelent mă 
aşteaptă la un ziar din Los Angeles. Nu depinde decât de mine să 
merg acolo. Ai accepta să mă însoțești dacă aș hotărî să vând totul 
aici? 

Erina se depărtă puţin de el ca să-i vadă expresia feţei. O 
expresie impenetrabilă. 

— Te voi urma oriunde ai merge, Hunter, ceea ce nu exclude casa 
de lângă Edition Wolf, pentru că sunt mândră de ce ai făcut aici. 

— Şi eu sunt mândru de munca pe care o faci tu la misiune. 

Până atunci, Hunter nu avusese ocazia să i-o spună, dar asta era 
părerea lui sinceră. 

— Marlys și cu tine formaţi o echipă excelentă și acum sunt 
convins de succesul iniţiativei voastre, ceea ce n-am crezut la 
început, trebuie să recunosc. 

— Hunter, nici nu-ţi închipui cât de fericită sunt să aud asta... 

— Sărută-mă ca să-mi arăţi! 

Buzele lor se întâlniră într-un sărut prelung. 

— Mmm! murmură bărbatul când se despărțiră. Chiar ești 
fericită?... 

— Mult mai mult decât crezi... Cât timp îmi acorzi ca să-ţi 
dovedesc? îl întrebă femeia, cu subînţeles. 

— Dacă ar fi numai după mine... Ar fi mai bine să nu ne găsească 
zorii aici. 

O privi în ochi și continuă, pe un ton din care răzbea tristețea: 

— Trebuie să plec, Erin. 

Se sărutară din nou, apoi se îndepărtară încet unul de celălalt. 

— Hmm... ai putea să vii să mă vezi din când în când, propuse 
ea. Cred că „el“ nu... 

— Nu. 

Îi zâmbi și-i luă un fir de iarbă care rămăsese agăţat de părul ei 
blond. 

— De acum, pericolul este mai mare, și nu vreau ca „el“ să mă 
urmărească până aici. O să-ţi continui rolul de „consilier conjugal“ 
în timp că eu voi avea grijă să rezolv problema asta. 

— „Problema asta“? Vorbeşti ca și cum ar fi vorba despre o 
întâlnire cu bancherul tău! Hunter, omul ăsta e foarte periculos! 
Poliţia ar trebui să se ocupe de el, nu tu! 

Bărbatul clătină din cap râzând. 

— Ce s-a întâmplat cu detectiva noastră?... Credeam că nu ai 
deloc încredere în poliţie... Oricum, poliţia va fi cea care va intra 
în acţiune. Am niște documente importante despre Morales. Mai 
are și Sam alte câteva, și cred că vor fi suficiente pentru a-l inculpa. 

Femeia îl privea cu un zâmbet sceptic în colțul gurii. 

— Fii liniștită, nu tin să joc rolul poliţiei. Mă mărginesc să observ 
și să transmit informaţiile. 

— Au fost omorâţi oameni pentru mai puţin de atât, spuse calm 
femeia. 

EI îi ridică bărbia și o privi adânc în ochi. 

— Mie n-o să mi se-ntâmple. 

Erina își mușcă buzele. Ar fi vrut atât de mult să-l creadă... 

— O să-mi telefonezi? îl întrebă ea timid. 

— Da. Voi încerca să te sun în fiecare zi. 

Despărțirea era cu atât mai grea cu cât nu ştiau când aveau să se 
revadă. Primele raze de soare apăreau pe cer când o părăsi în faţa 
ușii ei. 


Așa cum îi spusese Erinei, Hunter nici nu se gândea să se 
lanseze el însuși în urmărirea lui Morales. Era sigur că acesta nu va 
întârzia să se manifeste după ce îi va fi citit următorul editorial. 

„Plaintalker“-ul începea să se bucure de consideraţie în regiune, 
și Hunter își permitea să scrie articole destul de virulente despre 
Crimson Eagle. Din păcate, consecinţele se dovedeau stânjenitoare 
pentru cei de acolo. Morales reprezenta un pericol permanent, în 
timp ce Crimson Eagle nu era altceva decât materializarea unei 
doleanţe. 

— Am primit fotografiile, spuse Sam Whiteman. Fotografia lui 
Rick Morales era deja în dosarul meu, sub numele de Salvador 
Santana. E mână în mână cu Liberatorii. Poate ar trebui acum să 
lăsăm afacerea asta pe mâna Biroului Federal. 

Gânditor, Hunter privi majusculele pe care le scrisese în bloc- 
notesul lui: SALVADOR SANTANA. Se temea ca FBl-ul să nu 
acționeze cu suficientă precauţie. 

— Sam, aş vrea să evit incidentele serioase care s-ar putea 
produce în tabără, oftă el în cele din urmă. Aș prefera să găsesc un 
mijloc de a-l atrage afară pe omul ăsta. 

— Iarăşi? întrebă Sam, intrigat. Te-a agresat deja de două ori... 
Apropo, ce-ţi mai fac mâinile? 

— Cred că or să rămână nişte cicatrice care să-mi amintească de 
episodul ăsta... Ce știi precis în legătură cu acest Santana? 

— E foarte șiret. Suntem convinși că a participat la răpirea lui 
Hernandez, dar nu avem nici o dovadă. Cele două persoane pe care le-am 
arestat pretind că nu l-au văzut niciodată. Și de atunci, a dispărut. 

Hunter bău o înghiţitură de cafea, aducându-și aminte de 
evenimentul care se întâmplase în urmă cu un an și jumătate. 
Doctorul Hernandez, un mexican naturalizat în Statele Unite, 
fusese răpit, apoi asasinat cu bestialitate și abandonat pe un drum 
pustiu, ca urmare a unei emisiuni televizate în cursul căreia 
denunţase practicile Liberatorilor. 

— Sam, Johny Parker nu este în stare să stăpânească situaţia. Nu 
este deloc în măsură să conducă tabăra. Dacă se amestecă FBI-ul, o 
să aibă o reacţie absurdă ca să-l protejeze pe omul ăsta, și asta riscă 
să se termine cu un masacru. Am nevoie de ajutorul tău. 

— Mi-e imposibil să plec imediat din Los Angeles, pentru că am 
o problemă de rezolvat. Îmi promiţi să stai liniștit până vin? 

— Editorialul va apărea în următorul număr din „Plaintalker“... 

— Adică? 

— Vineri. 

— Voi fi acolo. 

Hunter închise telefonul și rămase cu ochii aţintiţi pe foaia de 
hârtie din faţa lui. Rick Morales era un ticălos. Salvador Santana era 
un ucigaș fără scrupule. 

— E târziu, Erin. Sper că nu te-am trezit. 

Femeia închise ochii, încântată să-i audă glasul. 

— Nu. M-am întins în pat, dar nu dormeam. 

— M-am gândit atât de mult la tine încât am simţit nevoia să-ți 
vorbesc. 

Hunter trase un fum din ţigara pe care o avea în mână, pe urmă 
o sprijini pe scrumieră. 

— Doar n-ai început din nou să fumezi, nu-i așa? întrebă femeia, 
neliniștită. 

Cum naiba de ghicise? 

— Nu, nu chiar... 

— Dacă spui că asta face așteptarea mai ușoară, poate o să mă 
apuc şi eu... 

— N-are rost. Îţi garantez că nu ajută deloc. 

Bărbatul își încrucișă picioarele, dădu capul pe spate și 
continuă: 

— Vorbeşte-mi despre tine, Erin. Cum ești îmbrăcată? 

— Cu o cămașă de noapte. 

— Ce culoare? 

— Verde, mi se pare. Dar drept să-ți spun, nu sunt sigură. Stai 
puţin, să aprind lumina. 

— Nu. Rămâi lungită pe pat în întuneric și încearcă să-ţi închipui 
că sunt lângă tine. 

Erina își mușcă buzele, simțindu-se deodată teribil de frustrată 
de absenţa asta care nu se mai termina. 

— Ooofl... Nu-i așa ușor. Hunter, îmi lipsești atât de mult... 

— Crezi că săptămâna asta nu mi s-a părut și mie infernală? Dar 
în curând o să fiu cu tine. 

— Hunter, de ce nu îţi iei liber câteva zile? Am putea să plecăm 
împreună undeva. Nu contează unde. Poliţiştii vor avea grijă să 
rezolve problema dacă le spui ce știi. De ce nu apelezi la 
Interpol? 

— Cred că ai văzut prea multe filme polițiste, iubita mea. 

Nu-i spusese despre recenta discuţie pe care o avusese cu Sam. 
N-avea nici un rost să-și mai facă griji și din cauza asta. 

— Am stat de vorbă cu un poliţist. La momentul potrivit, poliţia va 
intra în acţiune. Dar până atunci, eu trebuie să rămân la jurnal și tu la 
misiune. În felul ăsta pot să te sun atunci când nu-mi găsesc somnul... 


Situaţia cu Morales începea să semene cu un eșec, și Hunter era 
ultimul care trebuia să facă ceva. 

Ca în fiecare săptămână, „Plaintalker“-ul apăruse vineri. Hunter 
era convins că Morales citise editorialul în care ridica niște întrebări 
referitoare la “braţul drept al lui Johny Parker“. Cine era? Ce stătea 
la baza interesului său pentru indienii de acolo? 

Sam avusese niște probleme și nu venise încă, dar urma să apară 
în cel mult două zile. Hunter spera ca Morales să nu se manifeste 
până atunci. 

Sâmbătă seara, Hunter își aranja hârtiile în birou când sună 
telefonul. Tresări, apoi întinse mâna spre aparat și, curios lucru, 
ezită să ridice receptorul. 

Cuprins de un presentiment negru, se hotări totuși să răspundă. 

— Hunter Wolf? auzi în receptor. 

Vocea era gâtuită, imposibil de identificat, neomenească. 

— Chiar el, reuşi să articuleze. 

— Ascultă! 

Zgomote ciudate ajungeau până la el, apoi un geamăt. 
Strângând telefonul în mână cu toată puterea, aștepta. 

— Hunter? Sunt bine. În primul rând, nu vreau să... 

— Erin? ţipă el, cuprins de panică. 

Urmă un nou geamăt, apoi alte zgomote. 

— Erin!! Unde ești?! 

—În momentul de față este împreună cu „braţul drept al lui 
Johny Parker“. 

Lui Hunter i se încețoșă privirea. O teamă teribilă îl cuprindea. 
La care se adăugă imediat o furie rece. 

— Dacă îi faci ceva, te omor, Morales! O să te urmăresc până în 
pânzele albe ca să te omor. 

Un râs sarcastic se auzi în receptor. 

— Contez pe sentimentele tale, Hunter Wolf, pentru că nevasta 
ta este foarte încăpăţânată. Cred că vrea să te protejeze, ceea ce este 
ridicol. Ai zece secunde s-o convingi să fie mai cooperantă. Ţi-o dau 
acum. 

Hunter trase adânc aer în piept, încercând să se calmeze. 

— Erin, fă exact ceea ce-ţi spune să faci. Te implor să nu faci o 
nebunie. Îţi promit c-am să te scot curând din ghearele lui. 

— Şi acum, TU trebuie să faci exact ce-ţi spun, declară cu răceală 
Morales. Dacă nu-mi urmezi întocmai instrucțiunile, îţi garantez că 
n-o să șovăi nici o clipă să-i tai gâtul frumoasei tale. 


Capitolul 12 


Telefonul a sunat seara devreme. Erina tocmai mânca un 
sandviș cu şuncă. Adusese aparatul în bucătărie și-l deschise, cu 
ochii pe „Plaintalker“ și scrisorile pe care le primise și pe care nu 
avusese timp să le citească. Avea să facă asta după ce mânca. 

— Alo? Erina O'Neill? 

— Da. 

— Ah! Ascultaţi... Tocmai am lăsat un bărbat pe drum, lângă 
movila Rattlesnake. Ştiţi unde e? 

Erina se întrebă ce o interesa pe ea treaba asta, dar 
încuviinţă. 

— Bine. A rămas cu mașina în pană. Omul mi-a dat numărul ăsta 
de telefon ca să vă contactez. În cheamă Wolf. 

— Hunter? reacţionă ea imediat. 

— Da, ăsta e. Hunter Wolf. Nu prea îmi place să iau pasageri 
necunoscuți, mai ales pe drumurile astea pustii. De altfel, omul nu 
vroia să-și abandoneze mașina. Ar trebui să vă grăbiţi. A trecut ceva 
timp de când așteaptă. 

— Foarte bine, mă duc acolo imediat. Cam la ce distanţă de 
movila Rattlesnake se află? 

— Imediat după prima curbă. Nu puteți să nu daţi de el. Maşina 
e pe marginea drumului. 


144 KATHELEEN EAGLE 


— Perfect. Vă mulţumesc foarte mult, domnule. ..? 

— Cu plăcere. 

Necunoscutul închise imediat. 

Femeia clătină din cap zâmbind. Movila Rattlesnake se afla doar 
la vreo zece minute distanţă de misiune, dar drumul până acolo era 
cam accidentat. Și-l închipuia pe Hunter, stând pe o piatră, tunând 
și fulgerând... Era o ocazie nesperată. Vroia atât de mult să-l 
revadă... 

Hunter îi propusese într-o zi să facă o plimbare la movila 
Rattlesnake, dar îl refuzase pentru că locul era cunoscut a fi bântuit 
de şerpi cu clopoței. Avea să descopere în sfârșit panorama despre 
care-i vorbise. 

Frina luă o funie groasă cu care să remorcheze mașina lui 
Hunter și porni la drum. Movila se detașa pe cerul roșu și Erina 
străbătu drumul minunându-se de frumuseţea locului. Imediat 
după prima curbă, zări mașina albă staționată pe marginea 
drumului. Părea goală. Hunter escaladase promontoriul ca să 
admire apusul de soare. 

Femeia frână și opri lângă mașina lui Hunter. Se pregătea să 
coboare când își aduse aminte de șerpii care bântuiau prin zonă. Se 
cutremură o clipă, dar se hotări să iasă din mașină. Perspectiva de 
a se întâlni cu Hunter o făcea să-și înfrângă temerile. 

Când se apropie de mașina albă, observă că nu era vorba despre 
mașina lui Hunter. Încruntată, se aplecă să se uite pe fereastra 
portierei ca să se convingă. Se ridică în grabă, deodată neliniștită. Se 
pregătea să se întoarcă la mașina ei când fu alertată de un zgomot. 

O siluetă sumbră apăru brusc lângă ea. Femeia făcu un pas 
înapoi, dar necunoscutul o prinse de mână și o trânti la pământ, 
fără să-i dea drumul. 

— N-are rost să te împotrivești, îi șopti la ureche. Ai putea să te 
rănești și bărbatul tău o să fie furios pe mine. Or, eu nu vreau decât 
să-l fac să asculte glasul rațiunii. 

Întinsă pe pietrele drumului, Erina nu avea altă perspectivă 
decât cerul înroșit de razele apusului. Trase un urlet din toată 
inima. Dar bineînţeles că nimeni nu putea s-o audă, pentru că locul 
era pustiu. 

Rânjetul agresorului îi confirmă inutilitatea gestului ei. Atunci 
încercă să scape din mâinile lui. 

— Mă tem că n-o să-ţi poţi păstra calmul în micul voiaj pe care o 
să-l facem, miss O'Neill. 

Groaza se întipări pe chipul femeii când îl văzu pe agresor 
introducând o cheie în broasca de la portbagajul mașinii albe. 
Adunându-și toate forțele, încercă se se elibereze din strânsoarea 
de fier, și întoarse brusc capul ca să încerce să vadă faţa agresorului. 
Evident, nu fu surprinsă să-l descopere pe Rick Morales. 

— Ce ai de gând cu mine? 

— O să faci o călătorie în portbagaj. E mai bine pentru amândoi 
să rămâi acolo. Dacă te las să stai în mașină, bineînţeles că n-o să 
reziști tentatiei să fugi, și ar trebui să folosesc violenţa ca să nu faci 
aşa ceva. N-aș vrea să pățești ceva înainte să ne întâlnim cu domnul 
Ziarist. 

— De ce ești așa pornit împotriva lui Hunter?! răcni ea. Nu este 
decât un motiv pentru care... 

Nu reuși să-și termine fraza, pentru că Morales o împinse în 
portbagajul mașinii. Femeia se împotrivi și făcu totul să-și recapete 
libertatea dar în zadar. 

— Vreau să te previn de la bun început, miss O'Neill, că lada asta 
se închide ermetic. În locul tău, nu mi-aş sparge pieptul țipând și 
n-aş prea gesticula, ca să economisesc oxigenul... 

Spunând acestea, trânti capacul. Cufundată deodată în 
întuneric, Erina începu să lupte cu panica ce o copleșea. Nu avea o 
poziţie prea confortabilă și într-adevăr, în curând aerul începu să se 
rarefieze. Trebuia să se gândească la altceva! Carol Walks. Urma să 
o întâlnească mâine dimineaţă... 

Conformându-se ordinului lui Morales, Hunter s-a dus cu 
mașina într-un sătuc situat la vreo douăzeci și cinci de kilometri la 
sud de McLaughlin. Acolo, a primit un telefon să se întoarcă la 
Editions Wolf. De data asta, Morales/Santana a refuzat să-l lase să 
stea de vorbă cu Erina. 

Cu mâinile încleștate pe volan, a făcut drumul înapoi, încercând 
să alunge gândurile sumbre care nu-l lăsau în pace. Santana îl ţinea 
în şah. Dacă vroia, putea să-i ceară să se întoarcă în sătucul ăsta de 
îndată ce va ajunge în McLaughin, și n-avea de ales, câtă vreme 
Erina era la el. La ce torturi o supunea în clipa asta? Fără îndoială, 
şi ea era la fel de terorizată ca el. 

Nici o lumină nu se vedea prin ferestrele de la Edition Wolf. 
Fără îndoială că stinsese totul înainte de a pleca. Era de asemenea 
sigur că nu încuiase ușa, dar aceasta nu vroia să se deschidă acum. 
Fu nevoit să descuie ușa, și după ce intră înăuntru, se duse spre 
birou și apăsă pe întrerupător. 

Erina era așezată la masa de lucru. Clipi din ochi, orbită de 
lumină. Încleştată de bratele fotoliului, se uita fix la el, 
neîndrăznind să rostească nici un cuvânt. Fără să se miște, îi făcu 
semn cu privirea spre dulapul care se afla în dreapta ei. 

Hunter se uită acolo și descoperi o siluetă întunecată, cu o 
pușcă îndreptată spre ea. 

— Intră, Wolf... 

Zâmbetul lui Salvador Santana nu era altceva decât un rictus 
sinistru. 

— Eşti foarte rapid, declară el. Îmi convine de minune, pentru că 
vreau să rezolvăm afacerea asta în cele mai mici detalii. 

În timp ce intra în cameră, Hunter o privi cu atenţie pe femeie, 
căutând vreo urmă de violență. Slavă Domnului, se părea că nu 
păţise nimic. Aruncă o privire ucigașă spre Santana. 

— Câtă vreme afacerea asta nu ne privește decât pe noi doi, pe 
ea las-o să plece! 

— Sunt convins că purtarea ta va fi ireproşabilă câtă vreme se va 
afla şi ea aici. Miss O'Neill este genul de femeie pe care un bărbat 
vrea s-o impresioneze. Nu am petrecut decât câteva ceasuri 
împreună, dar sunt sigur că nu mă va uita atât de curând... nu-i 
aşa, miss O'Neill? 

O expresie îngrozită era întipărită pe chipul Erinei. Întoarse 
privirea în fața zâmbetului triumfător al agresorului ei. 

— Erin... Ai păţit ceva? 

Ea infirmă clătinând din cap, dar Hunter nu se simţi liniștit doar 
cu atât. Santana izbucni în râs. 

— Este nemaipomenită! N-am fost în stare să capăt nici o 
lămurire de la ea. 

— Ce i-ai făcut? insistă Hunter. 

— Am folosit-o ca momeală ca să te întâlnesc. Tu ai metodele tale 
ca să atragi atenţia oamenilor. Asta e metoda mea. 

— Sunt gata să te ascult până la sfârșit. Las-o să plece, şi o să fiu 
numai urechi. 

— Numai urechi?! îl luă în zeflemea mexicanul. Uite o expresie 
tipic americană. Problema ta, Wolf, este că ţi-ai uitat originile ca să 
te convertești la lumea americană. 

Hunter făcu un pas spre birou, fără se gândească. 

— Santana, nu înţeleg de ce te preocupă problemele mele. 

Erina își înălță sprâncenele auzind acest nume pe care nu-l 
cunoștea, dar nici unul din cei doi bărbaţi nu-i acordă vreo o 
atenţie. 

— Mă deranjază și sunt aproape sigur că ai contacte la Los 
Angeles și cu CIA. Ori, orice indian care se respectă, consideră CIA 
un dușman. 

— N-am absolut nici o legătură cu CIA, replică el. Cunosc pe 
cineva care lucrează la departamentul de poliţie din Los Angeles, 
ceea ce este cu totul altceva. Am vrut să aflu cine ești cu adevărat. 

— Mă îndoiesc că o să descoperi într-o zi... Nu mă vezi, nu mă 
auzi, pentru că nu faci parte dintre ai noștri. 

— „Ai noștri“? repetă Hunter mai înaintând puţin. Eu sunt indian 
Lakota și în același timp cetățean american. Tu cine naiba ești? 

— Nu mișca! strigă Santana, atingând cu ţeava puștii tâmpla 
Erinei. Pentru moment, sunt cel care are în mână viaţa femeii tale. 
Vrei să mă înfurii? 

— Nu, răspunse Hunter pe un ton neutru. 

— E încântătoare, adăugă teroristul, cu un zâmbet cinic pe buze. 
Are o piele moale, delicat parfumată... 

Neliniștea se citea în ochii mari și verzi. 

— Fără îndoială, nu ti-ar plăcea s-o atingă și altcineva, nu-i așa? 

— Într-adevăr. 

— Eram sigur. Ăsta e motivul pentru care am crezut că este mai 
bine să moară o dată cu tine. O să fie foarte romantic, Wolf. O să 
muriți amândoi în flăcări, și ziarul tău drag o să ardă cu voi. 

— Şi Johny Parker va afla în sfârșit cine ești, Santana, punctă 
Hunter. 

— Asta nu contează, replică el ridicând din umeri. Crimson Eagle 
nu mai înseamnă mare lucru, Parker nu mai e bun de nimic. 

— Vrei să-l omori și pe el? S-au ai făcut-o deja? 

— Nu, bineînţeles. Parker e absolut inofensiv. Am putea chiar 
să-l folosim din nou... 

— Nu şi dacă mă omori pe mine. 

— Te înșeli, replică banditul cu un râs sardonic. Nici nu-ţi 
închipui ce ușor poate fi manipulat un om căruia îi e frică. 

Trebuia neapărat ca Morales să continue să vorbească. Asta-i 
distrăgea atenţia. 

— Și lui Johny îi era frică să ia orice decizie, nu-i așa? insistă Hunter. 

— Se temea să nu facă greșeli. Credea că nu e în stare să 
conducă tabăra. Vroia să-l ghideze cineva, și eu am acceptat să joc 
rolul ăsta. 

Hunter avansa imperceptibil spre birou. Santana simţea brusc 
nevoia să povestească ce se întâmplase, să se justifice în numele 
cauzei. Chiar în faţa unor oameni care urmau să moară. 

— La început, Crimson Eagle a fost creat într-o optică pacifistă. 
Ceea ce nu seamănă deloc cu metodele tale, continuă Hunter. 

— Cum poţi să protestezi într-o manieră „pacifistă“?... spuse 
Santana pe un ton glacial. Haide, Wolf, să nu ne amăgim! Nu ești 
conştient de suferinţele alor noștri? 

— De ce ai omorât-o pe femeia care-i susţinea pe indienii Lakota? 

— Trebuia să explodeze o bombă în tabără... oamenii să simtă 
miros de sânge... opinia publică să nu mai susţină cauza asta, astfel 
încât suflarea revoltei să se trezească în Crimson Eagle. 

Înmărmurită, Erina asculta aceste cuvinte înfricoșătoare. Omul 
ăsta îi omorâse sora doar ca să producă o tulburare în tabără. 
Hunter nu-l scăpa din ochi pe Morales, ori Santana, și ceva în 
privirea lui o îndemna să nu-i distragă atenţia vorbitorului. Ea 
remarcă faptul că Hunter se mai apropiase de birou. 

— Santana, a venit ceasul să mai lansezi o bombă? Asta-i motivul 
pentru care ești aici? 

— Nici o revoltă nu pornește fără un fitil, răspunse el gânditor. 
Dar tu nu știi să le vorbeşti oamenilor, Wolf. Le spui lucruri pe care 
n-au nevoie să le știe. Nu faci altceva decât să creezi confuzie în 
mintea lor. 

— Mă mărginesc să transmit niște informaţii. Apropo de 
informaţii, te-ai gândit la reacția oamenilor din regiune când vor 
afla de moartea mea subită? 

— Probabil vor fi furioși, şi vor fi lansate numeroase acuzaţii. 
Poate o să devii chiar un martir, Wolf... O să mă străduiesc să fac 
din tine un erou... 

Teava puștii din mâna lui Santana coborâse puţin. Hunter 
trebuia să acţioneze cu repeziciunea unui fulger. Ca pe vremea 
când participa la întreceri de rodeo. 

Se trânti o ușă. Santana ciuli urechea într-acolo și Hunter profită 
de această clipă de neatentie să sară pe el. Erina se ridică imediat. 
Santana își scăpă pușca din mână în acest asalt. Arma fu propulsată 
spre ușa biroului, care se deschise brusc și o mână cu manichiură 
perfectă întră în posesia ei. 

— Hunter, ţi-ai pierdut... 

Bernie se întrerupse brusc. Se uita buimacă la Frina și la cei doi bărbaţi. 

— ... pușca? termină nou-venita, cu jumătate de glas. Dar ce 
se-ntâmplă aici? 

Erina îi luă imediat pușca din mână și îndreptă ţeava spre 
Santana. Total absorbit de lupta corp la corp, Hunter nici nu 
remarcase ce se întâmplase. 

— Hunter! strigă ea, brusc îngrozită de furia rece pe care i-o citea 
în ochii negri. Arma e la mine! Lasă-l! O să-l omori... 

El întoarse brusc capul și, sesizând cum stăteau lucrurile, se 
ridică puţin de pe Santana, care gâfâia sub el. 

— Nu mi-a făcut nimic, insistă Erina. Oprește-te! 

Santana, buimac, clipi din ochi de câteva ori și își pierdu 
cunoștința. Erina oftă uşurată și-i întinse arma lui Hunter. 

— Am văzut lumina, începu să explice Bernie, incitată, şi m-am 
gândit că era prea târziu să mai lucrezi. Cine-i... ăsta? 

— Un ucigaș, Bernie, răsuflă ușurat Hunter. Sună la poliţie. 

Puțin mai târziu, așezat pe marginea biroului, Hunter informa 
poliția despre evenimentele care se intâmplaseră. Santana fusese 
deja dus la secţie. Erina, clătinând din cap confirma spusele lui 
Hunter, fără să ridice privirea. 

— Joe, noaptea asta a fost o încercare foarte grea pe care a 
trebuit s-o trecem toti. Îţi propun să punem capăt interogatoriului 
ăsta mâine dimineaţă. 

Joe Tiger îl privi surprins pe Hunter, dar nu insistă și porni spre 
ușă. De îndată ce polițistul dispăru, Hunter se apropie de femeia 
care nu făcuse nici o mișcare. Îngenunche lângă ea mângâind-o cu 
blândeţe pe faţă, murmurând: 

— Liniștește-te, Erin. Acum, totul s-a terminat... 

Ea ridică ușor capul, se cuibări la pieptul lui și izbucni în hohote 
de plâns. 

— Hai să ne întoarcem acasă, îi șopti el acoperindu-i faţa că 
sărutări. 

O ajută să se ridice și o susținu cât dură drumul dintre cele două 
clădiri. 

Din momentul în care-l sunase Santana până când intrase în 
posesia puștii, trăise un infern. Și își promisese să nu se mai 
îndepărteze niciodată de ea, să vegheze tot timpul asupra ei. 

Erina respira cu nesaţ aerul proaspăt al noptii. Hunter închise 
Ușa casei, o încuie și o întrebă: 

— Mai vrei ceva înainte să te răpesc în camera mea? 

— Nu, șopti ea. 

— Mâine o să mergem să-ţi iei lucrurile de la misiune. Te las pe 
tine să stabileşti data căsătoriei. Însă de acum înainte, o să rămâi 
lângă mine. Mi-e prea frică să nu te pierd, Erin. 

Femeia schiţă un zâmbet poznaș și porniră spre cameră. Acolo, 
el o dezbrăcă la lumina veiozei de pe noptieră, fără s-o piardă o 
clipă din ochi, încântat să o regăsească intactă. Apoi se întinse 
lângă ea. 

— La început, am refuzat de mai multe ori să vorbesc cu tine la 
telefon. Ştiam c-o să-i urmezi instrucţiunile și eram îngrijorată în 
legătură cu ce avea de gând cu tine. 

— Şi... atunci? Cum te-a convins să accepţi? 

Erina ridică uşor din umeri. 

— Ooo! N-a fost nevoie să insiste prea mult... N-aveam nici un 
gând să fac pe eroina! Cred că până la urmă am renunțat la cariera 
de detectiv! 

Hunter o privea mai departe, încordat. Îi ascundea ceva ca să-l 
scutească de niște chinuri în plus? 

— Îţi garantez că nu mi-a făcut nimic, insistă femeia sesizându-i 
îndoielile. Măcar de n-aș fi fost atât de proastă încât să cred că ai 
rămas cu mașina în pană... 

— Nu era treaba ta să mă protejezi, Erin! 

— De ce? 

— Pentru că, până la proba contrarie... cine e bărbatul aici? 

Pufniră amândoi în râs, destinși în sfârșit. 

— Şi... eu sunt femeia. Nu este de-ajuns ca să formăm o 
pereche? 

— Şi chiar să facem copii. Propun să începem chiar acum... 


Capitolul 13 


Johny Parker mai citi o dată cuvintele înscrise pe frontonul 
edificiului: Editions Wolf. Hunter pornise de la zero și realizase 
până în cele mai mici detalii acest ziar, și fusese cât pe ce ca Rick 
Morales să dea foc clădirii, cu Erina și Hunter înăuntru. 

Trebuia să-i ceară scuze lui Hunter. La drept vorbind, îi datora 
mai mult decât niște simple scuze, dar acum nu prea își dădea 
seama cum ar fi putut să îndrepte tot răul pe care i-l făcuse din 
cauza incompetenţei lui. Îi venea foarte greu să se ducă la Hunter 
în asemenea împrejurări. 

Cobort din vechiul lui Jeep și se apropie de edificiu, observând 
în trecere stricăciunile pe care le avea camioneta firmei. Clătină 
încet din cap. Poate o să aibă și el într-o bună zi propria afacere?... 

Intră, dar nu văzu pe nimeni înăuntru și nici un zgomot nu 
ajungea până la el. Johny n-avea niciodată ceas, prin urmare nu știa 
dacă venise deja ora închiderii. Dar, în cazul ăsta, de ce rămăsese 
ușa deschisă? 

— Ai uitat ceva, Bernie? 

Glasul lui Hunter se auzi din încăperea alăturată. Mai auzi și o 
femeie râzând și, crezând că nu alesese momentul cel mai potrivit 
să-i facă o vizită prietenului său, se pregătea să plece înapoi. 

— Johny! 

Acesta întoarse capul. Hunter era în cadrul ușii, privindu-l 
bănuitor. 

— Ai venit să mă spionezi din nou? 

Johny înghiți un nod apoi, cu mâinile în buzunare, îl fixă pe 
omul pe care-l admirase întotdeauna. Fără îndoială, Hunter avea 
motive să se îndoiască de el. El însuși, Johny, fusese vreodată în 
stare să aibă o relaţie clară cu Hunter? Nu făcuse o greșeală 
enormă de apreciere a omului alături de care trăise în Crimson 
Eagle? 

— Să fie Johny Parker? întrebă Erina pe un ton ironic. Omul ăsta 
o să ne lase vreodată în pace? A venit timpul să-și găsească o 
nevastă! 

— Nu asta e problema, draga mea. Fără îndoială, nu ar fi nici o 
problemă să găsească una... însă după aceea, n-o să știe ce poate 
face cu ea! 

Erina apăru în sfârșit, cu un zâmbet pe buze, și își strecură 
brațul pe sub al lui Hunter. 

— Sunt sigur că, dacă mă săruţi, o să-și scoată agenda și o să-și ia 
notițe, adăugă Hunter. 

În fața unei asemenea primiri, Johny se simţi dintr-o dată mai 
liniștit. 

— Într-adevăr, mai am multe de învăţat, oftă el. Şi se pare că tu 
m-ai depășit mult în materie... 

— Într-adevăr, dar mi-a trebuit mult antrenament. Dincolo, eram 
la repetiţia finală. 

— Repetiţia finală? repetă Johny, surprins. 

— Da, dragul meu. Repetam sărutul de la ceremonia căsătoriei. 
Toţi invitaţii or să fie cu ochii pe noi la biserică. Trebuie deci să mă 
pregătesc, pentru că nu vreau să-i decepţionez! 

Johny își înălță sprâncenele. 

— Felicitări! Era timpul... 

— Aşa ne gândeam și noi, replică Hunter strângând mâna pe 
care i-o întindea Johny. 

— Hunter... Îmi pare foarte rău pentru tot ce s-a întâmplat din 
cauza lui Morales, declară el calm. 

Inspiră profund și continuă: 

— În realitate... aș fi vrut atât de mult să te înșeli... că l-am 
ascultat pe un străin și am întors spatele unui prieten. 

— Ai crezut că o să te abandonez dacă nu mai aveam cum să te 
ajut la Crimson Eagle? Poate ai dreptate; era vorba despre un fel de 
abandon. 

Johny îl privi surprins. 

— N-am considerat niciodată că m-ai abandonat. Numai că nu 
înțelegeam de ce nu te implicai mai mult în cauza noastră. Morales 
spunea că ești plătit de americani, și l-am crezut. Dar acum știu că 
nu ești un om care să se vândă. 

— N-am nimic de vândut, Johny, spuse el zâmbind. Nu sunt 
decât un ziarist. Şi am hotărât să-mi fac meseria altundeva. Unii 
spun că este imposibil să te întorci la casa părintească, și cred că au 
dreptate. 

— Ce vrei să spui? întrebă Johny Parker ridicând sprâncenele, 
nelămurit. Doar n-ai de gând să pleci în vreme ce ziarul tău este în 
plin avânt... 

— Am luat deja hotărârea, Johny. Poziţia mea nu e deloc simplă 
aici. Mi-e cu neputinţă să lucrez corect dacă oamenii nu acceptă 
metodele mele. 

— Ce metode? 

— Orice jurnalist are dreptul să observe situaţia ca să-i informeze 
pe ceilalți. Repet asta de zeci de ori în fiecare zi, dar nimeni nu mă 
ascultă. Nimeni nu mă înţelege. Dacă vii la mine, te primesc ca pe 
un prieten. La fel ca pe jumătate dintre indienii din rezervaţie. V-aş 

împrumuta mașina, cel mai frumos costum al meu, v-aș ajuta în 
măsura în care pot. Dar când sunt în biroul meu, nu mai am 
prieteni. În jurnalism, trebuie să fii neutru și obiectiv, altfel 
informaţiile sunt eronate. 

Erina nu-l scăpa din ochi. Știa cât de greu luase această hotărâre. 
Ezitase câteva zile. 

— Înţeleg ce vrei să spui, declară Johny. Dacă iei apărarea cuiva, 
alți cinci cred că ești împotriva lor. Cred că de asta l-am lăsat pe 
Morales... 

Lăsă ochii în jos. 

— Să uităm povestea asta, Johny. Viitorul ne așteaptă. În ceea ce 
mă priveşte, cred că e mai bine să plec de aici pentru un timp și să 
lucrez la un alt ziar. Tu, ce ai de gând? 

— Ar trebui să mă recalific, mai devreme sau mai târziu, explică 
el zâmbind încurcat. Dar sunt sigur că tu ar trebui să rămâi, Hunter. 
După părerea mea, Crimson Eagle este sortită eșecului. Unii cred 
că am abandonat deja iniţiativa asta. Și nu cred să mai dureze mult 
până să se aleagă praful. 

Se uită fix la Hunter și spuse, pe un ton ferm: 

— Nu trebuie să pleci! Tu ești glasul nostru. Toate ziarele din 
oraşele mari comentează articolele tale, lumea nu uită de noi. Fără 
tine... 

Clătină din cap, neputând să continue. 

— Şi tu ce o să faci după Crimson Eagle? 

Johny îi făcu cu ochiul prietenului său. 

— Totul depinde de ceea ce mi-ai propune... 

Blondie râcâia la ușa stăpânului ei, scâncind deprimată. Vroia să 
doarmă la picioarele patului său. În ultima vreme, se petrecuseră 
multe schimbări în casă. O nouă fiinţă se instalase acolo, și propria 
ei pătură fusese dusă în camera de oaspeți. 

Răsună un nou scâncet. 

— Ce-i draga mea? întrebă deodată Hunter. 

— Nebunule! replică Erina râzând. Nu sunt eu, ci cățeaua. Nu 
ești în stare să ne deosebești? 

Bărbatul râse poznaș și o luă în braţe. Scâncetele de la ușă 
porniră din nou. 

— Într-adevăr, e Blondie. Căţeaua casei. Cum am putut s-o 
confund cu încântătoare vulpiță care care mi-a schimbat viaţa? 

— Cum îndrăznești să spui aşa ceva? exclamă femeia, mimând 
indignarea. N-am schimbat decât locul câtorva mobile... și mă culc 
la tine în pat în fiecare seară. 

— Dar pătura? De câte ori mi se întâmplă să mă trezesc noaptea, 
complet îngheţat? 

— Te plângi, Hunter Wolf? 

— Bineînţeles că nu! Ba dimpotrivă, sunt încântat! În felul ăsta, 
pot să te strâng mai bine în braţe! 

Blondie scoase o schelălăitură de data aceasta. Hunter se ridică 
şi se uită sever către ușă. 

— Du-te și te culcă, Blondie! Ce înseamnă scena asta de 
gelozie? 

— Nu mi-aş fi închipuit niciodată că o să am atâtea rivale, oftă 
Erina, poznașă. Chiar și Bernie s-a dovedit mai înţelegătoare decât 
animalul ăsta! 

— Fără îndoială că Bernie preferă să danseze cu Sam Whiteman 
decât să urle disperată în faţa ușii ăsteia. .. Mi-a spus că nu va pleca 
la Los Angeles înainte de căsătoria noastră. 

Ghearele râcâiau din nou ușa de lemn. 

— Hunter... Doar n-o să lăsăm animalul să demoleze ușa! 

— Sărmana Blondie! Las-o în pace... O să schimb ușa înainte să 
vând casa. 

Erina își mușcă buzele. 

— Deci... Eşti ferm hotărât să pleci? 

— Mi s-a părut că... am luat împreună această hotărâre, 
draga mea... 

EI îi ridică bărbia cu două degete și o privi adânc în ochii verzi. 

— Locul ăsta nu e pentru tine, Erin. Vreau să fii fericită. Și pentru 
asta, trebuie să-ţi ofer un fel de viaţă pe care o femeie ca tine... 

— Nu, Hunter, i-o tăie ea. Nu trebuie să-mi oferi o viaţă 
deosebită. Depine de noi cum ne facem viaţa. Pentru prima oară, 
fac ceva util, la misiune. Este nevoie de noi aici. Nu încerca să te 
convingi că abandonezi ziarul din cauza mea, pentru că sunt 
perfect în stare să fiu fericită aici. 

Femeia îi trecu degetele prin păr. 

— Chiar vrei să vinzi? 

— Nu. 

— N-aveam nici o îndoială. Niciodată nu ti-a plăcut să depui 
armele. 

— Dar... tu? Eşti sigură că nu te vei plictisi într-o zi de viaţa asta? 

Ea oftă și schiţă un zâmbet. 

— Am descoperit în sfârșit importanța anumitor lucruri, Hunter. 
Dragostea pentru tine contează pentru mine mai mult ca orice pe 
lumea asta. 

Hunter păstră tăcerea câtva timp apoi continuă, cu o voce 
gâtuită: 

— Acum doisprezece ani, am suferit atât de mult când m-ai 
părăsit. Am reușit totuși să supraviețuiesc și cred până la urmă că 
experienţa aceasta a fost benefică. Dar... astăzi, Erin, n-aş suporta 
să te mai pierd o dată. 

— Acum doisprezece ani, te iubeam așa cum iubește o 
adolescentă un băiat de vârsta ei. 

— Am fost totuși foarte legaţi unul de celălalt. 

— Da, recunoscu femeia mângâindu-i buzele. Am cunoscut 
pasiunea împreună. Și n-am regăsit această pasiune decât aici, când 
m-am întors. 

— Însă dragostea mea de astăzi este alta, pentru că și eu m-am 
schimbat. Mă simt pregătit să înfrunt toate problemele care vor 
apărea pentru că ştiu că le vom depăși împreună. Că dragostea 
noastră este de acum destul de puternică încât să reziste tuturor 
încercărilor vieţii. 

Erina îi zâmbi și murmură: 

— Şi așa va fi, pentru că sunt o femeie foarte încăpățânată... 
după cum ai putut deja să constaţi! 


Sfârşit 


